text:
Erena on Facebook
ዜና ኤርትራ
ስዑዲ ዓረብ፣ 10 ሽሕ ሶማላውያን ንስራሕ ክትቆጽር ትዳሎ
Radio Erena: 03 January 2017
ንግስነት ስዑዲ ዓረብ 10 ሽሕ ሶማላውያን ንስራሕ ክትቆጽር፣ ምስ ፈደራላዊ መንግስቲ ሶማል ትዘራረብ ከምዘላ ኣል ኢቕቲሳድያ ዝተባህለት ጋዜጣ ስዑዲ ሓቢራ።
እታ ጋዜጣ ብዘቕረበቶ ጸብጻብ መሰረት፣ እቶም ናብ ስዑዲ ዓረብ ዝግዕዙ 10 ሽሕ ሶማላውያን፣ መብዛሕቶም ኣብ ናይ ገዛ ዕዮን ምምራሕ መኪናን ክዋፈሩ'ዮም።
ነዚ ንምስላጥን ሓድሽ ናይ ስምምዕ ሕግታት ንምጽፋፍን፣ ሚኒስትሪ ዕዮ ሶማል ዝመርሖ ልኡኽ ናብ ስዑዲ ዓረብ ከምርሕ ምዃኑ ጋልፍ ኒውስ ገሊጹ።
ሱዳን፣ ሓድሽ ምምሕዳር መንግስቲ ኣብ ሓድሽ ዓመት
Radio Erena: 02 January 2017
ሱዳን፣ ሓድሽ ምምሕዳር መንግስቲ ከተቕውም ምዃና ተሓጋጋዚ ፕረዚደንት ሱዳን ኢብራሂም ማሕሙድ ኣብ ዘካየዶ ጋዜጣዊ መግለጺ ኣፍሊጡ።
እቲ ተሓጋጋዚ ኣብ መግለጺኡ፣ ፕረዚደንት ኣልበሽር ካብ 10 ጥሪ 2016 ኣትሒዙ ሓድሽ ምምሕዳር መንግስቲ ከቕውም ምዃኑ ብምጥቃስ፣ ኣብዚ ዝቐውም ሓድሽ ስርዓት ቀዳማይ ሚኒስተር ክህሉ ምዃኑ ሓቢሩ።
ኣብ ሱዳን፣ ኣብ ዝሓለፈ ኣዋርሕ፣ ሓያሎ ፖለቲካውያን ሰልፍታትን ተቓወምቲ ሓይልታትን ዝተሳተፍዎ ሃገራዊ ዘተ ድሕሪ ምክያዱ'ዩ፣ ፕረዚደንት ኣልበሽር፣ ቀዳማይ ሚኒስተር ዘለዎ ሓድሽ ምምሕዳር መንግስቲ ክቐውም ምዃኑ ዝሕብር ዘሎ።
ኤርትራ፣ ሓንቲ ካብተን ኣብ ትሑት ደረጃ ምዕባለን ድኽነትን ዝርከባ 3 ሃገራት ምዃና ሕ/ሃ ኣፍሊጡ
Radio Erena: 29 December 2016
ኤርትራ እትርከበን 48 ሃገራት ዓለም ኣብ ትሑት ደረጃ ምዕባለን ድኽነትን ከምዝርከባ ሕቡራት ሃገራት ኣብ ዝዘርግሖ ሓድሽ ጸብጻብ ኣፍሊጡ።
ኣብ ንግድን ምዕባለን ዘተኩር ኣካል ሕቡራት ሃገራት ዓመተ 2016 ኣብ እትዛዘመሉ ዘላ ወርሒ ኣብ ዝዘርግሖ ጸብጻብ፣ ከም ኤርትራ ዝኣመሰላ ድኻታት ሃገራት፣ ድኽነተን እናበኣሰን ደረጃ ምዕባልአን ድማ ንድሕሪት እናተጎተን ይኸይድ ምህላዉ ብምትሕስሳብ፣ 16 ካብተን ኣብ ትሑት ደረጃ ምዕባለን ድኽነትን ዝርከባ 48 ሃገራት ግና ኣብ ዝመጽእ 10 ዓመት ዝሓሸ ለውጢ ከምጽእ ተስፋ ከምዘለወን የመልክት።
ሕቡራት ሃገራት፣ ናይ 188 ሃገራት መጽናዕቲ ብምክያድ ኣብ ዘቕረቦ ጸብጻብ፣ ኤርትራ ብደረጃ ምዕባለን ድኽነትን ሓንቲ ካብተን ሰለስተ ኣብ ድሕሪት ተሰሪዐን ዘለዋ ሃገራት'ያ።
ግብጺ ኣብ ቀይሕ ባሕሪ ዝርከባ ክልተ ደሴታት ንስዑዲ ክወሃባ ወሲና
Radio Erena: 02 January 2017
መንግስቲ ግብጺ፣ ኣብ ትሕቲኡ ክመሓደራ ዝጸንሓ ክልተ ደሴታት ቀይሕ ባሕሪ ኣካል ግዝኣት ስዑዲ ዓረብ ክኾና ድሕሪ ዘሕለፎ ውሳነ፣ ንትግባረ ናብ ፓርላማ እታ ሃገር ከምዘመሓላለፎ መደበር ቴሌቪዥን እታ ሃገር ሓቢሩ።
ቲራንን ሳናፊርን ዝተባህለ ኣብ ትሕቲ ግብጺ ክመሓደራ ዝጸንሓ ክልተ ደሴታት ቀይሕ ባሕሪ፣ ናብ ስዑዲ ዓረብ ክምለሳ ዝብል እማመ ዝቐረበ፣ ግብጽን ስዑዲ ዓረብን ኣብ ወርሒ ሚዝያያ ናይ 2016 ኣብ ዝኸተምኦ ስምምዕ'ዩ።
እንተኾነ፣ እተን ዴሴታት ልኡላዊ ኣካል ግብጺየን ብምብል ሓያሎ ፖለቲከኛታትን እታ ሃገር ድሕሪ ዘልዓልዎ ሕቶታት፣ ላዕለዋይ ምምሕዳራዊ ቤት ፍርዲ ግብጺ ነቲ ስምምዕ ነጺግዎ'ዩ ጸኒሑ።
100 ነጋዶን ኣውፈርትን ዝሓቖፈ ብሚኒስተር ቁጠባ ዝምራሕ ልኡኽ ቱርኪ ኣብ ኢትዮጵያ ምብጻሕ ይፍጽም
Radio Erena: 29 December 2016
100 ነጋዶን ኣውፈርትን ዝሓቖፈ ብሚኒስተር ቁጠባ ኒሃት ዘይበክሺ ዝምራሕ ልኡኽ ቱርኪ ኣብ ኢትዮጵያ ናይ ሓደ መዓልቲ ምብጻሕ ከምዝፈጸመ ኣገልግሎት ዜና ቱርኪ – ኣናዶሉ ገሊጹ።
እቲ ብላዕለዋይ ወኪል መንግስቲ ዝምራሕ ምብጻሕ ቱርካውያን ናብ ኢትዮጵያ፣ ኣብ መንጎ ክልቲኤን ሃገራት ንዘሎ ናይ ወፍርን ንግድን መደባት ብዝያዳ ንምስፍሑ ዝዓለመ'ዩ።
ሚኒስተር ቁጠባ ቱርኪ ኒሃት ዘይበክሺ፣ ኣብዚ ብሮቡዕ 28 ታሕሳስ ዘካየዶ ናይ ኢትዮጵያ ዑደት፣ ቀዳማይ ሚኒስተር ኣቶ ሃይለማርያም ደሳለኝ ምስ ዝርከቦም ሓያሎ ሰበ ስልጣን ብምርኻብ፣ ንግዳዊ ልውውጥ እዘን ክልተ ሃገራት ብዛዕባ ዝዓብየሉ ተኽእሎታት ዘትዩ።


c: text/html

text:
1ኢየሱስ ናብ ጃልባ ደይቡ ምስ ተሳገረ ናብ ዓዱ መጸ። 2እንሆ ኸዓ ኣብ ዓራት ዝደቀሰ ሓደ መፃጕዕ ናብኡ ኣምጽኡሉ፤ ኢየሱስ ድማ እምነቶም ርእዩ ነቲ መፃጕዕ ኣይዞኻ ወደይ! ኃጢኣትካ ተኃዲጉልካ እዩ በሎ። 3እንሆ ኸዓ ገሊኦም ካብ መምህራን ሕጊ ብልቦም እዙይስ ንእግዚኣብሔር ይጻረፍ ኣሎ! በሉ። 4ኢየሱስ ድማ ሓሳባቶም ፈሊጡ ኸምዙይ በሎም፦ ስለምንታይ ብልብኹም ክፉእ እትሓስቡ? 5ኣየናይ ይቐልል? ኃጢኣትካ ተኃዲጉልካ› ምባልዶ ወይ ተሥእሞ ኺድ!› ምባል? 6እምበኣርከስ ወዲ ሰብ ኣብ ምድሪ ኃጢኣት ክኃድግ ሥልጣን ከም ዘለዎ ምእንቲ ኽትፈልጡ ኢሉ ሽዑ ነቲ መፃጕዕ ተሥእ! ዓራትካ ኣልዒልካ ናብ ገዛኻ ኺድ! በሎ። 7ተሢኡ ድማ ናብ ገዛኡ ኸደ። 8እቶም ሕዝቢ ኸዓ ነዙይ ርእዮም ተደነቑ፤ ንሰብ ከምዙይ ዝበለ ሥልጣን ንዝሃበ እግዚኣብሔር ድማ ኣመስገንዎ። 9ኢየሱስ ካብኡ ምስ ኃለፈ ማቴዎስ ዝስሙ ሰብኣይ ኣብቲ ቐረጽ ዝቕረፀሉ ተቐሚጡ ረአየ እሞ ተኸተለኒ! በሎ፤ ንሱ ድማ ተሢኡ ተኸተሎ። 10ብድኅርዙይ ኣብ እንዳ ማቴዎስ ኣብ ማእዲ ምስ ተቐመጠ እንሆ ብዙኃት ተቐበልቲ ቐረጽን ኃጥኣንን ምስ ኢየሱስን ደቀ መዛሙርቱን ተቐመጡ። 11ፈሪሳውያን ከዓ ነዙይ ርእዮም ንደቀ መዛሙርቱ፦ መምህርኩም ምስ ተቐበልቲ ቐረፅን ኃጥኣንን ስለምንታይ ይበልዕ? በልዎም። 12ኢየሱስ ነዙይ ሰሚዑ ንሓኪም ሕሙማት እምበር ጥዑ ያት ኣይደልይዎን እዮም። 13ምሕረት ደኣ እምበር መሥዋዕቲ ኣይኮንኩን ዝደሊ› ዝብል እንታይ ምዃኑ ኺዱ መርሚርኩም ፍለጡ። ኣነ ንኃጥኣን ናብ ንስሓ ኽጽውዕ እምበር ንጻድቃን ክጽውዕ ኣይመጻእኹን በሎም። 14ሽዑ ደቀ መዛሙርት ዮሓንስ ናብ ኢየሱስ መጺኦም ንሕናን ፈሪሳውያንን ብዙኅ ንጸውም ደቀ መዛሙርትኻ ደኣ ስለምንታይ እዮም ዘይጾሙ? በልዎ። 15ኢየሱስ ከዓ ኸምዙይ በሎም፦ መርዓዊ ምስኣቶም እንተሎ ኣዕርኽቲ መርዓዊ ኽጾሙን ክኃዝኑን ይኽእሉ ድዮም? ግና መርዓዊ ካብኣቶም ዝውሰደላ መዓልቲ ኽትመጽእ እያሞ ሽዑ ኽጾሙ እዮም። 16ሓድሽ ቍራፅ ዓለባ ኣብ ብላይ ክዳን ዝልግብ ሓደ እኳ የለን፤ እቲ መልግባ ነቲ ጥዑይ ይልክሞ እዩሞ እቲ ምቕዳዱ ኸዓ ዝገደደ ይኸውን። 17ንሓድሽ ወይኒ ኣብ ዝበለየ አሕርብቲ ኣይመልእዎን እዮም፤ እንተ ተገብረውን እቲ አሕርብቲ ይቕደድ፤ እቲ ወይኒውን ይፈስስ፤ እቲ አሕርብቲ ኸዓ ይበላሾ። ንሓድሽ ወይኒ ግና ኣብ ሓደሽ አሕርብቲ ይመልእዎ፤ ክልቲኦም ድማ ይሕለዉ። 18እዝ ነገራት እዙይ እናነገሮም እንተሎ መራሒ ቤተ ጸሎት ኣይሁድ መጺኡ ጓለይ ሕዚ ሕዚ! ሞይታ፤ ንዓ ኢድካ ኣንብረላ እሞ ኽትሓዊ እያ እናበለ ሰገደሉ። 19ጐይታ ኢየሱስ ድማ ተሢኡ ምስ ደቀ መዛሙርቱ ተኸተሎ። 20- 21እንሆ ካብ ዓሠርተ ኽልተ ዓመት ጀሚሩ ደም ዝፈሳ ዝነበረ ሓንቲ ሰበይቲ ብልባ ዘፈር ክዳኑ ጥራሕ እንተ ነኺአ ኽሓዊ እየ ኢላ ብልባ ትሓስብ ስለ ዝነበረት ብድኅሪኡ መጺኣ ዘፈር ክዳኑ ነኽአት። 22ኢየሱስ ከዓ ግልጽ ኢሉ ረአያ እሞ ኣይዞኺ ጓለይ! እምነትኪ ኣሕውያትኪ በላ። እታ ሰበይቲ ድማ በታ ሰዓት እቲኣ ሓወየት። 23ኢየሱስ ኣብ ገዛ እቲ መራሒ ቤተ ጸሎት ኣይሁድ ምስ በጽሐ ነፋሕቲ መለኸት ኃዘንን ዋይ ዋይ ዝብሉ ሕዝብን ምስ ረአየ፤ 24 እዛ ጓል ደቂሳ እያ ዘላ እምበር ኣይሞተትን እሞ ድኅር በሉ! በሎም። ንሳቶም ድማ ሰሓቕዎ። 25እቶም ሕዝቢ ምስ ወፁ ኣትዩ ኢዳ ኃዛ፤ እታ ጓል ከዓ ተሥአት። 26ኣብ ኲላ እታ ሃገርውን ዝናኡ ተሰምዐ። 27ኢየሱስ ካብኡ ምስ ኃለፈ ክልተ ዕዉራት ዓው ኢሎም ኦ! ወዲ ዳዊት! መሓረና! እናበሉ ተኸተልዎ። 28ናብ ገዛ ምስ ኣተወ ኸዓ እቶም ዕዉራት ናብኡ መጹ፤ ኢየሱስ ድማ እዙይ ክገብር ከም ዝኽእልዶ ተኣምኑ ኢኹም? በሎም። ንሳቶም ከዓ እወ ጐይታ በልዎ። 29ንሱ ድማ ከም እምነትኩም ይኹነልኩም እናበለ ኣዒንቶም ዳህሰሶም። 30ሽዑ ኣዒንቶም በርሃ። ኢየሱስ ድማ ንሓደ እኳ ኸይትነግሩ ኢሉ ኣበርቲዑ ኣጠንቀቖም። 31ንሳቶም ግና ወፂኦም ኣብ ኲላ እታ ዓዲ ብዛዕባኡ ኣውረዩ። 32ንሳቶም ምስ ወፁ ድማ እንሆ ሓደ ጋኔን ዝኃደሮ በሃም ኣምጽኡሉ። 33ኢየሱስ ነቲ ጋኔን ምስ ኣውፅኦ እቲ በሃም ተዛረበ። እቶም ሕዝቢ ድማ ከምዙይ ዝበለ ነገር ኣብ እስራኤል ከቶ ኣይተርአየን ኢሎም ተገረሙ። 34ፈሪሳውያን ግና ንኣጋንንቲ ብሓለቓ ኣጋንንቲ የውፅኦም ኣሎ በሉ። 35ኢየሱስ ከዓ ኣብ ቤተ ጸሎት ኣይሁድ እናመሃረ ወንጌል መንግሥቲ እናሰበኸ ኣብቲ ሕዝቢ ዝነበሩ ድዉያትን ሕሙማትን ኲሎም እናሕወየ ኣብ ኲለን ከተማታትን ዓድታትን ይዘዋወር ነበረ። 36ብዙኅ ሕዝቢ ምስ ረአየ ሓላዊ ኸም ዘይብለን ኣባጊዕ ግፉዓትን ዝተበታተኑን ነበሩ እሞ ራህርሀሎም። 37ሽዑ ንደቀ መዛሙርቱ ኣዝመርኡ ብዙኅ እዩ፤ ሠራሕተኛታት ግና ውሑዳት እዮም። 38ስለዙይ ነቲ ጐይታ ኣዝመራ ነዝመራኡ ሠራሕተኛታት ክሰድድ ለምንዎ በሎም።
Copyright
Learn More

robotstxt: allowed

filter: keep


text:
JW LIBRARY
JW Library ተጠቐም—iOS
መጽሓፍ ቅዱስ
እታ መጽሓፍ ቅዱስ (Bible) እትብል ምልክት፡ ትርጉማት መጽሓፍ ቅዱስ ከተንብብን ክትጽዕንን ትሕግዘካ። መጽሓፍ ቅዱስ ንምንባብ፡ ፈለማ ነታ እትደልያ መጽሓፍ፡ ደሓር ከኣ ነታ እትደልያ ምዕራፍ ጠውቃ። ከተንብብ ከለኻ፡ እግረ ጽሑፋት፡ ሕድጋታዊ መወከሲታት፡ ተመሳሳሊ ትርጉማት ኣብ መጽናዕታዊ ኽፋል ክትርኢ ትኽእል ኢኻ።
ካልእ ጥቕሲ ኸተንብብ እንተ ደሊኻ፡ ነታ መጽሓፍ ቅዱስ (Bible) እትብል ምልክት ጠዊቕካ ናብ ዝርዝር መጻሕፍቲ መጽሓፍ ቅዱስ ተመለስ።
ሕታማት
እታ ሕታማት (Publications) እትብል ምልክት፡ ጽሑፋትን ኦውድዮን ቪድዮን ክትርኢ ትሕግዘካ። ጽሑፍ ንምንባብ፡ ፈለማ ነቲ እትደልዮ ጽሑፍ፡ ደሓር ከኣ ነታ እትደልያ ዓንቀጽ ጠውቃ። ነቲ ጽሑፍ ከተንብብ ከለኻ፡ ጥቕስታት መጽሓፍ ቅዱስ እውን ክትርኢ ትኽእል ኢኻ። ነታ እትደልያ ጥቕሲ መጽሓፍ ቅዱስ ምስ እትጥውቕ፡ ነቲ ፍቕዲ ኣብቲ መጽናዕታዊ ኽፋል ክትርእዮ ትኽእል ኢኻ። ነቲ ኣብ መጽናዕታዊ ኽፋል ዘሎ ሊንክ ጠዊቕካ ድማ፡ ናብ ምልእቲ ምዕራፍ እታ ጥቕሲ መጽሓፍ ቅዱስ ክትከይድ ትኽእል ኢኻ።
ካልእ ጽሑፍ ክትከፍት እንተ ደሊኻ፡ ነታ ሕታማት (Publications) እትብል ምልክት ጠዊቕካ ናብቲ ዝርዝር መጻሕፍቲ ተመለስ።
ጥቕሲ ዕለት
ጥቕሲ ዕለት ንምንባብ፡ ነታ ጥቕሲ ዕለት (Daily Text) እትብል ምልክት ጠውቃ።
● ኣኼባታት
እዋናዊ ጽሑፋት ኣኼባ ክትረክብ እንተ ደሊኻ፡ ነታ ኣኼባታት (Meetings) እትብል ምልክት ጠውቃ።
ኢንተርነት
ናብ ወግዓዊ ወብሳይታትና ኽትከይድ እንተ ደሊኻ፡ ነታ ኢንተርነት (Online) እትብል ምልክት ጠውቃ።
ናይ ቀረባ ግዜ ለውጥታት
ነታ ታብለትካ ወይ ሞባይልካ በብግዜኡ ኣፕዴት ምስ እትገብራ ወይ ምስ እተዘምና፡ ኣብ JW Library እተገብረ ናይ ቀረባ ግዜ ለውጥታት ክትረክብ ትኽእል ኢኻ።
ነታ ታብለትካ ወይ ሞባይልካ ናይ ቀረባ ግዜ iOS ጽዒንካ ኣዘምና። ዝያዳ ሓበሬታ እንተ ደሊኻ፡ ነዚ ዚስዕብ ሊንክ ርአ፦ https://support.apple.com/en-us/HT204204።
ነታ ታብለትካ ወይ ሞባይልካ ባዕላ ኸም እተዘምን ክትገብራ ትኽእል ኢኻ። ዝያዳ ሓበሬታ እንተ ደሊኻ፡ ነዚ ዚስዕብ ሊንክ ርአ፦ https://support.apple.com/en-us/HT202180።


text:
ታሕሳስ 15፡ 2005
ቅሉዕ መደብ ሕቶን መልስን
ምስ ላዕለዎት ሓለፍቲ ህግደፍ ነበር
(ፈጠራ)
ብናይ ሕጊ ክኢላታት ኣቶ ጠዓመን፡ ፕሮፈሶር በረኸትን ዝምራሕ ሽማግለ ምጽራይ ገበናት ሓለፍቲ ህግደፍ ነበር፡ ብተለቪዝን ኣብ ዝተመሓላለፈ ቅሉዕ መደብ፡ ንጅነራል ስብሓት ኤፍሬም" ብሪጋዴር ጅነራል ኣብርሃ ካሳ" ኮሎኔል ስምኦን ገብረድንግልን ብሪጋዴር ጅነራል ኣብርሃለይ ክፍለን ዘቕረበትሎም ሕቶታትን ዝሃቡዎ መልስታትን እንሆ። ኣቶ ኣል ኣሚን መሓመድ ስዒድን፡ ዓሊ ሰይድ ዓብደላን ግን፡ ኣብ ሕክምና ስለዝርከቡ፡ ኣብ በይኑ እዋን ክቐርብ ኢዩ።
ሽማግለ ምጽራይ ገበናት: ስለ ኣገባብን ስርዓትን፡ ንዓናን ንተዓዘብትን ምስ ነብስኻን ኣብ ዝሓለፈ ስርዓት ህግደፍ ምስ ዝነበረካ ተራን ሓላፍነትን ከተላልየና ፍቓደኛ ዲካ?
ስብሓት: ስብሓት ኤፍሬም እብሃል። ብኢሳያስ ኣፈወርቂ ኣብ ዝምራሕ ዝነበረ መንግስቲ ድማ፡ ንሽሙ፡ ኣባል ማኣከላይ ሽማግለ ህግደፍን፡ ሚኒስቴር ምክልኻልን ኔረ። ካልእ ሓላፍነት ኣይነበረንን።
ሽማግለ ምጽራይ ገበናት: ንሽሙ? ከተብርሃልና ዶ?
ስብሓት: ማለት፡ ሓይልታት ምክልኻል፡ በቶም ኣዘዝቲ ኣመሓደርቲ ዞባ'ውን ኮይኖም ምስ ፕረዚደንት ቀጥታዊ ርክብ ዝነበሮም ኣርባዕተ ኣዘዝቲ ግምባራት ኢዩ ዝእዘዝ ኔሩ። ኣነ ዘመሓድሮ ቤት ጽሕፈት ሚኒስትሪ ምክልኻል፡ ወቕታዊን ወርሓውን ጸብጻባት ሰራዊት ምቕራብን ምክትታልን እንተዘይኮይኑ፡ ኩሉ ጉዳያት፡ ብዘይፍላጠይ፡ ኣብ ሞንጎ ፕረዚደንትን ኣዘዝቲ ሰራዊትን ብዝነበረ ቀጥታዊ ርክብ ኢዩ ዝፍጸም ኔሩ።
ሽማግለ ምጽራይ ገበናት: ዘዋህለልናዮ ጉዳያት ኣብ ዝርዝር ቅድሚ ምእታውና፡ ትገብሮ ንስሓ፡ ወይ ክትብሎ እትደሊ ዶ ኣለካ?
ስብሓት: እወ ኣለኒ። ኣነ፡ ከም ገዲም ተጋዳላይ መጠን፡ ምስቶም ቅኑዕ ስለዝተዛረቡ ዝተሓየሩ መተዓብይተይ፡ መጋድልተይ፡ ብጾተይን ኣዕሩኸይን ዘይምውጋነይ፡ የጣዕሰኒ። ብትእዛዝ ፕረዚደንት ልዕሊ ክልተ ሽሕ፡ ደሞዝ ዘይክፈሎም ሰራዊት ክርሸኑ ከለዉ፡ ዓገብ ዘይምባለይ፡ የጣዕሰኒ። ወራር ወያኔ ኣብ ዝነበረሉ እዋን፡ ምሳይ ሓርነታዊ ኩናት መሪሖም ናጽነት ዘምጽኡ ክኢላታት ኲናት ጴጥሮስ፡ ዑቕበ፡ መስፍንን ብርሃነን ኣብ ዘይብሉ ኲናት ኢደይ ኣይሕውስን ዘይምባለይ፡ የጣዕሰኒ። ብሓጺሩ፡ ታሪኽ ምግዳለይ ሃሲሱ፡ ንደቀይ ታሪኽ ዘይብሎም ምግዳፈይ፡ የጣዕሰኒ። ካልእ ዝርዝራት ግን፡ ግዜ እዚ ሽማግለ ንምቁጣብ፡ ምስ ጠበቓይ ተማኺረ፡ ብጽሑፍ ከቕርቦ እሓትት።
ሽማግለ ምጽራይ ገበናት: ዝሓተትካዮ ነግር ተፈቒዱልካ ኣሎ።
ስብሓት: የቐንየለይ። እዚ ሽማግለ ክኢላታት ሕጊ ካባይ ዝጠልቦ ዝኾነ ክፍጽም'ውን፡ ድሉው ኢየ።
ሽማግለ ምጽራይ ገበናት: የቐንየልና። ጸሓፊ፡ ብሓለዋ ናብ ስድራ ቤቱ ከይዱ፡ ዝኾነ ንመስርሕ እዚ ምጽራይ ዝዕንቅፍ ጉዳያት ክሳብ ዘይፈጸመ፡ ዘለዎ ስድራቤታዊ ዋኒን ክገብርን ምስ ስድራ ቤቱተፋንዩ ናብ ግዝያዊ መደበር እሱራት መንግስቲ ህግደፍ ክኸይድ ትእዛዝ ይመሓላላፍ።
ሽማግለ ምጽራይ ገበናት: ስለ ኣገባብን ስርዓትን፡ ንዓናን ንተዓዘብትን፡ ምስ ነብስኻን ኣብ ዝሓለፈ ስርዓት ህግደፍ ምስ ዝነበረካ ተራን ሓላፍነትን ከተላልየና ፍቓደኛ ዲካ?
ኣብርሃ: ኣብርሃ ካሳ እብሃል። ብ ኢሳያስ ኣፈወርቂ ኣብ ዝምራሕ ዝነበረ መንግስቲ፡ ኣባል ማእከላይ ሽማግለ ህግደፍን፡ ላዕለዋይ ሓላፍን ኣወሃሃድን ስለያን ጸጥታን ብምዃን፡ ሓላፊ ወተሃደራዊ ስለያ፡ ሓላፊ ውሽጣዊ ጸጥታ፡ ሓላፊ ሃገራዊ ድሕነትን ተኸታታሊ ፍሉይ ቤት ፍርድን፡ ተከታታሊ ጉዳይ እሱራት ፖሌቲካን ኔረ።
ሽማግለ ምጽራይ ገበናት: ካብ ዘዋህለልናዮ ጉዳያት ኣብ ዝርዝር ቅድሚ ምእታውና፡ ትገብሮ ንስሓ፡ ወይ ክትብሎ እትደሊ ዶ ኣለካ?
ኣብርሃ: እወ ኣለኒ። ኣብ ግዜ ወራር ወያኔ፡ ፕረዚደንት ኢሳያስ ብዝሃበኒ መምርሒ መሰረት፡ ነቶም ብሓቂ ብቕዓት ዝነበሮም ክኢላታት ስለያዊ ትንተናን ሓበሬታን ጎስየ፡ ጌጋ ሓበሬታ ብምትሕልላፈይ ሃገር ተወሪራ ምስዓራ የጣዕሰኒ። ብትእዛዝ ፕረሲደንት፡ ሎሚ፡ ኣነ ክፍረደሉ ዘይደሊ ፍሉይ ቤት ፍርዲ ክቀውም ከሎ ዘይምቅዋመይ የጣዕሰኒ። ተኸታታሊኡ ምንባረይ የጣዕሰኒ። ነቶም ሓቂ ዝተዛረቡ ገዳይም ተጋደልቲ ኣብ ምእሳር ዝነበረኒ ተራ፡ የጣዕሰኒ። ገሊ ኣቶም ስድራቤቶምን ደቖምን ከይረኣዩ ሙማቶም የጣዕሰኒ። ንምጽላሞም ኣብ ዝተገብረ ናይ ህግደፍ ዘመተ ኢድ ምሕዋሰይ የጣዕሰኒ። ኩሉ ነገር ግን፡ ተኣዚዘ'ምበር፡ ብፍቓደይን ተበግሶይን ዝገበርኩ ዎ ከም ዘየለ እናሓበርኩ፡ እዚ ሽማግለ ኣረኣእያ ክገብረለይ ብትሕትና እሓትት። ብተወሳኺ፡ በዓልቲ ቤተይን ስድራይን ንሰለስተ ጠበቓታት ተወኪሶም ኣይንደልን ኢሎም ስለ ዝኣበዩ ዎ ም፡ ምትሕግጋዝኩም ኣሓትት።
ሽማግለ ምጽራይ ገበናት: ቅድም ቀዳድም፡ ኣረኣእያ ናይ ቤት ፍርዲ'ምበር፡ ነዚ ሽማግለ ምጽራይ ዝምልከት ኣይኮነን። ብዛዕባ ጠበቓ ግን፡ ጠበቓታት ክትረክብ እንተዘይክኢልካ፡ ጠበቓ ክምደበልካ ንዝምልከቶ ኣካል ድሕር'ዚ መድረኽ ትእዛዝ ክመሓላለፈልካ ኢዩ።
ኣብርሃ: የቐንየለይ ክቡር ቤት ፍርዲ።\
ሽማግለ ምጽራይ ገበናት: እዚ ቤት ፍርዲ ኣይኮነን። ሽማግለ ምጽራይ ኢዩ። ዓሰርተ ኣርባዕተ ዓመት ኣብ ሓላፍነት መንግስቲ ተቐሚጥካ፡ ቤት ፍርዲ ኣበይ ይርከብ ዘይምፍላጥካ ግን የሕዝን። ጸሓፊ" ዘዋህለልናዮ ሓበሬታ፡ ናይ ኣቶ ኣብርሃ ካሳ መዝነት ተኣፋፍን ንብዙሕ ጉድያትን ዝተናኽፍ ብምዃኑን ስለዘረጋግጽ፡ ሰነዳትን ሓበሬታን ከይተናኽፍ፡ ምስ ደቁን ስድራቤቱን ዝራኸበሉ ኣገባብ ክውሰን ናብ ቤት ጽሕፈት ጉዳይ እሱራት ደብዳቤ ክጽሓፍ ንእዝዝ።
ሳልሳይ ተሓታቲ ስምኦን ገብረድንግል
ሽማግለ ምጽራይ ገበናት: ስለ ኣገባብን ስርዓትን፡ ንዓናን ንተዓዘብትን፡ ምስ ነብስኻን ኣብ ዝሓለፈ ስርዓት ህግደፍ ምስ ዝነበረካ ተራን ሓላፍነትን ከተላልየና ፍቓደኛ ዲካ?
ስምኦን: ስምኦን ገብረድንግል እብሃል። ኣብ ትሕቲ ብሪጋዴር ጅነራል ኣብርሃ ካሳ፡ ሓላፊ ውሽጣዊ ጸጥታ ኔረ።
ሽማግለ ምጽራይ ገበናት: ሓላፊ ፖሊስ ኤርትራን ሓደ ካብ ኮሜቴ ኣሰርቲ ደለይቲ ለውጢ ኸ ኣይነበርካን?
ስምኦን: ንገለ እዋን፡ እወ፡ ኣብ ፖሊስ ኤርትራ ኔረ። ኣብቲ ግዜ እቲ ግን፡ ቀጥታዊ ኣዛዚ ፖሊስ ኤርትራ፡ ብጻይ ናይዝጊ ክፍሉ ኢዩ ኔሩ። ድሓር ድማ፡ ብሪጋዴር ጅነራል ሙሳ ራብዓ ኢዩ ኔሩ። ኣነ፡ ምክትል ኢየ ኔረ። ኣብ'ዚ ዝብሃል ዘሎ ኮሚቴ ማእሰርቲ ድማ፡ ብፕረዚደንት ኢሳያስ ተኣዚዘ፡ ምስ ኮሎኔል ጋይም ተስፋሚካኤልን ብሪጋዴር ጅነራል ኣብርሃለይ ክፍለን ዝፈጸምናዮ ዕማም ኢዩ።
ሽማግለ ምጽራይ ገበናት: ብግብሪ ግን፡ ሓላፊ ፖሊስ ኤርትራ ንስኻ ኢኻ ኔርካ። ኣባል ማኣከላይ ሽማግለ ህግደፍ ከ ኔርካ ዶ ኣይነበርካን?
ስምኦን: እወ ኔረ።
ሽማግለ ምጽራይ ገበናት: ዝኾንካዮን ዝነበርካዮን ነገራት ክትነግር ዘሰክፈካ ኣሎ ድዩ? እዚ ሽማግለ፡ ቅድም ቀዳድም፡ ዝ ኣክል ሓበሬታ ኣለ ዎ ። ካልኣይ ድማ፡ ፍርቖም ኣባላቱ ንዓኻን ንዝነበረካ መዝነታትን ኣጸቢቖም ዝፈልጡ ኢዮም። ስለዚ፡ ካብ ዘዋህለልናዮ ሓበሬታ ኣብ ዝርዝር ቅድሚ ምእታውና፡ ትናስሓሉ ጉዳያትን ክትብሎ እትደልን ነገር እንተሎ፡ መሰልካ ኢዩ።
ስምኦን: ተኣዚዘ ዝገበርኩ ዎ ነገራት ስለዝኾነ'ምበር፡ ኣብ ፖሊስ ከለኹ፡ ጅነራላት ከይተረፈ ብዘይፍርዲ ክእሰሩ ዓገብ ዘይምባለይ የጣዕሰኒ። ደለይቲ ለውጢ ጉጅለ 15 ድማ፡ ፖሊስ ኮይነ ሓያል ዓመትት ስለዝሰራሕኩ፡ ብዘይ ጭብጢ፡ ብቤላ ቤለው ከም ዝተኣስሩን፡ ሓቂ ይዛረቡ ከም ዝነበሩን እኣምን ኢየ። ተኣዚዘ ግን፡ ንምእሳሮም ኣብ ዝተገብረ ስርሒት ተሳቲፈ።
ሽማግለ ምጽራይ ገበናት: መን ኣዚዙካ?
ስምኦን: ፕረዚደንት ኢሳያስ ኣብ ቅድሚ ወዲ ካሳ ኣዚዙኒ።
ሽማግለ ምጽራይ ገበናት: ምክትል ኣዛዚ ፖሊስ ኤርትራ ከለኻ ወርሓዊ ጸብጻብ ብዝሒ እሱራት ካብ ኩሉ ኩርናዕ ሃገር ይመጻካ ኔሩ ኢዩ። ኣብ ግዜ ደርጊ ዝነበሩ እሱራት ድማ፡ ፋይላቶምን ጸብጻባቶምን ኣብ ትሕቴኻ ስለዝነበረ፡ ክንደይ ምንባሩ ትፈልጥ ኢኻ። ኣብ ግዜካን ኣብ ግዜ ደርግን ዝነበሩ ቁጽሪ እሱራትን ጉዳይ ፍርዶምን ብምዝማድ ክትነግረና ፍቓደኛ ዲኻ?
ስምኦን: ኣብ ግዜ ደርጊ ዝነበሩን ኣብ ግዜ ህግደፍ ዝነበሩን፡ ናይ ደርጊ ብክልተ ሲሶ ይውሕዱ። እዚ ግን፡ ነቲ ኣብ ቤት ማእሰርቲ ህዝባዊ ግንባር፡ ወላ ኣይንበሮ፡ ኣብ ሕሽኽብ ከም ዝነበረ ኣብ መዝገብ ዝረኣኹ ዎ ፡ ብገምጋም ኩሉ ግዜ ሓደ ሽሕ እሱራት ከም ዝነበሩ ስለዝሕብር፡ ምስኡ ተደሚሩ፡ ፍርቂኣቢሉ ኢዩ። ህዝባዊ ግንባር፡ ኣብ ሜዳ፡ ንተዓለምቲ ሓዊስካ፡ ኩሉ ግዜ፡ 2.5% ናይ ተጋደልቱ እሱራት ኢዮም ኔርም።
ሽማግለ ምጽራይ ገበናት:ጸሓፊ፡ እሱር ኮሎኔል ስምኦን ገብረድንግል፡ ምስ ባህሪ ዝነበሮ መዝነት፡ ሓበሬታን ሰነዳትን ከይተናኽፍ፡ ቤት ጽሕፈት ጉዳይ እሱራት ምስ ስድራቤቱን ደቁን ዝፋነወሉ ኣገባብ ከዳልዉ ትእዛዝ ይመሓላለፍ። ኣብ ዝኾነ እዋን፡ ብዘይካ ስድራ ቤታዊ ጉዳይ፡ ካልእ ነገራት ከይዝረብ፡ ጽኑዕ ምክትታል ከምዘድሊ ብንጹር ይተሓበር። እሱር ድማ፡ ናይ ጠበቓ መሰልካ ዝተሓለወ ኢዩ።
ስምኦን: የቐንየለይ።
ራብዓይ ተሓታቲ ኣብርሃለይ ክፍለ
ሽማግለ ምጽራይ ገበናት: ስለ ኣገባብን ስርዓትን፡ ንዓናን ንተዓዘብትን፡ ምስ ነብስኻን ኣብ ዝሓለፈ ስርዓት ህግደፍ ምስ ዝነበረካ ተራን ሓላፍነትን ከተላልየና ፍቓደኛ ዲካ?
ኣብርሃለይ: ኣብርሃለይ ክፍለ ኣብሃል። ኣባል ማእከላይ ሽማግለ ህግደፍን ሓላፊ ምውህሃድ ኮሚሽን ዶብ ኢትዮጵያን ኤርትራን ኢትዮጵያን ኔረ።
ሽማግለ ምጽራይ ገበናት: ካልእ ሓላፍነታት ኣይነበረካን?
ኣብርሃለይ: ቅድሚ'ዚ መደብ'ዚ፡ ኣብ ኤውሮጳ፡ ቖንስል ኤርትራ ኣብ ደንማርክ ኔረ። ቅድሚ ኡ'ውን፡ ኣብ ትሕቲ እምባሲ ኤርትራ ኣብ ኣዲስ ኣበባ ኢትዮጵያ፡ ኣብ መቐለ ትግራይ ቖንስል ኔረ።
ሽማግለ ምጽራይ ገበናት: ካልእከ?
ኣብርሃለይ: ካልእ? ካልእ ድኣ፡ ቅድሚ ናጽነት ከም ምክትል ውጩ ኣብ ክፍለ ሰራዊት 85፡ ድሕሪ ናጽነት ድማ፡ ኣዛዚ ክፍለ ሰራዊት ኔረ።
ሽማግለ ምጽራይ ገበናት: ኣብ ኮሚቴ ማእሰርቲ ጂ - 15 ኣይነበርካን?
ኣብርሃለይ: ወላ እንተነበርኩ፡ ሓላፍነት ኣይነበረንን። ተኣዚዘ ዝገበርኩ ዎ ኢዩ።
ሽማግለ ምጽራይ ገበናት: መን ኣዚዙካ?
ኣብርሃለይ: ፕረዚደንት ኢሳያስ ኣዚዙኒ።
ሽማግለ ምጽራይ ገበናት: ኣብዚ ኮሚቴ ዝነበሩ መሳርሕትኻ መነምን ምንባሮም ዶ ክትነግረና?
ኣብርሃለይ: ብሪጋዴር ጅነራል ኣብርሃ ካሳ: ኮሎኔላት ስምኦን ገብረድንግልን ጋይም ተስፋሚ ካኤልን ኢዮም።
ሽማግለ ምጽራይ ገበናት: ኩሎም እዚኣቶም፡ ኣብ ጸጥታውን ስርሓት ህግደፍ ተዋፊሮም ዝነበሩ ኢዮም። ንስኻ ብከመይ ኣብዚ ኮሚቴ እዚ ኣቲኻ?
ኣብርሃለይ: ተኣዚዘ ዝገበርኩ ዎ ኢዩ።
ሽማግለ ምጽራይ ገበናት: ኣባላት ጂ - 15 ቅድሚ ምእሳሮም፡ ኣብ ጋዜጣ ዝጸሓፍካዮ፡ ንጂ-15 ዝምልከት ጽሑፍ ኣሎ። ብዛዕባ'ዚ፡ እንታይ ክትነግረና ትኽእል?
ኣብርሃለይ: ብድፍኢት ናይ ፕረዚደንት ዝገበርኩ ዎ ኢዩ።
ሽማግለ ምጽራይ ገበናት: ዝቕጽል መድረኽ፡ ካብ ዘዋህለልናዮ ሓበሬታ ኣብ ዝርዝር ቅድሚ ምእታውና፡ ትናስሓሉ ነገራት፡ ወይ ክትብሎ እትደሊ ነገራት ኣሎካዶ?
ኣብርሃለይ: ኣባል ኮሚቴ ማእሰርቲ ደለይቲ ለውጢ ኮይነ ምግልጋለይ፡ የጣዕሰኒ። ምስቲ ዝነበረ መድረኽ ግን፡ ቅኑዕ ዝነበርኩ ኢዩ መሲሉኒ። ምስ ወያኔ ኣብ ውግእ እናሃሎና ብምንባሩ፡ ሕቶታቶም መድረኽ ዘይሓለወ ኮይኑ ተሰሚዑኒ።
ሽማግለ ምጽራይ ገበናት: ኣብ ግዜ ኩናት፡ ተኣኪብካ ብዛዕባ ኩነታት ዓድካ ምዝታይን ምግምጋምን ድዩ መድረኽ ዘይሓለወ ኮይኑ ተሰሚዑካ?
ኣብርሃለይ: እወ።
ሽማግለ ምጽራይ ገበናት: እቶም ኣኬባ ዝጠለቡ፡ ልዕሌኻ፡ ኣብ ምምራሕ ሃገር ዝነበሩ ሚኒስተራት ዶ ኣይኮኑን ኔሮም? መን ድዩ ንሃገር ዝመርሕ? ብከመይ ድዩ ሃገር ዝምራሕ? ካብ ኣኼባ ሚኒስተራትን ባይቶን ወጻ ኢ ሃገር ዝመርሕ ኣካል ኔሩ ድዩ?
ኣብርሃለይ: ንሱስ ሓቅኹም። ግን ኣነ ፕረዚደንት ኩሉ ነገር ባዕሉ ክሰርሖ ዝኽእል ይመስለኒ ስለዝነበረ፡ ተጋግየ።
ሽማግለ ምጽራይ ገበናት: ኣብ ሳልሳይ ወራር ወያኔ፡ መን ስዒሩ?
ኣብርሃለይ: ወያኔ ነስመራ ክኣትዉ ኢዮም ሓሲቦም። ክኣትዉ ኣይከ ኣሉን።
ሽማግለ ምጽራይ ገበናት: ሓሳቦም መን ነጊሩካ? ንስኻ፡ ንገለ ዓመታት ወተሃደራዊ ኣዛዚ ኢኻ ኔርካ። ከም ወተሃደር፡ መን ስዒሩ ኣብ ሳልሳይ ወራር?
ኣብርሃለይ: ንሱ ድኣ፡ ወያኔ ስዒሮም።
ሽማግለ ምጽራይ ገበናት: የቐንየልና። ጸሓፊ፡ ብሓለዋ ንገዝኡ ከይዱ ምስ ስድራቤቱ ክፋኖን ስድራቤትዊ ዋኒኑ ክገብርን ትእዛዝ ይመሓላለፍ
ኣብርሃለይ: የቐንየለይ።
ኣብ ዝቕጽል እዋን፡ ንሜጅር ጅነራላት ተኽላይ ሃብተስላሴ፡ ገረዝጊሄር ዓንድማርያም (ውጩ)፡ ፊሊጶስ ወልደዮሃንስን ሃይለ ሳሙ ኤልን (ቻይና) ዝምልከት ከነቕርብ ኢና። ግዜ እንተተሪኺቡ ድማ፡ ምስ እታ ሽማግለ ናብ ናኹራ ብምኻድ ፡ ፕረዚደንት ነበር ኣቶ ኢሳያስ ኣፈወርቂ ኣብርሃ ሃይሉ፡ መጋበርያ ክኾኑዎ ኣብ ሓላፍነት ኣቐሚጡዎም ካብ ዝነበረ ሚዛን ዘይብሎም 35 ኤርትራውያንን ሓውሲ ኤርትራውያንን፡ ምስ ኣቶ ዓብደላ ጃብር" የማነ ገብር ኣብ" የማነ ገብረመስቀል" ሓጎስ ገብረሂወት" ወልደኣብ ይሳቅ" ዓሊ ዓብዱ" ዘምህረት ዮሃንስ" ፎዝያ ሃሽም" ኣስካሉ መንቖርዮስን ልኡል ገብርኣብን ንዝግበር ቃለ ምልልስ ከነቕርበልኩም ኢና።


text:
Welcome to Radio Erena!
ኣብ ኣስመራ ብኮንትሮባንዳ ዝኣቱ ዘሎ ናይ የመን ርግኦ ኣዘራራቢ ይኸውን ኣሎ።
እቲ ካብ የመን ከምዝኣቱ ዝግለጽ ዘሎ ርግኦ፣ ዝግብኦ መጠን ዛሕሊ ማለት ቴምፕረቸር ዘይሓለወን፣ ዝወድቐሉ ዕለት ዘይተጻሕፈሉን ምስ ምዃኑ ንጥዕና ሓደገኛ ክኸውን ይክእል’ዩ ዝብል ስግኣት የሕዲሩ ይርከብ።
Read more...
ናይ መጓዓዝያን ካርጎን ነፈርቲ ኤርትራ ናብ ሃገራት ሕብረት ኤውሮጳ ከኣይኣትዋ ተኸልኪለን። ኮሚሽን ኤውሮጳ፣ ዝርዝር ናይተን ውሕስነት ዘየብለን መንገዲ ኣየር ናይ ዝተፈላለየ ሃገራት ኣብ ዘሐደሰሉ እዋን፣ ኣቐዲመን ተኣጊደን ዝነበራ መንገዲ ኣየር ሞሪታንያን ዮርዳኖስን ናብ ኤውሮጳ ክበራ ክፍቀደለን እንከሎ፣ ኣብዚ እዋን’ዝ ናብ ኤውሮጳ በረራ ከየካይድ ዝተኣገደ ናይ ኤርትራ ጥራይ’ዩ።
Read more...
ሚኒስተር ጉዳያት ወጻኢ ኤርትራ ኣቶ ዑስማን ሳልሕ፣ ኣብ እስራኤል ምስጢራዊ ዑደት ኣካይዱ ናብ ኣስመራ ተመሊሱ።
እቲ ሚኒስተር ኣብ እስራኤል ኣብ ዝጸንሓለን ኣርባዕተ መዓልታት፣ ምስ ሰበ ስልጣን እስራኤል ከምእተዘራረበ’ውን ምንጭታት ሬድዮ ኤረና ኣረጋጊጾም።
Read more...
ተጻወቲ ሃገራዊት ጋንታ ኩዕሶ እግሪ ኤርትራ ኣብ ካምፓላ ተሰዊሮም ምህላዎም መንግስቲ ኡጋንዳ ኣረጋጊጹ።
ኣብ ግጥማት ሴካፋ ንምስታፍ ብ24 ሕዳር 2012 ናብ ኡጋንዳ ዘምርሐት ተጻወቲ፣ ኣሰልጣኒ ተሓጋጋዚ፣ ሓኪም ጋንታን ኣወሃሃድትን ዝርከብዎም 22 ኣባላት ዝሓቝፈት ሃገራዊት ጋንታ ኩዕሶ እግሪ ኤርትራ፣ ግጥማት ሴካፋ ገና ከይተዛዘመ 18 ኣባላታ ምስዋሮም ኣብ ናይ ትማሊ ዜና ሬድዮ ኤረና ቀሪቡ’ዩ።
Read more...
ቆንስላዊ ጉዳያት ክፍሊ ወጻኢ ኣመሪካ፣ ዜጋታቱ ናብ ኤርትራ ከይገሹ ዘውጽኦ መጠንቐቕታ ዳግም ብምሕዳስ፣ ናብ ኤርትራ ክገሹ ወጢኖም ዘለዉ ኣመሪካውያን መገሽኦም ክስርዙ ጸዊዑ።
Read more...
Inside Erena
ናጻ መድርኽ
Links
Powered by Joomla!®.
Designed by: free hosting no ads resell dot me domains Valid XHTML and CSS.


text:
1ዬካፓ ዼኤፒ ሃሣ ዲቃሢ ሄርሺሳ ማላታ ጫሪንጮይዳ ጴዼኔ፤ ዒኢካ ዓቢ ማኣዖጉዲ ማይንቲ፥ ዓጊኖ ቶኪና ሄርቂ ዔቂ፥ ሃሣ ታጶ ላምዖ ዦኦጌ ቦንቾሮ ዓጎ ባኮጉዲ ፔኤኮ ቶኦካ ዓጊንቲ ዓኣ ፔቴ ላኣሊስኬና ጴዼኔ። 2ዒዛ ጎጲና ዓኣያታዖ ሾይቺ ዓርቄም ሜታዺ ዒላቴኔ፤ 3ዬያጉዲ ሃሣ ሜሌ ማላታ ማዔ ባኣዚ ጫሪንጫ ጴዼኔ፤ ዬይያ፡- ላንካይ ቶኦኪና ታጶ ጉራኒና ዓኣ፥ ዼኤፒ ዞቄ ፑኡፒ ሾኦሺ ጴዼኔ፤ ዒዚ ቶኦካ ቶኦካ ላንካይ ቦንቾሮ ዓጎ ባኮ ዓጊ ዓኣኔ፤ 4ዒዚ ፔኤኮ ዑንኮና ዛላኮ ዛላ ጊንሢ ማዓ ዦኦጎ ቢያ ጫሪንጫፓ ጎቺ ዔኪ ሳዓ ኬኤሬኔ፤ ዬካፓ ላኣሌላ ሾዓዛ፥ ናዖ ሙዓኒ ላኣሌሎኮ ቤርታ ዔቄኔ፤ 5ላኣሌላ ዓጮ ዴሮ ቢያ ባሺ፥ ዎይሣንዳ ዓቲንቄ ናይ ሾዔኔ፤ ናዓሢ ጋዓንቴ ሌካ ፆሲኮ ካኣቱሞ ዖይቶ ባንሢ ዔውቴኔ፤ 6ዒማና ላኣሌላ ዓሲ ናንጉዋ ዳውሎ ዓኣሺንቲ ዓኣዼኔ፤ ዒኢካ ፔቴ ሺያና ላምዖ ፄኤታና ላሂታሚ ኬሊ ኮይሳ ባኣዚ ቢያ ዒንጊ ካፒንታንዳ ቤሲ ፆሲ ዒዞም ጊኢጊሼኔ። 7ዬካፓ ጫሪንጮይዳ ዖልዚ ዔቄኔ፤ ዒኢካ ሚካዔኤሌ ጌይንታ ኪኢታንቻሢና ዒዛም ዓይሢንቲ ማዻ ኪኢታንቻ ዼኤፖ ሾኦዣሢና ዒዛኮ ኪኢታንቾና ዎላ ዖልቲሢ ዓርቄኔ፤ 8ጋዓንቴ ዼኤፖ ሾኦዣሢና ዒዛኮ ኪኢታንቾና ባሺንቴኔ፤ ዬማፓ ጫሪንጫ ዔያቶኮ ቤሲ ባይቄኔ። 9ዼኤፖ ሾኦዣሢ ሊካ ሳዓ ኬኤሪንቴኔ፤ ዬይ፡- ዓሶ ቢያ ዻቢሻሢ፥ ዲያቢሎሴ ሃሣ ጊንሣ ፃላሄ ጌይንታ ሚናኣ ሾኦዣሢኬ፤ ዒዛና ዎላ ዒዛኮ ኪኢታንቻኣ ኬኤሪንቴኔ። 10ዬካፓ ፔቴ ዼኤፒ ዑኡሲ ጫሪንጮይዳ፡- “ዓካሪ፥ ዻቂሺሢና ዎልቄና ሃሣ ካኣቱሞዋ ኑ ፆዛሢም ማዔኔ፤ ቢታንቶዋ ሜሲሔም ማዔኔ! ዎይቲ ጌዔቴ ኑ ዒሾንሢና ኑ ሚሾንሢና ኑ ፆዛሢ ቤርታ ዋንቴና ሮኦሪና ‘ዔያታ ዻቤያኬ’ ጌዒ ፑሽካሢ ኬኤሪንቴኔ። 11ዔያታ ማራዓሢኮ ሱጉፆና ሃሣ ዔያታ ማርካዼ ማርካቶና ዖሊ ዔያታ ዒዛ ባሼኔ፤ ፔ ሼምፓሢ ሃሣ ዔያታ ሚጪንቱዋዖ ፔና ሃይቢም ዔያታ ዓኣሢ ዒንጌኔ፤ 12ዬያሮ ጫሪንጮና ዒኢካ ናንጋዞንሢዮ ዎዛዹዋቴ! ሳዖንታ ባዞንታ ዒንሢም ጋዓንቴ ባዴዔቴ! ዓይጎሮ ጌዔቴ ዲያቢሎሴ ዒ ማዻንዳ ዎዳ ዻካ ሌሊ ዓቴሢ ዔሪ ዼኤፒ ዻጋና ዒንሢ ባንሢ ኬዴኔ” ጋዓንቴ ታ ዋይዜኔ። 13ዼኤፖ ሾኦዣሢ ሳዖይዳ ኬኤሪንቴሢ ዛጋዖ ዓቲንቆ ናዓሢ ሾዔ ላኣሌሎ ዳውሴኔ፤ 14ዬማና ላኣሌላ ዓሲ ናንጉዋ ዳውሎይዳ ዒዞም ጊኢጊሾና ቤዞ ባራኒ ዓኣዻንዳጉዲ ዼኤፒ፥ ኮኦኬ ጋኣሲ ማላ ላምዖ ጋኣሲ ዒዞም ዒንጊንቴኔ፤ ዬይያ፡- ዒኢካ ሾኦዣሢዳፓ ሃኪ ሓይሦ ሌዔና ዛላና ኮይሳ ባኣዚ ዒዞም ዒንጊንቴም ሜታ ባኣያ ናንጋንዳጉዲኬ። 15ላኣሌሎ ዲጲ ሙዓንዳጉዲ ሾኦዣሢ ዎርዚ ዋኣሢ ጉዴ፥ ዺቢ ዋኣሢ ዻንጋፓ ኬሲ ላኣሌሎ ጊንፆ ላኣሌኔ። 16ሳዓ ጋዓንቴ ላኣሌሎ ማኣዳኒ ሾኦኪንቲ፥ ዼኤፖ ሾኦዣሢ ፔ ዻንጋፓ ኬሲ ላኣሌ ዋኣፆ ዑሽኬኔ። 17ዒማና ሾኦዣሢ ላኣሌሎ ዒፂ ዻጋዺ ፆሲ ዓይሢፆ ካፓዞንሢና ዬሱሴም ጉሙርቂንታያ ማዒ ማርካዻ፥ ዒዞ ዜርጻፓ ዓቴዞንሢና ዖልታኒ ዓኣዼኔ። 18ዼኤፖ ሾኦዣሢ ባዞ ዓጫ ዓኣ፥ ማኣሻላ ዔቄኔ።
Copyright
Learn More


text:
ኣህጉራዊ በዓል ደቂ-ኣንስትዮ ብሳዕሲዕትን ብብልዖትን ዝኽበር ይመስለና ይኸውን። ኣይኰነን። ግን ኣብ ፍቀዶ ሃገራት ስለ ታሪኽን፡ ተሞክሮን፡ መሰልን፡ ምዕባሌን ደቂ ኣንስትዮ ዝምልከቱ ትምህርተ-ጉባኤ (ሰሚናራት) ይካየዱ። ሓደ ሓደ ሊቃውንቲ ኣብዛ እንነብረላ ዓለም ካብ ተጻብኦታት ዓይሌት ወይ ኣህጉራዊ ውግእ፡ብፍላይ ቅራኔ-ጾታ (Gender Conflict) ኣዝዩ በዳሂ ከም ዝኸውን ይጠቅሱ። ምኽንያቱ ዘኸትሎ ሳዕቤናት ብሓደ ወገን ሃነጽቲ ክዀኑ ከለው፡ ብኻልእ ወገን ከኣ ኣዝዮም ተጋራጨውትን ኣካታዕትን ብምዃኖም ኢዮም ። ዝዀነ ዀይኑ.... መንስኤ ሐተታኡ ካብ ሕሉፍ ታሪኽን ተሞክሮን ደቂ ኣንስትዮ ፈሊኻ ኣይረኣይን ክበሃል ይከኣል። እስኪ እዚ ዝስዕብ ግጥሚ ኣብነት ይኹነና፡-
"ድሓን ጓል ሄዋን"
ከኣ ይብሉኒ እንታይ እዋና ዓምቢባ
ገና ብቆልዓይ ከጥቡ ጸባ።
ገንሸል ድየ መንቀጺ-ደም
ንሓድሕዶም ክፋሰሱ ብደም።
ንግስቲ እመስል ጻዕዳ ቨሎ ተኸዲነ
እንታይ እሞ ብሕፍረት ደኒነ'
ንምርኣይ'ኳ ዘሕንኸኒ ንሰብኣይ
ጉዝጉዝ ደኣ በለኒ ብቨሎ መርዓይ።
መርዓት ብእልልታ ተዓጂባ ክትወጽእ
ኣዲኣ ኣእዳዋ ጨቢጣ ብማዕዶ ትነብዕ።
በዓል ኣደይ ይብላ "እልል"
ዘበትርጓሜሁ "ሃሌሉያ"
በል መባልዕታ ይግበሮ ሰብኣያ።
ብመርዓይ ውጽኣት መዓልቲ
ሓቁፎም ኣወጥሑኒ ከም ድንስቲ።
ድሕሪ'ዚ ኹሉ ሆሆታ፡ ሽሻይ፡ ግብጃ
ምስ ውቡእ ኢደይ ብድሕሪ መጋረጃ።
እንታይ ኣድለየ ዓርኪ-ርእሲ ንሰብኣይ
ምንም ኣየምሕርን ክብል ሔማይ።
ንበይነይ ንጻወት ይብሉኒ ኣደሳሳቅ
እንተ ተጋገኹ ኩላቶም ስሓቅ።
እልልታ ጓል "ኣርባዕተ" ርሑስ ጋማ እልፊ
ኣሰየ ኣሰና ተኻሕስኪ ብሕልፊ።
መዛረቢት እመስል ብገዝመይ
ግን ካበይ የምጽእኦ ስኡናት መሰልተይ።
ውሑዱና ገዝሚ ብዕራይ ክብሉ ክትዝክሪ
ንስኺን'ዶ ካብ እንስሳ ትኸብሪ።
መርዓ ንወለደይ ዕዳ፡ ንዓይ ክብሪ ድሓን
ሰብኣየይ "ጊስ" ክብለኒ ተሰምዓኒ ሕስራን።
ወርቂ ጐባጉብ ተምሳል ዋልታ
ንዓይ መጋየጺ መደበሊ ንጐይታ።
ገጸይ ተሸፊነ ከም ጓል ግብጺ
ውቁጥ-ስኒ ኣየድልየንን መጋየጺ።
ድማ ይብሉ " ሰይተቦ ሰማየ ትርከቦ"
ወሽሙ ዘምጽኣለይ ኣቦ።
ንሕንጢት "ህድኣት፡ ንዕንዱ " መኰንን"
ኣፍ ኣውጺኡ ክፈርድ፡ ክኹንን።
"እንታይ'ድኣ" ይብለኒ ክወጽእ ክኣቱ
ከም'ዛ ዘይኰንኩ ኣደ ቆልዕቱ።
ድሓን ልኻይ እልከ ምስ በረቀ
ሰብኣይ ፈንፊኑ እንተ ረሓቀ።
ድልየተይ ከይነግሮ ፈርሔ ኩሉ ሳዕ
ካብኡ ሓሊፈ ይሕሸኒ ምጉራዕ።
-ሃይለ
Sponsored Ads


text:
ሎሚ ፍቓድ የሆዋ ዚገብሩ ዘለዉ መን እዮም፧
ኣብ ክርስትያናዊ ኣኼባታትና እንታይ ክትረክብ ኢኻ፧
ቅዱሳት ጽሑፋት ንምጽናዕን ንሓድሕድና ንምትብባዕን ኣብ ኣኼባታት ንእከብ ኢና። ንዓኻ እውን ሓንጐፋይ ኢሎም ኪቕበሉኻ እዮም።
ዕዮ ሕትመት
ኣንበብትና ንሓደ ፍጻመ ብኣእምሮኦም ኪስእልዎ ዚሕግዝ ስእልታት
መብዛሕትኡ ጽሑፋት ናይ የሆዋ መሰኻኽር ንትሕዝቶኡ ዚገልጽ ሕብራዊ ስእልታት ዝሓዘ እዩ። ቀደም ግና ከምኡ ኣይነበረን።
ዕዮ ሕትመት
ኣብ ኣይርላንድን ብሪጣንያን ዚነብሩ ሰባት ብቛንቋኦም ይብሰሩ
ናይ የሆዋ መሰኻኽር ኣብ ኣይርላንድን ብሪጣንያን ንዚነብሩ ሰባት ብቛንቋኦም ብስራት መንግስቲ ኣምላኽ ኬበስርዎም ኣበርቲዖም ይጽዕሩ ኣለዉ። ሰባትከ እንታይ ምላሽ ሂቦም፧
ሰሙናዊ ኣኼባታት
ኣኼባታት ጉባኤ ናይ የሆዋ መሰኻኽር
ኣበይ ከም እንእከብን ብኸመይ ከም እነምልኽን ፍለጥ።
ብተደጋጋሚ ዚሕተት ሕቶታት
ዕዮ ናይ የሆዋ መሰኻኽር ብኸመይ እዩ ዚምወል፧
እናዞርና ገንዘብ ከይኣከብናን ዕሽር ከየኽፈልናን፡ ዓለምለኻዊ ዕዮ ስብከትና ብኸመይ ይዓቢ ኸም ዘሎ ኣንብብ።
ሓጺር ሓበሬታ፦ ዓለምለኸ
-
ናይ የሆዋ መሰኻኽር ኣምልኾኦም ዜካይዱሉ ሃገራት፦ 240
-
ናይ የሆዋ መሰኻኽር፦ 8,340,982
-
ብናጻ መጽናዕቲ መጽሓፍ ቅዱስ ዚግበረሎም ሰባት፦ 10,115,264
-
ኣብ ዓመታዊ በዓል ዝኽሪ ሞት ክርስቶስ እተኣከቡ ሰባት፦ 20,085,142
-
ጉባኤታት፦ 119,485


text:
ልዕሊ 300 መንቀሳቐስቲ ደቀቕትን ኣናእሽቱን 14ሚልዮን ቅርሺ ዕዳጋ ምትእስሳር ተጌሩ…
መቐለ ጥሪ 02//2009(ድወት) ኣብ ወረዳ ኦፍላ ኣብቶም ዝሓለፉ ሽዱሽተ ኣዋርሕ ንልዕሊ 300 መንቀሳቐስቲ ትካላት ንግዲ ደቀቕትን ኣናእሽቱን ብልዕሊ 14ሚልዮን ቅርሺ ብዕዳጋ ክተኣሳሰሩ ከምዝተገበረ ቤት ፅሕፈት ልምዓት ትካላት ንግዲ ደቀቕትን ኣናእሽቱን እታ ወረዳ ኣፍሊጡ።
እቲ ቤት ፅሕፈት ከምዝሓበሮ ኣብቶም ዝሓለፉ ሽዱሽተ ኣዋርሕ 972 ወገናት ብዝተፈላለዩ ዓይነት ሞያ ክስልጥኑ ዝተገበረ ኾይኑ ኣስታት 273 ሸቕሊ ኣልቦ ወገናት ድማ ቐዋሚን ግዝያውን ሓድሸ ዕድል ስራሕ ተፈጢሩሎም ኣሎ።
ከምኡ’ውን ኣብቲ ዓውዲ እናነጠፉ ዝርከቡ 305 ወገናት ልዕሊ 14ሚልዮን ቅርሺ ብዕዳጋ ክተኣሳሰሩ ዝተገበረ ኾይኑ ካብቲ ዓውዲ እናነጠፉ ዝርከቡ 459 ድማ 1.1ሚልዮን ቀርሺ ከምዝዓቖሩ እቲ ቤት ፅሕፈት ኣመልኪቱ ኣሎ።
ቅድም ክብል እቲ ዓውዲ ንምጥንኻር ብልቓሕ ተኸፋፊሉ ዝነበረ ልዕሊ 190ሽሕ ቅርሺ ከምተመለሰ ድማ ንምፍላጥ ተኻኢሉ ኣሎ።


text:
‘እበውእ ቤተከ ምስለ መባእየ፡ ወእሁብ ብፅዓትየ ዘነበብኩ በአፉየ፡ ዘእቤ በከናፍርየ አመ ምንዳቤየ” መዝ. 65(66)፡13
ደቂ ሰባት፡ ንዝተፈላለየ ምኽንያት፡ ብዝተፈላለየ ዓይነት እግዚአብሔር ሽግሮም ምስ ዘወግደሎም ወይ ሓሳብ ልቦም ምስ ዝፍጽመሎም መባኦም ከምዘቅርቡ ምስ እግዚአብሔር ምሥጢራዊ ቃል ኪዳን ዝበሃል መብፅዓ ይኣትዉ እዮም። ገሊኦም ካብ ንዋያተ ቅዱሳት፡ ገሊኦም ካብ ገንዘብን ወርቅን ብሩርን፡ ገሊኦም ካብ እንስሳታት፡ . . . ብመልክዕ መብፅዓ ንእግዚአብሔር ክህብ እየ ክብሉ ከለዉ፣ ገሊኦም ድማ ካብ ኣብራኾም ዝተኸፍለ፡ በኵሪ ውላዶም ከም መባእ ክህቡ ይመባፅዑ እዮም።
ብፍላይ ንነዊኅ ዓመታት ብሰንኪ መካንነት ውላድ ዘይነበሮም እሞ ብመብፅዓ ውላድ ረኺቦም ውላዶም ንቤተ እግዚአብሔር ክህቡ ካብ ቅድም ዝነበረ እዩ። ዘፍ. 28፡20፣ 1ይ ሳሙ. 1፡9-11፣ . . .
ወላዲት ኣምላኽ ቅድስት ድንግል ማርያም ዝተወልደት ብመብፅዓ’ያ። ኣቐዲሞም ወለዳ ኢያቄምን ሃናን፡ ውላድ ክህቦም ናብ እግዚአብሔር ብመብፅዓ ጸሎት የዘውትሩ ነበሩ። ‘ወዲ እንተ ወለድና ደይቡ ወሪዱ ሓሪሱ ቈፊሩ ይርድኣና ኣይንብልን፡ ንቤተ እግዚአብሔር ኣገልጋሊ ይኹን፣ ጓል እንተ ወለድና ማይ ጸዊራ ዕንጨይቲ ሰቢራ ክትረድኣና ኣይንብልን፡ ኣብ ቤተ እግዚአብሔር መሶብ ወርቅ ሰፍያ መጋረጃ ፈቲላ ትንበር’ ኢሎም መብፅዓ ኣተዉ። እንሆ ድማ ቅድስት ድንግል ማርያም 7 ነሐሴ ተፀኒሳ፡ 1 ግንቦት ተወልደት። ከምቲ ቅዱስ ዳዊት ‘ናብ ቤትካ ምስ መባአይ ኂዘ ይኣቱ፡ ነቲ ጸቢብኒ ከሎ ብልሳነይ ዝኣቶኽዎ መብጽዓይ ኽፍጽሞ እየ’ (መዝ. 66፡13-14) ዝበሎ፡ ሓናን ኢያቄምን ከም መብፅዓኦም ንቅድስት ድንግል ማርያም ኣብ ሠለስተ ዓመታ፡ ብ3 ታኅሣሥ ወሲዶም ንቤተ መቅደስ ሃብዋ። በዚ መሠረት ኦርቶዶክስ ተዋሕዶ ቤተ ክርስቲያን፡ ነዚ ቅድስት ድንግል ማርያም ናብ ቤተ መቅደስ ዝኣተወትሉ ምኽንያት ብምግባር 3 ታኅሣሥ ብቅዳሴን ውዳሴን ኣብ ኵለን ኣብያተ ክርስቲያን ብኽብሪ ተብዒሉ።
ብፍላይ ኣብ ሀገረ ስብከት ኣሥመራ ቤተ ክርስቲያን ቲራቮሎ፡ ከምቲ ዓመት መጸ ዝግበር፡ ሎሚ ዓመት 2009 ዓ.ም. ከኣ ዋና ኣመኃዳሪ መንበረ ፓትሪያርክ ብፁዕ አቡነ ባስልዮስ፣ ብፁዕ አቡነ ጴጥሮስ ጳጳስ ዞባ ማእከል፣ ብዙኃት መምህራንን ሊቃውንትን፡ ካህናትን ዲያቆናትን፡ ሕፃናትን መንእሰያትን ተመሃሮ ትምህርተ ሰንበት፡ ምእመናንን ምእመናትን ኣብ ዝተረኽብሉ ተባዒሉ። ነቲ በዓል ዝምልከት ስብሐት እግዚአብሔር ካብ ዋዜማ ጀሚሩ ክሳዕ 9፡00 ቅድመ ቀትሪ ምስ በጽሐ፡ ሥርዓተ ዑደተ ታቦት ተገይሩ። ታቦት ኣብ ዓውደ ምሕረት ምስ ቆመ ሊቃውንት መዘምራንን ተማሃሮ ትምህርት ሰንበትን ብተኸታታሊ ጣዕመ ዝማሬ ኣስሚዖም።
ቀጺሎም ኣብ መንበረ ፓትርያርክ ተ/ኃላፊ ክፍሊ ስብከተ ወንጌል መሪጌታ ስምዖን በየነ፡ “መልክዐኛ ርግቢ” ብዝብል ኣርእስቲ ንክብርን ንጽሕናን ኣማላድነትን ኣዴና ቅድስት ድንግል ማርያም ዝገልጽ ሰፊሕን ዓሚቝን መንፈሳዊ ትምህርቲ ሂቦም።
ኣብ መወዳእታ ብብፁዓን ኣቦታት ቃለ ቡራኬን ጸሎትን ምስ ተዋህበ፡ ብመሪሕነት ብፁዕ አቡነ ባስልዮስ ካብ 12፡00 ድ.ቀ ክሳዕ 2፡30 ድ.ቀ. ጸሎተ ቅዳሴ ተሠሪዑ። በዚ ኸኣ ፍጻሜ’ቲ በዓል ኮነ።
***


text:
እዋናዊ ዜናታት
- ናይ ሓዘን መግለጺ፣ደሞክራስያዊ ግንባር ሓድነት ኤርትራ፡
- ደምዳሚ መግለጺ፣ስሩዕ ኣኼባ ፈጻሚ-ኣካል፡ ደሞክራስያዊ ግንባር ሓድነት ኤርትራ /ደ.ግ.ሓ.ኤ/
- ቃል ሓዘን ጨንፈር ሽወደን ግንባር ሃገራዊ ድሕነት ኤርትራ
- ቃል ሓዘን ግንባር ሃገርዊ ድሕነት ኤርትራ/ ሕድሪ ጨንፈር ጀርመን
- ናይ ሓዘን መግለጺ ግንባር ሃገራዊ ድሕነት ኤርትራ-ሕድሪ
- ኤርትራ ካብ 2015 ንነጀው ቀጥታ ተጠቃዒት ናይ’ቲ ብኤል ኒኖ ዝፍለጥ ምዝባዕ ኣየር ኮይና ምጽናሐ ተገሊጹ
- ናይ ሓዘን መግለጺ ብደግሓኤ ዞባ ኤውሮጳ
- ናይ ሐዘን መግለጺ
- ቃል ሓዘን
- መግለጺ ሓዘን፡
- ክልተ ዲፕሎማት ስርዓት ህግደፍ ነቲ ስርዓት ከም ዝራሕርሑ ይግለጽ ኣሎ
- ምስጋና
- ሓድነት ኤርትራውያን ንፍትሒ ኣብ ዓባይ ብሪጣኒያ ዝተባህለ ማሕበረ ተመስሪቱ
- ኤርትራውያን ተቐማጦ ሕቡራት መንግስታት ኣመሪካ፡ ሓድሽ ዓመት 2017 ብሓባር ጸንቢሎም
- ተመሃሮ ቤት ትምህርቲ “ እንዳ ማርያም ” ኣንጻር ስርዓት ህግደፍ ኣድማ ኣካይዶም !!
ኣብ መርበብ ዘለዉ
We have 24 guests and no members online
- Details
- Written by ድምጺ ሰላምን ደሞክራስን ኤርትራ
- Published: 19 December 2016
ዋሕዚ ስደት ዝግተኣሉ እንኮ ሜላ ጠንቂ ምልጋስ ምዃኑ ተገሊጹ።
ሕብረት ኤውሮጳ ከም ትካል ኮነ ኣባል ሃገራቱ፡ ካብ ሞት ኣምሊጦም ህይወቶም ከድሕኑ ናብ ምድሪ ኤውሮጳ ንዝሳግሙ ዘለዎ ኤርትራውያን ስደተኛታት ንምግታእ፡ ጠንቂ ስደት ንዝኾነ ስርዓት ዘይግበኦ ገንዘብ ብምሕቋፍ፡ ዝያዳ ካብ’ቲ ዝጸንሖ ንፖሊሲ ተኲስካ ቅተል ዘተግብሩ ዕሱባት ኣዋፊሩ፡ ክኣስርን ክቕትልን ዝገብርዎ ዘለው ድፍኢት ካብ ሰብኣውነት ዝረሓቐን ምስ ኤውሮጳዊ ስልጣነ ዘይኸይድ ጸሊም ታሪኽን’ዩ ክብሉ ኣስማቶም ክግለጽ ዘይደለዩ ኤርትራውያን ካብ ጣሊያን ሓቢሮም።
መንግስቲ ጣልያን ሓደ ካብ’ቶም ምኽንያት ስደት ኤርትራውያን ስደተኛታት ብደቂቕ ኣፍልጦ ዘለዎም መንግስታት ክንሱ፡ ብብዝሒ ስደተኛታት ተጎቢአ ብዝብል ምስምስ፡ ጠንቂ ገዲፉ ዕድል ግፉዓት ንምጽባብ ዝኽተሎ ዘሎ መስመሩ ዝሰሓተ ፈተነ፡ መንነቱ ካብ ምቅላዕን ንግዜኡ ስደተኛታት ካብ ምስቓይን ሓሊፉ ነቲ ዋሕዚ ክገትኦ ፈጺሙ ኣይከኣሎን ኢሎም።
ፍሉይ ልኡኽ መንግስቲ ጣልያን ኣብ ዞባ ቀርኒ ኣፍሪቃ ዝኾነ ኣምባሳደር ሉቺያኖ ፔዞቲ፡ መንግስቲ ህግደፍ ዋሕዚ ኤርትራውያን ስደተኛታት ክዓግት፡ መንግስቲ ጣልያን ከኣ ከም ናይ’ዚ ግነዖ ብስም ልምዓት መጠበሪ ዝኸውን ገንዘብ ክህቦ ድልዊ ምዃኑ ንምሕባር ብ14 ታሕሳስ 2016 ኣብ ኤርትራ በጺሑ ይምልከቶም ምስ ዝበሃሉ ሰበ-ስልጣን ህግደፍ ተራኺቡ ከም ዝተመልሰን ካብ ምንጭታቶም ንዝረኸብዎ ጭቡጥ ሓበሬታ ብምጥቃስ ኣረዲኦም።
መንግስቲ ጣልያን ብተነጻል ዝገብሮ ዘሎ፡ ኣካል ኣምሳል ናይ’ቲ ሕብረት ኤውሮጳ ስደተኛታት ካብ ምብራቕ ኣፍሪቃ ናብ ኣህጉሩ ከይመጽእዎ ንምዕጋት ኣማኢት ሚሊዮናት ገንዘብ ሰሊዑ መንግስታት ናይ’ዚ ዞባ ዋርዲያ ክገብሮም ዝፍትኖ ዘሎ ጨካን ግን ከኣ መኻን ጅማሮ ክብሉ ብትሪ ኮኒኖሞ።
መንገዲ ኣየር ቀጠር ናብ ኤርትራ ዝገብሮ ዝነበሮ በረራ ዘቋረጸሉ ምኽንያት፡ ብጉዳይ ጅቡቲ ምስ ኤርትራ ዝነበራ ርክብ ከም ዝተዛዘመ ዘመልክት’ዩ ተባሂሉ።
መንገዲ ኣየር ቀጠር ናይ ኣስመራ በረራታቱ ዘቋረጸሉ ምኽንያት፣ ቀጠር ብጉዳይ ጅቡቲ ምስ ኤርትራ ዝነበራ ርክብ ከምዝዛዘመት ዘንጸባርቕ'ዩ ክብሉ ዲፕሎማሰኛታት ሓቢሮም ትብል ረድዮ ኤረና ኣብ ናይ 15 ታሕሳስ 2016 ዜናዊ ጸብጻባ።
ብመሰረቱ እቲ መንገዲ ኣየር፣ ናብ ኤርትራ ናይ መጓዓዝያ በረራታት ዝጀመረሉ ምኽንያት፣ ብጉዳይ ጅቡቲ ምስ ኤርትራ ተጀሚሩ ዝነበረ ዲፕሎማሲ ብዘይዕንቅፋት ንምቕጻሉ ደኣ'ምበር ካብ ናይ ኤርትራ በረራታት መኽሰብ ንምርካብ ከምዘይነበረ ምንጭታታ ከም ዘረጋገጹላ ዝገለጸት ረድዮ ኤረና፡ ቀጠር፣ ኣብ መንጎ ኤርትራን ጅቡትን ዘሰሓሕብ ዝነበረ ጉዳይ ከምዝተዛዘመ እኳ ብወግዒ እንተዘይሓበረት፣ ምቁራጽ መንገዲ ኣየር ግና ሓደ ምልክት ክኸውን ከምዝኽእል ልዑል ግምታት ከም ዘሎ ኣመት ሂባ።
ስማዊ ሚኒስትሪ ጉዳያት ወጻኢ ስርዓት ህግደፍ፡ ሕቡራት ኢማራት ዓረብ ንውደብ ዓሰብ ን30 ዓመት ተኻሪያቶ ንዝብል ዜና ኣሉታ ከም ዝሃበሉ ተገሊጹ።
ሕቡራት ኢማራት ዓረብ ንወደብ ዓሰብ ን30 ዓመት ዝጸንሕ ከም ዝተኻረየቶን ንወተሃደራዊ መዓላ ክትግልገለሉ ምዃናን ካብ ቅድሚ ገለ ዓመታት ጀሚሩ ብሰፊሑ ከዛርብ ንዝጸንሐ ኣብ ባይታ ዝረአ ሓቂ፡ ኣብ በይሩት ዝመደበራ ማይዳኒያ ዝተባህለት ተሌቪዥን ሕቡረት ኢማራት ንወደብ ዓሰብ ተኻሪያቶ ክትብል ኣብ’ዚ ቀረባ ግዜ ንዘቃልሓቶ ዜና፡ ብጋዜጣዊ መግለጺ ኣሉታ ከም ዝሃበሉ ኣሰና ብ17 ታሕሳስ 2016 ሓቢራ።
ኢማራት ዓረብ ኣብ ወደብ ዓሰብ ወተሃደራዊ መደበር ትሃንጽ ከም ዘላ ፍሉጣት ማዕከናት ዜና ብምስሊ ኣደጊፎም ከቃልሕዎ ምጽናሖም፡ ናይ ውድብ ሕቡራት ሃገራት ተኸታተሊ ጉጅለ ብወገኑ ብቐጻሊ ኣብ ጸብጻቡ ክጠቕሶ ምጽንሑን ብሩህ ክንሱ፡ ሚኒስትሪ ወጻኢ ጉዳያት እቲ ስርዓት ኣብ ሎሚ በጺሑ ሓሶት ክብል ዝሃቦ ኣሉታ ዘተዓዛዝብ’ዩ ኢላ።
ብካልእ ዜና ሕብረት ኤውሮጳ ዘይምርግጋእን ዘይ ስሩዕ ዋሕዚ ስደተኛታት ሃገራት ቀርኒ ኣፍሪቃን ንምዕጋት ዘኽእል ናይ 170 ሚሊዮን ዩሮ ከም ዘጽደቐ ንወግዓዊ መግለጺኡ ብምጥቃስ ኣሰና ሓቢራ።
ብሓልዮት ደሞክራስያዊ ግንባር ሓድነት ኤርትራ ዝፍኖ፡ ድምጺ ሰላምን ደሞክራስን ኤርትራ፡ 19-12-2016
ኣገዳሲ ቆጸራታት
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
- መጸዋዕታ ንኣገዳሲ ህዝባዊ ኣኼባ
- ዕድመ መጋቢት 8 2016 ኣህጉራዊ መዓልቲ ደቂ ኣንስትዮ
- ኣገዳሲ ሕዝባዊ ሰሚናር ኣብ ከተማ ስቶክሆልም اجتماع جماھیري مھم في مدینة استوكھلم مظلھ الارتریھ السویدیة لتغییر Important Public Seminar in Stockholm Sweden
- ዕድመ ንሓዲሽ ዓመት አብ ከተማ ኰለን/ጀርመን
ሓተታ-ርእይቶ-መልእኽቲ
- ፖሎቲካ መገለይሲ ቐየስገው፣ ዓውተር ደርብሲ አልግድ (ጥበብድ) ገምድገው ሓሪረትል ለመለም የንቱታት ለቡኑኽር ጉኑዂር መንድርተነኲ።
- ባሕሪ ኤርትራ ጥሙይ ዘየዕንግል፡ ድራር ዓይኒ
- ሰሪሕናን ንሰርሕ ኣለናን በበይኑ’ዩ
- ኣብ እንዳ ህግደፍ ሓተትን ተሓታትን ኩሎም ሓደ
- ካልኦት ዘዝበልዎ እናደገምካ ብተስፋ ካብ ምባር፡ ኣብ መሬትካ ሰቢትካ ናትካ ምግባር
- ነውራም መራሒ፡ ነውራማት ደገፍቲ
- Initiating Ethio- Eritrea Dialogue for Democratic Development
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
7. ትንሳኤ ኪኸውን እዩ!
1 የሆዋ ንሞት ኬወግዶ እዩ
“እቲ ዚሰዓር ናይ መወዳእታ ጸላኢ እውን ሞት እዩ።” —1 ቈረንቶስ 15:26
ሰብና ኺሞተና ኸሎ፡ መጽሓፍ ቅዱስ ናይ ሓቂ መጸናንዒ ዚህበና ብኸመይ እዩ፧
ኣባል ስድራ ቤትና ወይ ፈታዊና ኺሞተና ኸሎ፡ ተስፋ ዘይብልና ዀይኑ ይስምዓና እዩ። መጽሓፍ ቅዱስ ግና ናይ ሓቂ መጸናንዒ ይህበና እዩ።
የሆዋ ንሞት ጠሪሱ ኼጥፍኦ ሓይሊ ኣለዎ። ነቶም ሞይቶም ዘለዉ እውን ኬተንስኦም እዩ።
2 ብትንሳኤ ኽንኣምን ንኽእል ኢና
“ኣቲ ጓል፡ ተንስኢ እብለኪ ኣለኹ።”—ማርቆስ 5:41
ብትንሳኤ ኽንኣምን እንኽእል ስለምንታይ ኢና፧
የሱስ ንኣልኣዛር ኣተንሲእዎ እዩ።
የሱስ ንሓንቲ ጓል ኣተንሲእዋ እዩ።
የሱስ በቲ የሆዋ ዝሃቦ ሓይሊ ተጠቒሙ እዩ ንምዉታት ኣተንሲእዎም።
የሱስ ንምዉታት ኬተንስእ ከሎ ዝረኣዩ ሓያሎ መሰኻኽር ነይሮም እዮም። ጸላእቲ የሱስ እኳ ከይተረፉ፡ የሱስ ከምኡ ኺገብር ከም ዚኽእል ይፈልጡ ነይሮም እዮም።
3 የሆዋ ብቢልዮናት ንዚቝጸሩ ሰባት ኬተንስኦም እዩ
“ክትጽውዕ፡ ኣነ እውን ክምልሰልካ እየ። ንተግባር ኣእዳውካ ኽትናፍቕ ኢኻ።”—እዮብ 14:13-15
መን እዮም ኪትንስኡ፧
እቶም ኣብ ተዘክሮ የሆዋ ዘለዉ ዅሎም ኪትንስኡ እዮም።
ጻድቃንን ሓጥኣንን ኪትንስኡ እዮም።
የሆዋ ንስም ኵሎም ከዋኽብቲ ኺዝክር ካብ ከኣለ፡ ነቶም ዜተንስኦም ሰባት ብዚምልከት ኵሉ ነገራት ብቐሊሉ ኺዝክር ይኽእል እዩ።
4 ገሊኦም ሰባት ተንሲኦም ኣብ ሰማይ ኪነብሩ እዮም
“ቦታ ኸዳልወልኩምሲ እኸይድ ኣለኹ።”—ዮሃንስ 14:2
እቶም ተንሲኦም ኣብ ሰማይ ዚነብሩ መን እዮም፧
ኣብ ሰማይ ኪነብር ዝተንስአ ናይ መጀመርታ ሰብ፡ የሱስ እዩ።
የሱስ፡ ሒደት ካብ ደቀ መዛሙርቱ ጥራይ
ተንሲኦም ኣብ ሰማይ ከም ዚነብሩ ገሊጹ እዩ።
የሆዋ ኣብ ሰማይ ኪነብሩ ዝሓረዮም፡ 144,000 ጥራይ እዮም።


text:
ሓወይ ምሳይን ኣባይን`ሎ!
ሓወይ ምሳይን ኣባይን`ሎ!
ሓበሬታ ስነኣጠቓቅምኡ ንዝፈልጥ ሓይሊዩ። ብርቱዕ ሓይሊ! ክሳብ ዕዳጋ ኣለዎ ይሽየጥ ይልወጥንዩ። ፈትዩ ብጥርሑ ሓበሬታ ዝህብ የሎን። ሓበሬታ ንግዲዩ። እቲ ዕዳጋ ግን፡ ከም ዝኾነ ዕዳጋ፡ ቡዙሕ ድንግርግር ኣሎዎ። ንኹሉ ተጠንቂቕካ ክትመዝን ይነብረካ። ካብ`ቲ ፈትዩ ነጻ ሓበሬታ ዝህብ ከኣ ብዙሕ ክትጥንቀቕ ኣሎካ። ሓደ ዓይነት ጸወታ’ዩ’ውን እቲ ዕዳጋ። ኣሪጉ ዝመሽመሸ ሓበሬታ መጽዊቱ ንዕኡ ኣገዳሲ ሰብ ምዃንካ ከርእየካ ዝደሊ ሸቃጢ ኣሎ። ወይ ነቲ ሓበሬታ ንዕኡ ብዘገልግል ጠምዚዙ ከዋፍረካ ዝደሊ ጎረሕ’ውን። ኣብ ልዕሊ ተጻረርቱ ኣሉታዊ ቅድመ ፍርዲ ክትሰርሕ ዘታልል’ውን ኣሎ። ክትዕድግ ኬድካ ንባዕልኻ ተሼጥካ ትምለሰሉ ዕዳጋ’ውን ኣሎ። ዳንኤል ተስፋይ።
ግዝኣተን ዘነጸራ ኩለን ዴሞክራስያውያን ይኹና ዘይ ዴሞክራስያውያን ሃገራት፡ ድሕነት ህዝበን ክሕልዋን ረብሓታተን ክከላኸላን ሕጋዊ መሰል ኣለወን። ነዚ ሕጋዊ መሰል ንምትግባር ዝሕግዙ ረቛሒታት ብዙሓት እኳ እንተኾኑ፡ ገዛእ ጸጥታዊ ርግኣት ሃገር ግን ብቐዳምነት ዝስራዕ ዕማም`ዩ። እብ`ዛ ናብ ቁሸት ዝጸበበት ዓለም ብዘይ ምትሕግጋዝን ምምልላእን ናይ ካልኦት ሃገራት በይና ሓንቲ ሃገር ክትምዕብል ዘይሕሰብ`ዩ። ከምኡ ስለዝኾነ ድማ ሓንቲ ሃገር ኣብ ልዕሊ`ቲ ናይገዛእ ርእሳ ትካላዊ ዓቕምን ጸጋን ብዛዕባ ካልኦት ሃገር ዝሕለንን ዝውጠንን ነገራት እንተፈሊጣ ጉዳያ ከተጻፍፍን ሓይላ ከተደልድልን ይሕግዛ። ነዞም ብኻልእ ዝውጠኑ ነገራት ንምፍላጥ ዝሕግዝ መስርሕ ስለያዊ (intelligence) ዓቕማ ግን ሓያል ምስ`ዝኸውን`ዩ።
ስለያ ክብሃል እንከሎ ብሕልፊ CIA, MI16,MOSSAD, ዝብሉ መጸውዒታት ኣብ ኣእምሮ ቡዙሓት ዝፈጠርዎ መረዳእታ ሰለዘሎ፡ satellite, advanced computer, smart phones ዝብሉ ኣምራት ምስተሓወስዎም ንዓና ገባሮ ወይ ተጣየስቲ ኣዚዩ ፍሉይ ነገር ዝገብሩ ይመስለና`ዩ። ኣብ መወዳእትኡ እንተድኣ ሪኢናዮ ግን ስለያ ሓበሬታ ምእካብን ሓበሬታ ምዝርጋሕን`ዩ ስርሑ። ክንዪኡ ዝኸይድ ካልእ ዋኒን የብሉን። እቲ ዝእከብ ሓበሬታ ግን ከከም ኣድላይነቱ ንጽቡቕን ሕማቕን ይጥቀሙሉ።
ኣብ’ዘን ዝሓለፋ ዓመታት ብዛዕባ ኤርትራ እንታይ ጽቡቕን ሕማቕን ሓበሬታ ተሓቢሩ ንኽፈልጥ ክረኽቦ ዝኽእል ዘበለ ሓበሬታ ኣብ ምንዳይ ብዙሕ ግዜ በሊዐ። ቃለ-ምሕትት ናይ ኣብ ዝተፈላለየ ወተሃደራውን ሲቪላውን ጽፍሕታት ሃገርና ዝነበሩን ኔርና ዝብሉን ውልቀ ሰባት ዝሕብርዎ፡ ተጣበቕቲ መሰል ደቂ ሰባት ኢና ዝብላ ትካላት ዝሕብርኦ፡ ቡዙሓት ናይ ኤርትራውያንን ዘይኤርትራውያንን ናይ ኢንተርነት መርበባት ብዛዕባ ኤርትራ ዝሕብርኦ ተኽታቲለ። ኩሎም ሓበርቲ ከም ዋልታ ዝጥቀሙሉን ንጽህንኦም ከመስክሩሉ ዝፍትኑን ስነ ሞጎት ከኣ ”መንግስቲ ኤርትራን ደገፍቱን ንዓና ተለኣኣኽቲ CIAን ዕሱባት ወያነን`ዮም ዝብሉና” ዝብል`ዩ። ብርግጽ ዑሱባትን ተለኣኣኽትን ድዮም ባዕሎም ይፈልጡዎ፡፡ ዝፈልጥዎ ዘበለ ናይ ሃገርና ቁጠባውን ወታሃደራውን ምስጢራት ንዝሓተተን ዘይሓተተን ”ብናጻ” ንኹሉ እንዳሓበሩ፡ ዑሱባትን ተለኣኣኽትን ዘይሙዃኖምከ እንታይ መረጋገጺ ኣሎና? ኩሉ ሓባሪ ዑሱብ`ዩ ዝብል ደረቕ ኣተሓሳስባ የብለይን። ኩሉ ሓባሪ ደላይ ጽቡቕን ኣራምን`ዩ ዝብል የዋህ`ውን ኣይኮንኩን። ደቂ ሰባት ምስ ክዉኑነት ምስዘይቃደዉ ግን ንህይወቶም ክብሉ ንህላወኦም ዝህብዎ ክብሪ ኣብ ኣቃውምኦም የንጸባረቕ`ዩ።
እቲ ጽቡቕ ግን፡ መብዛሕትኡ ሰብ ህላወኡ ትርጉም ከምዘለዎን ህይወቱ ክብርቲ ምዃናን’ዩ ዝኣምን። ትርጉም ዘለዎ ህላወ ግን ከብዲ ጸጊቡ ብሰላም ምድቃስን ምትሳእን ጥራሕ ኣይኮነን፡፡ ከምኡ እንተዝኸውን ቡዙሓት ብምጽወታ ዝናበሩ ዘለዉ ምዓገቡ ኔሮም። ትርጉም ዘለዎ ህላወ ንዘሎና ሰብኣዊ ዓቕሚ ወይ እውን ተፈጥሮኣዊ ጸጋታትና ተጠቂምና፡ ባህግታትናን ራኢታትናን ብዘይ ገለ
ገዛኻ ኣንዲዱ ኣብ ገዝኡ ዘዕቁበካ ድዩ ዝሓልየልካ? ወይስ ብረሃጽካ ገዛኻ ስራሕ! ዝብል። ሞጎጎኻ ኣፍሪሱ እንጀራ ዝቶኾበልካ ለጋስ ድዩ? ንስድራኻ ብዘይ ንሕስያ ሓሪዱ ኣይትብከ እንዳበለ ንብዓትካ እንተደረዘ ለዋህ ድዩ? ብሓቂ ዘለናዮ እዋን ነዚ መልሱ ከም ትሑዝ ወሲድካ ከም ሕቶ ከተቕርቦ ዘይግባእ ሕቶታት ከም እትሓትት’ዩ ዝገብረካ። ኣብ`ዛ ንኹሉ ፍጡር ዘዐንግል ወሓዚ ማና እተፍልፍል መሬት ጠምዩ ዝሓድር ፍጥረት ፈጺሙ ክርከባ ኣይምተገበአን፡ ካብ ንመንበሪናን ንቀለብናን ሓሊፉ ንመጋየጺ ዝኾነና ጸጋ’ውን ዘይበቐቐትልና ክነሳ፡ ቦታ ከምዝተሳእነ ናይ ካልእ መሬት ዘቋምት ክህሉ ኣይምተገብእን። ስስዐ መሰረት ኩሉ ጸገም ኮይኑ ተበለጽቲ ስለ ዝወለደ ግን ዓለምና ተበጽቢጻ። ተበላጺ ወትሩ ሓላይኻ እንዳመሰለ ስለ ዝቐርበካ፡ ግርህ እንተልካ፡ ደምካ ሰትዩ፡ ኣንጉዕካ መጺዩ፡ ዘየድልዮ ነገር እንተ ተረፈካ፡ ንቡር ከይሃበ ናብ ዝብኢ ስጋብ ዝስንድወካ ሓላይ’ኻ እዩ ዝመስለካ። ”ውሕጅ እንዳኣስሓቐ ይወስድ” ከምዝተባህለ፡ ኣወሳስዳ ውሕጅ ከም ስልቲ ዝጥቀመሉ ገባቲ’ሎ!! እቶም ብዓይኒ መርፍእ ከይሓለፍካ ዝርከርብ ዘላቒ ራህዋ ከምዘየለ ዝፈልጡ ንቑሓትን ተባዓትን ግን፡ ንተበላጺ ምብዳህ ሓንትን ዝበለጸትን ምርጫ ምዃና ስለዝፈልጡ፡ ብሓያል ተጻብኦ ከይረዓዱ፣ ብነውራም ጸለመ ከይተሰከፉ ፣ ብደም ዝሰኽረ መልኣከ ሞት እንዳሃደኖም ፣ እንዳተጸመሙ ይጽመሙ። ጽባሕ ዝበለጸት ንኽትከውን ድማ ሎሚ ብትብዓት ይቃለሱ።
ህይወት ብኽልተ ተጻረርቲ ሓይልታት ማለት ሕማቕን ጽቡቕን ስለ ዝቖመት ግን፡ ክም’ቲ ጅግናን ተባዕን ዘሎ፡ ስሱዕን ጃጃውን እውን’ሎ። ስለዚ’ዩ ድማ ኣብ ነፍሲ-ወከፍ ታሪኻዊ ምዕራፍ ዓለም ተወኪስና ብጽቡቕን ብሕማቕን ዝዝከሩ እዋናት ይኹኑ ውልቀ ሰባት ንረክብ። ኣብ’ዚ ዘሎናዮ ዘመን እውን እንተኾነ ገሊኦም ንረብሓ ሃገርን ንስለ ዉጹዕ ህዝብን ክብሉ ነቲ ንቡርን መሰረታውን ጠለባት ናይ ወዲ ሰብ ተሓሪሞም እንዳተቓለሱ፡ ብኣንጻሩ ድማ ካልኦት ስሱዕ ሸውሃቶም ንምርዋይ ብዋጋ ሃገርን ድኻ ህዝብን ክጣልዑ ንርእይ ዘሎና። እዚ ማለት ግን ኣብ ትሕቲ ጸሓይ ሓድሽ ነገር ስለ ዘየለ እዚ`ውን ክሓልፍ`ዩ እንዳበልና ንዝኾነ ዘጋጠመና ዘበለ ከም ጽሕፍቶና ተቐቢልና ትም ንበል ማለተይ ከምዘይኮነ ትስሕትዋ ኣይብልን። ኣንጻር ዓመጽን ስሰዐን ግድን ክንቃለስ ኣሎና! እቲ ቐዳማይ ኩሉ ህዝብና ክሰማማዓሉ ዘለዎ፡ ቃልስና ክሓጽርን ኣድማዒ ክኸውንን ግን ነቲ ዓማጺ ምልላይ`ዩ። ብንጹር ክግለጽ መታን ቀዳማይ ጸላኢ ኤርትራ ይኹን ጸገም ናይ እዛ እንነብረላ ዘለና ዓለም ሕጂ`ውን ኣሜሪካን እቶም ንናይ ኣሜሪካ ስሱዕ ስነሓሳብ ንምስፍሕፋሕ ብፍላጥ ይኹን ብዘይፍላጥ ዝጽዕሩ ዘለዉ ተለኣኣኽቲ ኣሜሪካን እዮም። ኣብ`ዚ ነጥቢ ተረዳዲእናን ኣንጻር እዚ ስሱዕ ስነሓሳብ ብግብሪ እንተዘይተቓሊስናን ጸገምና ኣይክውዳእን`ዪ እንተበልኩ ሕማቕ ትምኒት ዘይኮነስ፡ እቲ ዝኸውን ጥራሕ`የ ዝእምት ዘለኹ።
ሙሴ ተኸስተ


text:
ገበር | መንግስቲ ኣምላኽ ብኸመይ ትጠቕመካ፧
መንግስቲ ኣምላኽ ንዓኻ ብኸመይ ትጠቕመካ፧
ካብተን ኣቐዲመን ዝነበራ ዓንቀጻት፡ መንግስቲ ኣምላኽ ንናይ የሆዋ መሰኻኽር ኣዝያ ኣገዳሲት ምዃና ተገንዚብካ ኽትከውን ትኽእል ኢኻ። ምናልባት እውን በቲ መንግስቲ ኣምላኽ ኣብ መጻኢ እተምጽኦ በረኸት ተሳሒብካ ኽትከውን ትኽእል ኢኻ። ኰይኑ ግና፡ እቲ መብጽዓታት ኪእመን ዘይከኣል ኰይኑ ኺስምዓካ ይኽእል እዩ።
ንዝሰማዕካዮ ዘበለ ብሃውሪ ኣብ ክንዲ እትኣምኖ፡ ጥንቁቕ ንኽትከውን ምጽዓርካ ጥበባዊ እዩ። (ምሳሌ 14:15) እቲ እትገብሮ ጥንቃቐ ድማ ምስቶም ጥንቲ ዝነበሩ ሰብ ቤርያ እዩ ዜመሳስለካ። * ሰብ ቤርያ ንፈለማ እዋን ብዛዕባ ብስራት መንግስቲ ኣምላኽ ምስ ተነግሮም፡ ነቲ እተባህልዎ ተቐበልዎ፣ ይኹን እምበር፡ ብስምዒት ጥራይ ኣይኰኑን ተቐቢሎምዎ። ኣብ ክንዳኡስ፡ ‘እዚ ነገር እዚ ኸምኡ እንተ ዀይኑ ምእንቲ ኺፈልጡ፡ ቅዱሳት ጽሑፋት መዓልቲ መዓልቲ ተጠንቂቖም ይምርምሩ’ ነበሩ። (ግብሪ ሃዋርያት 17:11) ብኻልእ ኣበሃህላ፡ ሰብ ቤርያ ነቲ ዝሰምዕዎ ብስራት መንግስቲ ኣምላኽ ምስቲ ቕዱሳት ጽሑፋት ዚብሎ ኣረኣእዮምዎ እዮም። ድሕሪ ግዜ ድማ፡ እቲ ብስራት ምሉእ ብምሉእ ኣብ ቃል ኣምላኽ እተመስረተ ምዃኑ ኣመኑ።
ንስኻ እውን ከምቲ ሰብ ቤርያ ዝገበርዎ ንኽትገብር፡ ናይ የሆዋ መሰኻኽር ብኽብሪ ይዕድሙኻ። በቲ እንህቦ ናጻ መደብ መጽናዕቲ መጽሓፍ ቅዱስ ኣቢልካ፡ ነቲ ናይ የሆዋ መሰኻኽር ብዛዕባ መንግስቲ ኣምላኽ ዚኣምኑሉ ነገራት ምስቲ መጽሓፍ ቅዱስ ዚምህሮ ኸተረኣእዮ ትኽእል ኢኻ።
እቲ እትገብሮ መጽናዕቲ መጽሓፍ ቅዱስ፡ ብዛዕባ መንግስቲ ኣምላኽ ንኽትፈልጥ ጥራይ ዘይኰነስ፡ ንኣገዳሲ ሕቶታት ህይወት መልሲ ንኽትረኽበሉ እውን ኪሕግዘካ ይኽእል እዩ።
ልዕሊ ዅሉ፡ መጽናዕቲ መጽሓፍ ቅዱስ ‘ንኣምላኽ ንኽትቀርቦ’ ኺሕግዘካ እዩ። (ያእቆብ 4:8) ናብ ኣምላኽ ብዝያዳ ብዝቐረብካ መጠን ድማ፡ መንግስቲ ኣምላኽ ንሕጂ ጥራይ ዘይኰነስ፡ ንዘለኣለም ብኸመይ ከም እትጠቕመካ ብዝያዳ ኽትርዳእ ኢኻ። የሱስ እውን እንተ ዀነ ናብ ኣቦኡ ኺጽሊ ኸሎ፡ “በይንኻ ናይ ሓቂ ኣምላኽ ንዝዀንካ ንዓኻን ነቲ ዝለኣኽካዮ የሱስ ክርስቶስን ኪፈልጡ፡ ናይ ዘለኣለም ህይወት እዚኣ እያ” ኢሉ ነይሩ እዩ።—ዮሃንስ 17:3።
^ ሕ.ጽ. 4 ቤርያ ኣብ ጥንታዊት መቄዶንያ ዝነበረት ከተማ እያ።
ብዝያዳ ፍለጥ
ንኣገዳሲ ሕቶታት ህይወት ኣበይ መልሲ ኽንረኽበሉ ንኽእል፧
ነየናይ ምመረጽካ፧ ስነ ፍልጠት፧ ፍልስፍና፧ ወይስ መጽሓፍ ቅዱስ፧
መጽናዕቲ መጽሓፍ ቅዱስ እንታይ እዩ፧
ብዛዕባ እቲ እንህቦ ናጻ መደብ መጽናዕቲ መጽሓፍ ቅዱስ ንዚልዓል ሕቶታት ዚኸውን መልስታት ኣንብብ።


text:
ምዕራፍ 28
ደቀ መዛሙርቲ የሱስ ዘይጾሙ ስለምንታይ እዮም፧
ማቴዎስ 9:14-17 ማርቆስ 2:18-22 ሉቃስ 5:33-39
ደቀ መዛሙርቲ ዮሃንስ ንየሱስ ብዛዕባ ጾም ሓተትዎ
የሱስ ብ30 ድ.ክ. ዝወዓለ ፋስጋ ድሕሪ ምብዓሉ፡ ቍሩብ ጸኒሑ እዩ ዮሃንስ መጥምቕ ተኣሲሩ፣ ድሕሪኡ ድማ ኣብ ቤት ማእሰርቲ እዩ ነይሩ። ዮሃንስ ድማ ደቀ መዛሙርቱ ሰዓብቲ የሱስ ኪዀኑ ይደሊ ነበረ፣ ድሕሪ እቲ ዮሃንስ እተኣስረሉ እዋን ንየሱስ ዝሰዓብዎ ግና ኵሎም ኣይነበሩን።
ፋስጋ 31 ድ.ክ. ምስ ቀረበ፡ ገለ ኻብ ደቀ መዛሙርቲ ዮሃንስ ናብ የሱስ መጺኦም፡ “ንሕናን ፈሪሳውያንን እንጸውም፡ ደቀ መዛሙርትኻ ግና ዘይጾሙ ስለምንታይ እዮም፧” ኢሎም ሓተትዎ። (ማቴዎስ 9:14) ፈሪሳውያን ከም ልምዲ ሃይማኖቶም ጸወምቲ እዮም ነይሮም። ጸኒሑ፡ የሱስ ኣብ ምሳሌኡ፡ ሓደ ተመጻዳቒ ፈሪሳዊ፡ “ኦ ኣምላኽ፡ ከም ካልኦት ሰባት . . . ስለ ዘይኰንኩ፡ አመስግነካ ኣለኹ። ኣብ ሰሙን ክልተ ሳዕ እጸውም” ከም ዝበለ ገሊጹ እዩ። (ሉቃስ 18:11, 12) ደቀ መዛሙርቲ ዮሃንስ እውን ተመሳሳሊ ልምዲ ይስዕቡ ነይሮም ይዀኑ እዮም። ምናልባት እውን ብማእሰርቲ ዮሃንስ ብምሕዛኖም ይጾሙ ነይሮም ይዀኑ። ስለዚ፡ ገሊኦም ሰባት፡ ደቀ መዛሙርቲ የሱስ ብዛዕባ እቲ ንዮሃንስ ዝወረዶ ሓዘኖም ንምግላጽ ስለምንታይ ከም ዘይጾሙ ይሓስቡ ነይሮም ይዀኑ።
የሱስ ከኣ ብምሳሌ ገይሩ፡ “ኣዕሩኽ መርዓዊ፡ መርዓዊ ምሳታቶም ክሳዕ ዘሎ፡ ዚሓዝኑሉ ምኽንያት ኣለዎም ድዩ፧ መርዓዊ ኻባታቶም ዚውሰደለን መዓልትታት ግና ኪመጻ እየን፣ ሽዑ ኸኣ ኪጾሙ እዮም” ኢሉ መለሰሎም።—ማቴዎስ 9:15።
ዮሃንስ ባዕሉ እውን ንየሱስ መርዓዊ ኢሉ ጸዊዕዎ እዩ። (ዮሃንስ 3:28, 29) ስለዚ፡ የሱስ ክሳዕ ዘሎ፡ ደቀ መዛሙርቱ ኺጾሙ ኣየድለዮምን። ጸኒሑ ንሱ ምስ ሞተ፡ ደቀ መዛሙርቱ ኺሓዝኑን ኪጾሙን ምዃኖም ገለጸ። ካብ ምዉታት ምስ ተንስአ ግና፡ ዓብዪ ለውጢ እዩ ዀይኑ! ድሕሪኡ፡ ብሓዘን ዚጾሙሉ ምኽንያት የብሎምን።
ቀጺሉ፡ የሱስ እዚ ዚስዕብ ክልተ ምሳሌ መሰለሎም፦ “ማይ ዘይጠዓመ ቝራጽ ዓለባ ኣብ ብላይ ክዳን ዚልግብ ሓደ እኳ የልቦን። እንተ ዘይኰነስ፡ እቲ ሓድሽ ዓለባ ነቲ ኽዳን ይምንጭቶ፡ እቲ ቐዳድ ከኣ ዝገደደ ይኸውን። ንሓድሽ ወይኒ ኣብ ኣረገውቲ ኣሕርብቲ ኣየዕርቕዎን እዮም፣ እንተ ዘይኰነስ፡ እቲ ኣሕርብቲ ይቕደድ፡ እቲ ወይኒ ይፈስስ፡ እቲ ኣሕርብቲ ኸኣ ይበላሾ። ንሓድሽ ወይኒ ግና፡ ኣብ ሓደስቲ ኣሕርብቲ የዕርቕዎ።” (ማቴዎስ 9:16, 17) የሱስ እንታይ መልእኽቲ እዩ ኼመሓላልፍ ደልዩ ነይሩ፧
የሱስ ንደቀ መዛሙርቲ ዮሃንስ መጥምቕ፡ ሰዓብቱ ምስ ከም ልምዲ ጾም ዝኣመሰለ ብሉይ ልምድታት ኣይሁድነት ተሰማሚዖም ኪነብሩ ትጽቢት ኪግበረሎም ከም ዘይብሉ እዩ ዜረድኦም ነይሩ። ነቲ ኺውገድ ቀሪቡ ዝነበረ ብሉይ ልምድታት ኣምልኾ ለጋጊቡ ኼናውሕ ኣይኰነን መጺኡ። እቲ የሱስ ዜተባብዖ ዝነበረ ኣምልኾ ምስቲ ኣብቲ ግዜ እቲ ዝነበረ ኣይሁድነትን ስርዓታት ሰብን ዚውሃሃድ ኣይነበረን። እወ፡ ሓድሽ ዓለባ ኣብ ብላይ ክዳን ኪልግብ፡ ወይ ሓድሽ ወይኒ ኣብቲ ዝቘርብዐ ኣረጊት ሓርቢ ኬዕርቕ ኣይፈተነን።


text:
ምዕራፍ 139
የሱስ ንምድሪ ገነት ይገብራን እተዋህቦ ዕዮ ይውድእን
መወዳእታ እተን ኣባጊዕን ኣጣልን
ብዙሓት ናብ ገነት ኪኣትዉ እዮም
የሱስ መገድን ሓቅን ህይወትን ምዃኑ የርኢ
የሱስ ምስ ተጠምቀ ነዊሕ ከይጸንሐ፡ ኣገልግሎቱ እውን ቅድሚ ምጅማሩ፡ ኬውድቖ ዝቘረጸ ጸላኢ ተላዕሎ። እወ፡ ድያብሎስ ንየሱስ ደጋጊሙ ፈተኖ። ጸኒሑ የሱስ ብዛዕባ እቲ እኩይ፡ “ገዛኢ እዛ ዓለም እዚኣ ይመጽእ ኣሎ . . . ንሱ ኣባይ ዋላ ሓንቲ ስልጣን የብሉን” ኢሉ ተዛሪቡ እዩ።—ዮሃንስ 14:30።
ሃዋርያ ዮሃንስ ነቲ “ንብዘላ ዓለም ዜስሕታ ዘሎ ድያብሎስን ሰይጣንን ዚብሃል ዓብዪ ገበል” እንታይ ከም ዚጽበዮ ብራእይ ርእዩ እዩ። እቲ ሕሱም ጸላኢ ደቂ ሰብ ካብ ሰማይ ምስ ተደርበየ፡ “ሓጺር እዋን ከም ዘለዎ ፈሊጡ፡ ብብርቱዕ ቍጥዓ” ከም ዚወርድ እውን ገሊጹ እዩ። (ራእይ 12:9, 12) ክርስትያናት ኣብቲ “ሓጺር እዋን” እቲ ይነብሩ ኸም ዘለዉን ‘እቲ ድያብሎስ ዚብሃል ገበል’ ናብ መዓሙቝ ተደርብዩ ኣብቲ የሱስ ኣብ መንግስቲ ኣምላኽ ዚገዝኣሉ 1,000 ዓመት ከም ዚእሰርን ኪኣምኑ ዜኽእሎም እኹል ምኽንያት ኣለዎም።—ራእይ 20:1, 2።
ኣብቲ እዋን እቲ፡ ኣብዛ መንበሪትና ምድሪ እንታይ እዩ ኪኸውን፧ ኣብ ምድሪኸ መን ኪነብሩ እዮም፧ ከመይ ዝበለ ዅነታትከ ኺህሉ እዩ፧ የሱስ ባዕሉ ነዚ ዚኸውን መልስታት ሂቡ እዩ። ኣብታ ምሳሌ ኣባጊዕን ኣጣልን፡ ነቶም ብኣባጊዕ እተመሰሉ፡ ምስ ኣሕዋት የሱስ ከኣ ዚተሓባበሩን ሰናይ ዚገብሩሎምን ጻድቃን እንታይ ከም ዚጽበዮም ሓቢሩ እዩ። ነቶም ብኣንጻሩ ዚገብሩ ብኣጣል እተመሰሉ ሰባት እንታይ ከም ዚጽበዮም እውን ንጹር ገይርዎ እዩ። የሱስ፡ “እዚኣቶም [ኣጣል] ናብ ናይ ዘለኣለም ጥፍኣት፡ ጻድቃን [ኣባጊዕ] ግና ናብ ናይ ዘለኣለም ህይወት ኪኸዱ እዮም” ኢሉ እዩ።—ማቴዎስ 25:46።
እዚ ኸኣ ነተን የሱስ ነቲ ምስኡ ኣብ ጕንዲ ንእተሰቕለ ገበነኛ እተዛረበን ቃላት ክንርድአን ይሕግዘና እዩ። የሱስ ከምቲ ነቶም እሙናት ሃዋርያቱ ኽፍሊ እታ ሰማያዊት መንግስቲ ኪዀኑ ዝሃቦም ተስፋ ኣይኰነን ነቲ ሰብኣይ ኣተስፍይዎ። ኣብ ክንዳኡስ፡ የሱስ ነቲ እተነስሐ ገባር ክፉእ፡ “ሎሚ ብሓቂ እብለካ ኣለኹ፦ ምሳይ ኣብ ገነት ክትከውን ኢኻ” እዩ ኢልዎ። (ሉቃስ 23:43) በዚ ኸምዚ፡ እቲ ሰብኣይ እቲ ኣብ ገነት፡ ማለት ከም መናፈሻ ኣብ ዝኣመሰለ ውቁብ ስፍራ ኣታኽልቲ ናይ ምንባር ተስፋ እዩ ረኺቡ። እቶም ሎሚ ኸም ኣባጊዕ ዝዀኑ እሞ “ናብ ናይ ዘለኣለም ህይወት” ዚኣትዉ ዘበሉ ኣብታ ገነት እቲኣ ኪዀኑ እዮም።
እዚ ድማ ምስቲ ሃዋርያ ዮሃንስ ብዛዕባ እቲ ሽዑ ኣብ ምድሪ ዚሰፍን ኵነታት ዝሃቦ መግለጺ ዚሰማማዕ እዩ። ንሱ ኸምዚ በለ፦ “ድንኳን ኣምላኽ ምስ ሰብ፡ ንሱ እውን ምሳታቶም ኪነብር እዩ፣ ንሳቶም ከኣ ህዝቡ ኪዀኑ እዮም። ኣምላኽ ባዕሉ እውን ምሳታቶም ኪኸውን እዩ። ንብዘሎ ንብዓት ካብ ኣዒንቶም ኪደርዝ እዩ፣ ደጊም ሞት ኣይኪኸውንን፡ ደጊም እውን ሓዘን ወይ ኣውያት ወይ ስቓይ ኣይኪኸውንን እዩ። እቲ ቐዳማይ ሓሊፉ እዩ።”—ራእይ 21:3, 4።
እቲ ገበነኛ ኣብ ገነት ብህይወት ኪነብር እንተ ዀይኑ፡ ካብ ምዉታት ኪትንስእ ኣለዎ። ነዚ ትንሳኤ እዚ ዚረክብ ድማ ንሱ በይኑ ኣይኰነን። የሱስ፡ “ኣብ መቓብር ዘለዉ ዅላቶም ድምጹ ዚሰምዑላ ሰዓት ትመጽእ ኣላ እሞ፡ በዚ ኣይትገረሙ። ሽዑ፡ እቶም ሰናይ ዝገበሩ ናብ ትንሳኤ ህይወት፡ እቶም ክፉእ ዝገበሩ ኸኣ ናብ ትንሳኤ ፍርዲ ኺወጹ እዮም” ብምባል ነዚ ንጹር ገይርዎ እዩ።—ዮሃንስ 5:28, 29።
እቶም እሙናት ሃዋርያትን ምስ የሱስ ኣብ ሰማይ ዚዀኑ ቝጽሮም ውሱን ዝዀነ ኻልኦትንከ፧ መጽሓፍ ቅዱስ፡ “ናይ ኣምላኽን ናይ ክርስቶስን ካህናት ኪዀኑ፡ ምስኡ እውን 1,000 ዓመት ኪነግሱ እዮም” ይብል። (ራእይ 20:6) እዞም መጋዝእቲ ክርስቶስ ዚዀኑ፡ ኣብ ምድሪ ኣብ ዝነበሩሉ እዋን ሰብኡትን ኣንስትን እዮም ነይሮም። ስለዚ፡ ኣብ ሰማይ ኰይኖም ኣብ ልዕሊ ምድሪ ኺገዝኡ ኸለዉ፡ ብርግጽ ጸገማትና ዚርድኡልና ርሕሩሓት ኪዀኑ እዮም።—ራእይ 5:10።
የሱስ በቲ ዝኸፈሎ መስዋእታዊ በጃ ገይሩ ነቶም ኣብ ምድሪ ዘለዉ ሰባት መርገም እቲ ዝወረስዎ ሓጢኣት ኬወግደሎም እዩ። ንሱን መጋዝእቱን ንዘይእሙናት ሰባት ናብ ፍጽምና ኼብጽሕዎም እዮም። እወ፡ ሰባት ነቲ ኣምላኽ ኣብ መጀመርታ ንኣዳምን ንሄዋንን ኪበዝሑን ንምድሪ ኺመልእዋን ኪነግሮም ከሎ ዓሊምሎም ዝነበረ ህይወት ኪረኽቡ እዮም። ብሓጢኣት ኣዳም ዝመጸ ሞት እኳ ኣይኪህሉን እዩ!
በዚ ኸምዚ፡ የሱስ እቲ የሆዋ ኻብኡ ዚደልዮ ዅሉ ኺፍጽም እዩ። ኣብ መወዳእታ እቲ ሽሕ ዓመት ግዝኣቱ ኸኣ፡ ነታ መንግስትን ነቲ ፍጹም ሰብኣዊ ስድራ ቤትን ኣብ ኢድ ኣቦኡ ኼረክብ እዩ። ሃዋርያ ጳውሎስ ብዛዕባ እዚ የሱስ ዜርእዮ ዜደንቕ ትሕትና ኺገልጽ ከሎ፡ “ኵሉ ምስ ተገዝኦ ግና፡ ኣምላኽ ንዅሉ፡ ኵሉ ምእንቲ ኪኸውን፡ ሽዑ እቲ ወዲ ባዕሉ ነቲ ዅሉ ዘግዘኦ ኺግዛእ እዩ” ኢሉ ጸሓፈ።—1 ቈረንቶስ 15:28።
እምበኣር፡ የሱስ ኣብ ምፍጻም እቲ ዜደንቕ ዕላማታት ኣምላኽ ወሳኒ ግደ እዩ ዘለዎ። እቲ ዕላማታት እቲ ንዘለኣለም እናተገልጸ ኪኸይድ ከሎ ድማ፡ የሱስ ምስቲ “መገድን ሓቅን ህይወትን ኣነ እየ” ዚብል ቃላቱ ምሉእ ብምሉእ ተሰማሚዑ ኺነብር እዩ።—ዮሃንስ 14:6።
ብዝያዳ ፍለጥ
ኣምላኽ ንምድሪ ዘለዎ ዕላማ እንታይ እዩ፧
መጽሓፍ ቅዱስ፡ ኣምላኽ ንምድሪ ዝፈጠራ ስለምንታይ ምዃኑ፡ መከራ መዓስ ከም ዜብቅዕ፡ ከምኡውን ኣብ ዚመጽእ ምድሪ እንታይ ከም እትኸውንን ነቶም ኣብኣ ዚነብሩ ሰባት እንታይ ከም ዜጋጥሞምን ይገልጽ እዩ።


text:
ናይ የሆዋ መሰኻኽር ገለ ኻብ እምነታቶም ዝቐየሩ ስለምንታይ እዮም፧
እቲ ብዛዕባ መጽሓፍ ቅዱስ ኣብ ዘሎና ምርዳእ እንገብሮ ምትዕርራይ ኬሰምብደና የብሉን። ብግዜ ጥንቲ ዝነበሩ ንኣምላኽ ዜምልኹ ሰባት እውን፡ ኣረኣእያኦም ኣዐርዮም እዮም።
ናይ የሆዋ መሰኻኽር ናይ ርእሶም መጽሓፍ ቅዱስ ድዩ ዘለዎም፧
መጽሓፍ ቅዱስ ከተጽንዕ ከለኻ፡ እተፈላለየ ትርጉማት መጽሓፍ ቅዱስ ትጥቀም እንተ ዄንካ፡ ዝያዳ ረብሓ ኽትረክብ ኢኻ። መጽሓፍ ቅዱስ—ትርጉም ሓዳስ ዓለም ኣብ መጽናዕትኻ ኽትጥቀመሉ ምኽንያት ኪዀነካ ዚኽእል ሰለስተ ነጥብታት ኣሎ።
እምነታት
ናይ የሆዋ መሰኻኽር እንታይ እዮም ዚኣምኑ፧
15 መሰረታዊ እምነታትና ርአ።
ናይ የሆዋ መሰኻኽር ብየሱስ ይኣምኑ ድዮም፧
ብየሱስ ምእማን ንናይ ሓቂ ክርስትያናት ስለምንታይ ኣድላዪ ኸም ዝዀነ ኣንብብ።
ናይ የሆዋ መሰኻኽር፡ ሃይማኖቶም ጥራይ ናይ ሓቂ ኸም ዝዀነት ድዮም ዚኣምኑ፧
የሱስ፡ ናብ ድሕነት ዚወስድ ብዙሕ መገድታት ከም ዘሎ ተዛሪቡ ድዩ፧
ናይ የሆዋ መሰኻኽር ንሳቶም ጥራይ ዚድሕኑ ድዩ ዚመስሎም፧
መጽሓፍ ቅዱስ መን ኪድሕን ከም ዚኽእል ይገልጽ እዩ።
ናይ የሆዋ መሰኻኽር ንኻልኦት ሃይማኖታት ይጻወርወን ድዮም፧
ተጻዋርነት ምርኣይ፡ ብኸመይ መለለዪ ናይ ሓቂ ክርስትያናት ከም ዝዀነ ኣንብብ።
ናይ የሆዋ መሰኻኽር ምምሕልላፍ ደም ዘይቅበሉ ስለምንታይ እዮም፧
ምስ ምምሕልላፍ ደም ብዚተሓሓዝ ብዛዕባ ናይ የሆዋ መሰኻኽር ብዙሕ ግጉይ ምርዳእ ኣሎ። ነዚ ብዚምልከት፡ ብዛዕባ እምነታትና እቲ ቕኑዕ ፍለጥ።
ናይ የሆዋ መሰኻኽር ኵሉ ፍጥረት ቃል ብቓሉ ኣብ ውሽጢ ሽዱሽተ መዓልቲ ኸም እተፈጥረ ድዮም ዚኣምኑ፧
ኵሉ ፍጥረት ቃል ብቓሉ ኣብ ውሽጢ ሽዱሽተ መዓልቲ ኸም እተፈጥረ ዚገልጽ ክልሰ ሓሳብ ምስ መጽሓፍ ቅዱስ ከም ዚጋጮ ትፈልጥዶ፧
ናይ የሆዋ መሰኻኽር ብብሉይ ኪዳን ይኣምኑ ድዮም፧
ገሊኡ ኽፋላት መጽሓፍ ቅዱስ ግዜኡ ዝሓለፎ ድዩ፧ ክርስትያናት ካብ ቅዱሳት ጽሑፋት እብራይስጢ እንታይ ጠቓሚ ታሪኽን ግብራዊ ምኽርን ከም ዚረኽቡ ፍለጥ።
ናይ የሆዋ መሰኻኽር ገለ ኻብ እምነታቶም ዝቐየሩ ስለምንታይ እዮም፧
እቲ ብዛዕባ መጽሓፍ ቅዱስ ኣብ ዘሎና ምርዳእ እንገብሮ ምትዕርራይ ኬሰምብደና የብሉን። ብግዜ ጥንቲ ዝነበሩ ንኣምላኽ ዜምልኹ ሰባት እውን፡ ኣረኣእያኦም ኣዐርዮም እዮም።
ውድብ
ስለምንታይ ኢኹም ናይ የሆዋ መሰኻኽር ተባሂልኩም፧
ምንጪ ስምና እንታይ ምዃኑ ኣንብብ።
መስራቲ ናይ የሆዋ መሰኻኽር መን እዩ፧
ቻርለስ ቴዝ ራስል ስለምንታይ መስራቲ ናይ የሆዋ መሰኻኽር ከም ዘይኰነ ኣንብብ።
ዕዮ ናይ የሆዋ መሰኻኽር ብኸመይ እዩ ዚምወል፧
እናዞርና ገንዘብ ከይኣከብናን ዕሽር ከየኽፈልናን፡ ዓለምለኻዊ ዕዮ ስብከትና ብኸመይ ይዓቢ ኸም ዘሎ ኣንብብ።
ናይ የሆዋ መሰኻኽር ዕሽር ይህቡ ድዮም፧
ናይ የሆዋ መሰኻኽር እተወሰነ መጠን ገንዘብ ኪውፍዩ ይሕተቱ ድዮም፧
ናይ የሆዋ መሰኻኽር ደሞዝ ዚኽፈሎም ኣቕሽሽቲ ኣለውዎም ድዮም፧
ቀሺ-ምእመናን ዚብሃል ክፍፍል ኣሎ ድዩ፧ መዝነት እተዋህቦም ኣገልገልቲ መን እዮም፧
ጉባኤታት ናይ የሆዋ መሰኻኽር ብኸመይ እየን ዚውደባ፧
መምርሒታትን ትምህርትታትን ብኸመይ ከም እንረክብ ኣንብብ።
ኣባልነት
ናይ የሆዋ ምስክር ክኸውን ዝኽእል ብኸመይ እየ፧
ማቴዎስ 28:19, 20 ኣገዳሲ ዝዀነ ሰለስተ ስጕምቲ ይገልጽ።
ሓደ ሰብ ካብ ናይ የሆዋ መሰኻኽር ኪሰናበት ይኽእል ድዩ፧
ኪሰናበት ዚኽእለሉ ኽልተ መገዲ ኣሎ።
ናይ የሆዋ መሰኻኽር፡ ቅድሚ ሕጂ ኣባላት ሃይማኖቶም ንዝነበሩ ሰባት የርሕቕዎም ድዮም፧
ሓድሓደ እዋን ውገዳ ኣድላዪ እዩ፡ ነቲ ሰብ ድማ ናብ ጉባኤ ምእንቲ ኺምለስ ኪሕግዞ ይኽእል እዩ።
ስብከት
ናይ የሆዋ መሰኻኽር ኣብ በቤት ዚኸዱ ስለምንታይ እዮም፧
የሱስ ነቶም ቀዳሞት ደቀ መዛሙርቱ እንታይ ከም ዝበሎም ኣንብብ።
ናይ የሆዋ መሰኻኽር ኣብ በቤት ብምስባኾም ድሕነት ከም ዚረኽቡ ዀይኑ ድዩ ዚስምዖም፧
ብዛዕባ ድሕነትን ድሕነት ብዛዕባ እንረኽበሉ መገድን እንታይ ከም እንኣምን ፍለጥ።
ሃይማኖት ንዘለዎም ሰባት እትሰብኩሎም ስለምንታይ ኢኹም፧
ስለምንታይ ኢና ሃይማኖት ንዘለዎም ሰባት እነዘራርቦም፧
መጽናዕቲ መጽሓፍ ቅዱስ እንታይ እዩ፧
ብዛዕባ እቲ እንህቦ ናጻ መደብ መጽናዕቲ መጽሓፍ ቅዱስ ንዚልዓል ሕቶታት ዚኸውን መልስታት ኣንብብ።
ናይ የሆዋ መሰኻኽር፡ ዕዮ ሚስዮናውነት ይዓይዩ ድዮም፧
ኣብ ዕዮ ሚስዮናውነት ዚካፈሉ መን እዮም፧ ስለምንታይ፧ ነዚ ዕዮ እዚኸ ፍሉይ ስልጠና ይውሃበኩም ድዩ፧
ኣኼባታትን ኣምልኾን
ናይ የሆዋ መሰኻኽር ንመአከቢኦም ቤተ ክርስትያን ኢሎም ዘይጽውዕዎ ስለምንታይ እዮም፧
መበቈል እቲ “ኣዳራሽ መንግስቲ ኣምላኽ ናይ የሆዋ መሰኻኽር” ዚብል መጸውዒ እንታይ ምዃኑን ስለምንታይ ከም እንጥቀመሉን ፍለጥ።
ናይ የሆዋ መሰኻኽር፡ ድራር ጐይታ ዜብዕልሉ መገዲ፡ ካብ ናይ ካልኦት ሃይማኖታት ዚፍለ ስለምንታይ እዩ፧
ናይ የሆዋ መሰኻኽር ንድራር ጐይታ ወይ ንበዓል ዝኽሪ ሞት ክርስቶስ ኣኽቢሮም እዮም ዚርእይዎ። መጽሓፍ ቅዱስ ብዛዕባ እዚ በዓል እዚ እንታይ ከም ዚብል ኣንብብ።
ርእይቶ መጽሓፍ ቅዱስ
ናይ የሆዋ መሰኻኽር ናይ ርእሶም መጽሓፍ ቅዱስ ድዩ ዘለዎም፧
መጽሓፍ ቅዱስ ከተጽንዕ ከለኻ፡ እተፈላለየ ትርጉማት መጽሓፍ ቅዱስ ትጥቀም እንተ ዄንካ፡ ዝያዳ ረብሓ ኽትረክብ ኢኻ። መጽሓፍ ቅዱስ—ትርጉም ሓዳስ ዓለም ኣብ መጽናዕትኻ ኽትጥቀመሉ ምኽንያት ኪዀነካ ዚኽእል ሰለስተ ነጥብታት ኣሎ።
ናይ የሆዋ መሰኻኽር ብብሉይ ኪዳን ይኣምኑ ድዮም፧
ገሊኡ ኽፋላት መጽሓፍ ቅዱስ ግዜኡ ዝሓለፎ ድዩ፧ ክርስትያናት ካብ ቅዱሳት ጽሑፋት እብራይስጢ እንታይ ጠቓሚ ታሪኽን ግብራዊ ምኽርን ከም ዚረኽቡ ፍለጥ።
ማሕበራውን ፖለቲካውን ተሳትፎ
ናይ የሆዋ መሰኻኽር ስለምንታይ እዮም ዘይዋግኡ፧
ኣብ መላእ ዓለም ዘለዉ ናይ የሆዋ መሰኻኽር ኣይዋግኡን እዮም። ስለምንታይ ከም ዘይንዋጋእ ፍለጥ።
ናይ የሆዋ መሰኻኽር ኣብ ዕዮ ረድኤት ይካፈሉ ድዮም፧
ናይ የሆዋ መሰኻኽር ንዝዀኑን ንዘይኰኑን ሰባት ብኸመይ ግብራዊ ሓገዝ ከም እንገብረሎም ተምሃር።
ህይወት ውልቅን ስድራ ቤትን
ናይ የሆዋ መሰኻኽር ሕክምናዊ ሓገዝ ይቕበሉ ድዮም፧
ገሊኦም ሰባት፡ ናይ የሆዋ መሰኻኽር ንዅሉ ዓይነት ሕክምና ኸም ዚነጽግዎ እዮም ዚሓስቡ። እዚ ግና ሓቂ ድዩ፧
ናይ የሆዋ መሰኻኽር ምምሕልላፍ ደም ዘይቅበሉ ስለምንታይ እዮም፧
ምስ ምምሕልላፍ ደም ብዚተሓሓዝ ብዛዕባ ናይ የሆዋ መሰኻኽር ብዙሕ ግጉይ ምርዳእ ኣሎ። ነዚ ብዚምልከት፡ ብዛዕባ እምነታትና እቲ ቕኑዕ ፍለጥ።
ናይ የሆዋ መሰኻኽር ንስድራ ቤታት ይበታትኑ ድዮም ወይስ ይሃንጹ፧
ሓድሓደ ግዜ፡ ናይ የሆዋ መሰኻኽር ስድራ ቤታት ከም ዚበታትኑ ይኽሰሱ እዮም። ብሓቂ ግና ስድራ ቤታት ይበታትኑ ድዮም፧
ናይ የሆዋ መሰኻኽር፡ ዓርኪ ብዛዕባ ምሓዝ ሕግታት ኣለዎም ድዩ፧
ዓርኪ ምሓዝ መዘናግዒ ጥራይ ድዩ ወይስ ካልእ ረዚን ምኽንያት ኣለዎ፧
ናይ የሆዋ መሰኻኽር ዚእግድዎ ፊልም፡ መጽሓፍ፡ ወይ ሙዚቃ ኣሎዶ፧
ሓደ ክርስትያን መዘናግዒ ኺመርጽ ከሎ ኺሓስበሉ ዘለዎ መሰረታዊ ስርዓታት እንታይ እዩ፧
ልምድታትን በዓላትን
ናይ የሆዋ መሰኻኽር በዓል ልደት ዘየብዕሉ ስለምንታይ እዮም፧
ሓያሎ ሰባት፡ በዓል ልደት ኣረማዊ መበቈል ከም ዘለዎ እናፈለጡ የብዕሉ እዮም። ናይ የሆዋ መሰኻኽር ግና ስለምንታይ ከም ዘየብዕሉ ፍለጥ።
ናይ የሆዋ መሰኻኽር በዓል ትንሳኤ ዘየብዕሉ ስለምንታይ እዮም፧
ሓያሎ ሰባት፡ በዓል ልደት ክርስትያናዊ በዓል ኸም ዝዀነ እዮም ዚኣምኑ። ናይ የሆዋ መሰኻኽር ዘየብዕልዎ ግና ስለምንታይ እዮም፧
ናይ የሆዋ መሰኻኽር፡ ድራር ጐይታ ዜብዕልሉ መገዲ፡ ካብ ናይ ካልኦት ሃይማኖታት ዚፍለ ስለምንታይ እዩ፧
ናይ የሆዋ መሰኻኽር ንድራር ጐይታ ወይ ንበዓል ዝኽሪ ሞት ክርስቶስ ኣኽቢሮም እዮም ዚርእይዎ። መጽሓፍ ቅዱስ ብዛዕባ እዚ በዓል እዚ እንታይ ከም ዚብል ኣንብብ።
ናይ የሆዋ መሰኻኽር ብዛዕባ ቐብሪ እንታይ ኣረኣእያ ኣለዎም፧
ናይ የሆዋ መሰኻኽር ንቐብሪ ብዚምልከት ዚገብርዎ ውሳነታት ኣብቲ ብዛዕባ ሞት ዘለዎም እምነት እተሞርከሰ እዩ። ብመሰረት እንታይ ስርዓታት እዮም ውሳነ ዚገበሩ፧
ናይ የሆዋ መሰኻኽር እንታዎት እዮም፧
ናይ የሆዋ መሰኻኽር ክርስትያናት ድዮም፧
ክርስትያናት ካብ ዚብሃሉ ኻልኦት ሃይማኖታት ብኸመይ ከም እንፍለ ኣንብብ።
ናይ የሆዋ መሰኻኽር፡ ኣመሪካውያን ኑፋቐ ዲኹም፧
ብዛዕባ እዚ ዓለምለኻዊ ውደብ እዚ፡ ኣርባዕተ ነጥቢ ኣንብብ።
ናይ የሆዋ መሰኻኽር ጽዮናውያን ድዮም፧
እምነታትና ኣብቲ ንዝዀነ ዓሌት ካብ ካልኦት ክብ ዘየብል ቅዱሳት ጽሑፋት እተመስረተ እዩ።
ናይ የሆዋ መሰኻኽር መናፍቕ ድዮም፧
ነቲ ብዛዕባ መናፍቕ ዚገልጽ ክልተ ኣረኣእያ ምስቲ ብዛዕባ ናይ የሆዋ መሰኻኽር ዚገልጽ ሓቂ ኣወዳድሮ።


text:
ትፈልጥዶ፧
ሄሮድስ ነታ ቤተ መቕደስ የሩሳሌም ዳግም ኪሃንጻ ኸሎ እንታይ ብድሆታት እዩ ኣጋጢምዎ፧
ሰሎሞን ንቤተ መቕደስ የሩሳሌም ኣብ ኵድዅዶ እዩ ሃኒጽዋ፣ ኣብ ዙርያ እታ ቕድስቲ ህንጻ መደያይቦ ንምስራሕ ከኣ ብሸነኽ ምብራቕን ምዕራብን እቲ ዅድዅዶ ነዚ መደያይቦ እዚ ዚድግፍ መናድቕ ሃነጸ። ሄሮድስ፡ ካብታ ሰሎሞን ዝሃነጻ እትበልጽ ቤተ መቕደስ ኪሃንጽ ደለየ፣ ስለዚ ድማ ሓድሽ ንድፊ ኼውጽእን ንዓቐን እታ ዝነበረት ቤተ መቕደስ ኬግፍሖን ጀመረ።
መሃንድሳት ሄሮድስ ነቲ መደያይቦታት ዝያዳ ኸም ዚዝርጋሕ ንምግባር፡ ብሸነኽ ሰሜን እታ ቤተ መቕደስ ንዝነበረ ጐልጐል ኣስፍሕዎ። ነቲ ብሸነኽ ደቡብ ዝነበረ ጐልጐል ድማ 32 ሜተር ወሰኹሉ። ነዚ ንምፍጻም፡ ብእምኒ እተሰርሐ ቐስታዊ ቕርጺ ዘለዎ ተኸታታሊ ሰንቀን ረጒድ ደጋፊ መንደቕን ተሃንጸ። ገሊኡ ኽፋል እዚ መንደቕ እዚ ኸኣ 50 ሜተር ዚኸውን ብራኸ ነበሮ።
ሄሮድስ፡ እቲ ኣብ ቤተ መቕደስ ዚቐርብ ዝነበረ ኣገልግሎትን መስዋእትታትን ከይተዓናቐፍ መሰናድዎ ብምግባር ንኣይሁዳውያን ከየቘጥዖም ጻዕርታት ገበረ። ሄሮድስ ብጀካ ኻህናት ካልኦት ሰባት ናብቲ ቕዱስ ቦታታት ምእንቲ ኸይኣትዉ፡ ወቐርቲ እምንን ጸረብትን ኰይኖም ዜገልግሉ ኣይሁዳውያን ካህናት ከም ዘሰልጠነ፡ ኣይሁዳዊ ጸሓፍ ታሪኽ ጆሰፈስ ጸሓፈ።
ሄሮድስ፡ እቲ ዝጀመሮ ፕሮጀክት ቅድሚ ምዝዛሙ ሞተ። ብ30 ድ.ክ.፡ እቲ ዳግመ ህንጸት ካብ ዚጅመር 46 ዓመት ሓሊፉ ነበረ። (ዮሃንስ 2:20) እቲ ዕዮ በቲ ወዲ ወዱ ንሄሮድስ ዝወለዶ ዳግማይ ኣግሪጳ፡ ኣብ መፋርቕ ቀዳማይ ዘመን ድ.ክ. ተዛዘመ።
ሰብ ማልታ ንሃዋርያ ጳውሎስ ከም ቀታሊ ገይሮም ዝረኣይዎ ስለምንታይ እዮም፧
ገሊኦም ሰብ ማልታ፡ በቲ ኣብ ሃይማኖት ግሪኽ ዝነበረ ኣረኣእያ ተጸልዮም ነይሮም ኪዀኑ ይኽእሉ እዮም። ከምቲ ኣብ መጽሓፍ ግብሪ ሃዋርያት ተመዝጊቡ ዚርከብ፡ እታ ጳውሎስ ዝነበራ መርከብ ኣብ ማልታ ተሰብረት፣ ድሕሪዚ እንታይ ከም ዘጋጠመ እሞ ርአ። ጳውሎስ ንመሞቚ እቶም መርከብ እተሰብረቶም መጓዕዝቱ ተባሂሉ ኣብ እተዳለወ ሓዊ ቐሸም ኬእቱ ኸሎ፡ ኣፍዑት ኣብ ኢዱ ተጣበቐ። ተቐማጦ እታ ደሴት ነዚ ምስ ረኣዩ፡ “እዚ ሰብ እዚ ብርግጽ ቀታሊ እዩ፣ ካብ ባሕሪ እኳ እንተ ደሓነ፡ ፍትሒ ግና ብህይወት ኪነብር ኣይሓደገቶን” በሉ።—ግብሪ ሃዋርያት 28:4።
ኣብዚ እታ “ፍትሒ” ተባሂላ ተተርጒማ ዘላ ናይ ግሪኽኛ ቓል፡ “ዲከ” እያ። እዛ ቓል እዚኣ፡ ብተዘዋዋሪ መገዲ ንባህርይ ከተመልክት ትኽእል እያ። እንተዀነ ግና ኣብ ያታ ግሪኽ ዲከ ስም ናይታ ኣንስተይቲ ኣምላኽ ፍትሒ እዩ ነይሩ። ንሳ ንዅሉ ጕዳያት ደቂ ሰብ ከም እትከታተሎ፡ ገለ ብሕቡእ እተፈጸመ ዘይፍትሓዊ ተግባራት እንተ ኣልዩ ድማ እቲ ገበነኛ ምእንቲ ኪቕጻዕ ነቲ ዙስ ዚብሃል ኣምላኽ ግሪኽ ከም እትነግሮ ጌርካ እዩ ዚሕሰብ ነይሩ። ከምቲ ሓደ መወከሲ ዝገለጾ፡ ተቐማጦ ማልታ “ጳውሎስ ካብ ባሕሪ እኳ እንተ ደሓነ፡ ሕጂ ግና ዝፈጸሞ ገበን ስለ ዘለዎ እዩ ኣንስተይቲ ኣምላኽ ዲከ በዚ ኣፍዑት ገይራ ትቐጽዖ ዘላ” ብምባል ይሓስቡ ነይሮም ኪዀኑ ይኽእሉ እዮም። ጳውሎስ ምንም ከም ዘይተጐድአ ምስ ረኣዩ ግና ኣተሓሳስባኦም ቀየሩ።


text:
ገበር
ህይወትካ ዜመሓይሽ ስነ ምግባራዊ ስርዓታት
ክርስቲና ኣዝዩ ብዙሕ ገንዘብ ዝሓዘ ጸሊም ቦርሳ ምስ ረኸበት ተደመመት። ከመይሲ፡ እቲ ገንዘብ ማዕረ እቲ ንልዕሊ 20 ዓመት ሰሪሓ ኽትረኽቦ እትኽእል ደሞዛ እዩ ነይሩ። ዋና እቲ ቦርሳ መን ምዃኑ ትፈልጥ ነይራ እያ። እሞኸ፡ እንታይ እያ ኽትገብር ነይርዋ። ንስኻ እንተ ትኸውን እንታይ ምገበርካ፧ እቲ እትህቦ መልሲ ነቲ ብዛዕባ ቕንዕና ዘሎካ ርእይቶን ንምትግባሩ እትገብሮ ጻዕርን ዜንጸባርቕ እዩ።
ስነ ምግባራዊ ስርዓታት እንታይ እዩ፧ እዚ፡ ከም ጽቡቕን ኣገዳስን ጌርና እንርእዮ ስርዓታት እዩ። ይቕረ ምባልን ቅንዕናን ልግስን ፍቕርን ኣኽብሮት ህይወትን ርእሰ ግትኣትን ድማ ኬጠቓልል ይኽእል እዩ። ስለዚ፡ ስነ ምግባራዊ ስርዓታትና ንባህርይና፡ ቀዳምነት ንእንህቦ ነገራት፡ ንሰብኣዊ ርክብና፡ ከምኡውን ነቲ ንደቅና እንህቦም ስነ ምግባራዊ መምርሒ ኺጸልዎ ይኽእል እዩ። ይኹን እምበር፡ ስነ ምግባራዊ ስርዓታት ኣገዳሲ እኳ እንተ ዀነ፡ የንቈልቍል እዩ ዘሎ።
ምንቍልቋል ስነ ምግባራዊ ስርዓታት
ብ2008፡ ኣብ ሕቡራት መንግስትታት ኣመሪካ ዚነብሩ ተመራመርቲ ብኣማእታት ንዚቝጸሩ መንእሰያት ብዛዕባ ስነ ምግባራዊ ስርዓታት እንታይ ርእይቶ ኸም ዘለዎም ቃለ መጠይቕ ገበረሎም። ዴቪድ ብሩክስ ኣብ መጽሔት ኒው ዮርክ ታይምስ፡ እቶም መንእሰያት፡ “ብዛዕባ ስነ ምግባራዊ ጕዳያት ክሳዕ ክንድቲ ዘይሓስቡን ዘይዛረቡን ምዃኖም የጕሂ እዩ” በለ። መብዛሕትኦም፡ ብጾታዊ ርክብ ምዕማጽን ቅትለትን ጌጋ ምዃኑ ዚስምዖም እኳ እንተ ዀነ፡ “ብዘይ እዚ ኣዝዩ ኸቢድ ጕዳይ እዚ፡ ብዛዕባ ኻልእ ስነ ምግባራዊ ስርዓታት ኣይሓሰቡን እዮም፣ ሕሉፍ ሓሊፎም ብዛዕባ ሰቲኻ ምዝዋር፡ ኣብ ቤት ትምህርቲ ብዛዕባ ምቕዳሕ ወይ ንብጻይካ ብዛዕባ ምትላል ምስ ተላዕለ እኳ ኣኽቢዶም ኣይረኣይዎን እዮም” በለ። ሓንቲ መንእሰይ፡ “ብዛዕባ ቕኑዕን ጌጋን ክሳዕ ክንድቲ ኣይጭነቕን እየ” በለት። ሓያሎ ኻባታቶም ብዛዕባ እቲ ጕዳይ፡ ‘ቅኑዕ ኰይኑ እንተ ተራእዩካ፡ ግበሮ። ልብኻ ዝበለካ ግበር’ ዚብል ርእይቶ እዩ ዘለዎም። እዚ ኣተሓሳስባ እዝስ ጥበባዊ ድዩ፧
ልቢ ወዲ ሰብ፡ ፍቕርን ርሕራሐን ኬመንጭው ተኽእሎ እኳ እንተለዎ፡ “ጐራሕን ኣዝዩ ሕሱምን” እውን ኪኸውን ይኽእል እዩ። (ኤርምያስ 17:9) እዚ ዜጕሂ ዅነታት እዚ፡ ኣብዚ በብግዜኡ ዚለዋወጥ ዘሎ ስነ ምግባራዊ ስርዓታት ዓለም ይንጸባረቕ ኣሎ። እዚ ኸም ዜጋጥም፡ መጽሓፍ ቅዱስ ነዊሕ ዓመታት ኣቐዲሙ ‘ኣብተን ዳሕሮት መዓልትታት ዚነብሩ ሰባት ፈተውቲ ርእሶም፡ ፈተውቲ ገንዘብ፡ ተጀሃርቲ፡ ዕቡያት፡ ሰናይ ዘይፈትዉ፡ ኣሕሊፎም ዚህቡ፡ ካብ ንኣምላኽ ምፍቃርሲ ብዝያዳ ተድላ ዚፈትዉ’ ኸም ዝዀኑ ተነብዩ ነይሩ እዩ።—2 ጢሞቴዎስ 3:1-5።
እዚ ነገራት እዚ፡ ንልብና እውን ከይተረፈ ኽንምርምሮ ደኣ እምበር፡ ብዓይኒ ዕሙተይ ከይንኣምኖ ኺድርኸና ይግባእ። መጽሓፍ ቅዱስ፡ “ብልቡ ዚእመን ዓሻ እዩ፡ ብጥበብ ዚመላለስ ግና የምልጥ” ብምባል ኣግሂዱ ይገልጸልና እዩ። (ምሳሌ 28:26) ልክዕ ከምቲ ንሓደ ኮምፓስ ከነቃንዖ ዜድልየና፡ ልብና እውን ብግቡእ ምእንቲ ኼገልግለና ብጥዑይ ስነ ምግባራዊ ስርዓታት ከነቃንዖ የድልየና እዩ። ነዚ ስነ ምግባራዊ ስርዓታት እዚ ኣበይ ኢና ኽንረኽቦ እንኽእል፧ መጽሓፍ ቅዱስ ጥበብን ግሉጽነትን ዘለዎ መጽሓፍ ብምዃኑ፡ ሓያሎ ሰባት ይተኣማመኑሉ እዮም።
ዜተኣማምን ስነ ምግባራዊ ስርዓታት
ስነ ምግባራዊ ስርዓታት መጽሓፍ ቅዱስ፡ ንደቂ ሰብ ከም እተዳለወ ዚሕብር መርትዖ ይህበና እዩ። ነዚ ዚገልጽ ሒደት ኣብነት፡ ማለት ፍቕርን ለውሃትን ልግስን ቅንዕናን ንርአ።
ፍቕሪ።
ኢንጂነሪንግ ሃፒነስ—ኤ ኒው ኣፕሮች ፎር ብዩልዲንግ ኤ ጆይፉል ላይፍ ዘርእስታ መጽሓፍ፡ “ንኻልኦት ከተፍቅር እንተ ተማሂርካ፡ ሓጐስ ኣብ ማዕጾኻ ኽትኵሕኵሕ እያ” በለ። ከም ደቂ ሰብ መጠን፡ ፍቕሪ ተድልየና እያ። ብዘይ ፍቕሪ፡ ክንሕጐስ ኣይንኽእልን ኢና።
መጽሓፍ ቅዱስ እንታይ ይብል፧ “ፍቕሪ ፍጽምቲ ማእሰር ሓድነት እያ እሞ፡ ልበስዋ።” (ቈሎሴ 3:14) እቲ ኸምኡ ዝበለ ጸሓፊ፡ “ፍቕሪ . . . እንተ ዘይብለይ፡ ከንቱ ምዀንኩ” እውን በለ።—1 ቈረንቶስ 13:2።
እዛ ዓይነት ፍቕሪ እዚኣ፡ ብመሰረታዊ ስርዓት እትምራሕ ደኣ እምበር፡ ብጾታዊ ስምዒት እትለዓዓል ወይ ምሉእ ብምሉእ ስምዒታዊት ኣይኰነትን። ንሓደ ኣብ ሽግር ዝወደቐ ዘይንፈልጦ ሰብ፡ ዓስቢ ኸይተጸበና ንኽንሕግዞ እትድርኸና ዓይነት ፍቕሪ እያ። ቀዳማይ ቈረንቶስ 13:4-7፡ “ፍቕሪ ዓቃልን ለዋህን እያ። ፍቕሪ ኣይትቐንእን፡ ኣይትጀሃርን፡ ኣይትንፋሕን፡ ስዲ ኣይኰነትን፡ ጥቕሚ ርእሳ ኣይትደልን፡ ኣይትቝጣዕን፡ ኣይትቕየምን። ብሓቂ ትሕጐስ እምበር፡ ብዓመጻ ኣይትሕጐስን። ኵሉ ኽኢላ ትነብር፡ . . . ኵሉ ትጻወር” ትብል።
እዛ ፍቕሪ እዚኣ፡ ኣብ ስድራ ቤት እንተ ዘየልያ፡ ኵሎም ብፍላይ ከኣ ቈልዑ ይጕድኡ እዮም። ሞኒካ ዝስማ ሰበይቲ፡ ኣብ ግዜ ቝልዕነታ ኣደዳ ኣካላውን ስምዒታውን ጾታውን መጥቃዕቲ ኸም ዝነበረት ጸሓፈት። “ብዘይ ፍቕርን ብዘይ ተስፋን እየ ነይረ” ድማ በለት። ድሕሪኡ፡ ጓል 15 ዓመት ምስ ኰነት፡ ምስቶም ናይ የሆዋ መሰኻኽር ዝነበሩ እኖሓጎኣን ኣቦሓጎኣን ክትነብር ጀመረት።
ሞኒካ፡ “ኣብተን ምሳታቶም ዝነበርኩለን ክልተ ዓመታት፡ ነዛ ሓፋር ዝነበርኩ ጓል ሕውስትን ፈቃርን ሓላይትን ክኸውን መሃሩኒ። ኣኽብሮት ዘለዋ ጐርዞ ክኸውን ሓገዙኒ” በለት። እዛ ሕጂ ሕጕስቲ ብዓልቲ ሓዳር ኰይና ዘላ ሞኒካ፡ ምስ ሰብኣያን ሰለስተ ደቃን ኰይና፡ ንሰባት መልእኽቲ መጽሓፍ ቅዱስ ብምንጋር ፍቕራ ትገልጸሎም ኣላ።
ረቂቕ ጸላእ ፍቕሪ ግና ኣሎ። ንሱ ኸኣ ፍቕረ ንዋይ እዩ። ፍቕረ ንዋይ ኪብሃል ከሎ፡ ስጋዊ ምሾትን ተድላን ካብ ኵሉ ንላዕሊ ኽብ ዝበለ ስነ ምግባራዊ ስርዓት ከም ዝዀነ ጌርካ ምእማን ማለት እዩ። ይኹን እምበር፡ ዝያዳ ሃብቲ፡ ዝያዳ ሓጐስ ከም ዘየምጽእ፣ ብኣንጻሩ እኳ ደኣ፡ ሰባት ንኺሕጐሱ ሒደት ገንዘብ ጥራይ ከም ዜድልዮም ዓለማዊ መጽናዕትታት ብተደጋጋሚ ይሕብር እዩ። ንፍቕረ ንዋይ ከም ኣገዳሲ ስነ ምግባራዊ ስርዓት ገይሮም ዚርእይዎ ሰባት፡ ሓጐስ ዘይኰነስ፡ ጓሂ ኼጥርዩ ይኽእሉ እዮም። መጽሓፍ ቅዱስ እውን ኣብ መክብብ 5:10፡ “ብሩር ዚፈቱ ብብሩር ኣይጸግብን። ሃብቲ ዚፈቱ ኸኣ ኣይረብሕን፡ እዚውን ከንቱነት እዩ” ብምባል ነዚ ሓሳብ እዚ የራጕዶ እዩ። ብዘይካዚ፡ “ናብራኹም ብዘይ ፍቕሪ ገንዘብ ይኹን” ብምባል እውን ይምዕድ እዩ።—እብራውያን 13:5።
ለውሃትን ልግስን።
ኣብ ዩኒቨርሲቲ ካሊፎርንያ፡ በርክለይ፡ ሕቡራት መንግስትታት ኣመሪካ ብዚርከብ ዘ ግሬተር ጉድ ሳይንስ ሰንተር (ማእከል ዝዓበየ ጽቡቕ ስነ ፍልጠት) እተዳለወት ሓንቲ ዓንቀጽ፡ “ኣብ ሓደ መኽዘን ኬድካ ንዕድሜኻ ምልኡ ዚኸውን ሓጐስ እንተ ትዕድግሲ ኣዝዩ ባህ ዜብልዶ ኣይኰነን፧ እትዕድጎ ዘበለ፡ ንኻልእ ሰብ ኢልካ እንተ ዓዲግካዮ፣ እዚ ሕልማዊ ዚመስል ሓሳብ ሕልማዊ ዀይኑ ኣይተርፍን” በለት። እዛ ዓንቀጽ እዚኣ፡ ‘ካብ ምቕባል፡ ምሃብ ዝያዳ የሐጕስ’ ዚብል መልእኽቲ እያ እተመሓላልፍ።
መጽሓፍ ቅዱስ እንታይ ይብል፧ “ካብ ምቕባል፡ ምሃብ የሐጕስ።”—ግብሪ ሃዋርያት 20:35።
መብዛሕትኡ ግዜ፡ እቲ ዝበለጸን ዝያዳ ዓስቢ ዘለዎን ምሃብ፡ ገዛእ ርእስና፡ ማለት ግዜናን ጕልበትናን ምሃብ እዩ። ንኣብነት፡ ካረን ዝስማ ሰበይቲ፡ ሰለስተ ኣንስቲ—ኣደ ምስ ክልተ ደቃ—ኣብ ሓንቲ መኽደን ሞተራ ተኸፊቱ ዝነበረት ማኪና ዀፍ ኢለን ረኣየት። እታ ኣደን ሓንቲ ኻብተን ኣዋልድን ንሓንቲ ነፋሪት ኬርክባ መደብ ነበረን። ግናኸ፡ ማኪናአን ክትንቀሳቐስ ኣይትኽልን እያ ነይራ፣ ብዓል ታኽሲ ድማ ደንጕዩወን ነበረ። ሽሕ እኳ እቲ መዓርፎ ነፈርቲ ኻብቲ ቦታ 45 ደቒቕ ርሒቑ እንተ ነበረ፡ ካረን ከተብጽሐን ሓተተተን። ንሳተን እውን ፍቓደኛታት ኰና። ካረን ክትምለስ ከላ ንሓንቲ ኻብተን ኣዋልድ ኣብታ ማኪና ዀፍ ኢላ ኽትጽበ ረኣየታ።
እታ ሰበይቲ፡ “ሰብኣየይ ይመጽእ ኣሎ” በለታ።
ካረን ከኣ፡ “እንቋዕ ጥራይ ደሓን ኰንኪ፡ ኣብ ኣዳራሽ መንግስቲ ኣምላኽ፡ ወይ ኣብ ቤተ ክርስትያነይ ኣብ ዚርከብ ኣታኽልቲ ኽዓዪ እየ ዝኸይድ ዘለኹ” በለታ።
እታ ሰበይቲ ድማ፡ “ናይ የሆዋ ምስክር ዲኺ፧” በለታ።
ካረን “እወ” ኢላ መለሰት፣ እዚ ናብ ሓጺር ምይይጥ መርሐ።
ድሕሪ ሒደት ሰሙናት፡ ካረን ደብደባ ተቐበለት። ገለ ኽፋል እታ ደብዳበ ኸምዚ ትብል፦ “ኣነን ኣደይን ነቲ ዝገበርክልና ጽቡቕ ነገር ኣይረሳዕናዮን። ሳላኺ፡ ነፋሪት ኣርኪብና ኣብቲ ዝሓሰብናዮ በጺሕና ኢና። ሓፍተይ ናይ የሆዋ ምስክር ምዃንኪ ምስ ነገረትና፡ ስለምንታይ ከም ዝለዋህክልና ተረዲኡና እዩ። ኣደይ ናይ የሆዋ ምስክር እያ፣ ኣነ ግና ዘይንጥፍቲ እየ። ኰይኑ ግና፡ ቀልጢፈ ስጕምቲ ኽወስድ እየ።” ካረን፡ ንኽልተ ኣመንቲ ዝዀና ብጾታ ኽትሕግዝ ብምኽኣላ ኣዝያ ተሓጐሰት። “በኽየ እየ” ድማ በለት።
ቻርለስ ዳድለይ ዎርነር ዚብሃል ደራሲ፡ “ሓደ ሰብ ንኻልእ ኪሕግዝ ከሎ ንርእሱ እውን ዚሕግዝ ምዃኑ፡ ሓደ ኻብቲ ኣብ ህይወትና እንከሓሰሉ ብሉጽ መገድታት እዩ” በለ። እዚ ዚዀነሉ ምኽንያት ድማ፡ ኣምላኽ ንሰባት ፈተውቲ ርእሶም ከም ዚዀኑ ገይሩ ዘይኰነስ፡ ነቲ ተፈታዊ ባህርያቱ ኸም ዜንጸባርቑ ገይሩ ስለ ዝፈጠሮም እዩ።—ዘፍጥረት 1:27።
ቅንዕና።
እዚ ስነ ምግባራዊ ስርዓት እዚ፡ ኣብ ዝዀነ ይኹን ምዕቡል ሕብረተ ሰብ ኪንጸባረቕ ዜድልዮ መሰረታዊ ስርዓት እዩ። ዘይቅኑዕ ምዃን፡ ፍርህን ስግኣትን ማሕበራዊ ብልሽውናን እዩ ዜምጽእ።
መጽሓፍ ቅዱስ እንታይ ይብል፧ “ዎ እግዚኣብሄር፡ ኣብ ድንኳንካ ዚሐድር መን እዩ፧ . . . እቲ ብቕንዕና ዚመላለስን ጽድቂ ዚገብርን ብልቡ ሓቂ ዚዛረብን።” (መዝሙር 15:1, 2) እወ፡ ናይ ሓቂ ቕንዕና፡ ልክዕ ከምቲ ኣቐዲምና ዝረአናዮ ኻልእ ባህርያት፡ ሰባት ኬማዕብልዎ ዚግባእ ባህርይ ደኣ እምበር፡ ብዅነታት ዚጽሎ፡ ወይ ኪጥዕመካ ኸሎ ጥራይ ዚትግበር ኣይኰነን።
ነታ ገንዘብ ዝመልአት ቦርሳ ዝረኸበታ ክርስቲና እሞ ንርአ። ንኣምላኽ ከተሐጕስ ደኣ እምበር፡ ሃብቲ ኽትድልብ ኣይኰነትን እትደሊ። ስለዚ፡ እቲ ተጨኒቑ ዝነበረ ዋና እታ ቦርሳ ምስ ተመልሰ፡ ገንዘቡ ኸም እተረኸበ ነገረቶ። ብቕንዕናኣ ድማ ተገረመ። ንሱ ጥራይ ዘይኰነስ፡ ኣስራሒኣ እውን ተገሪሙ እዩ፣ ከመይሲ ጸኒሑ ንክርስቲና፡ ናብ ተቘጻጻሪት መኽዘን ክብ ኣበላ። እቲ ቦታ፡ ዝያዳ ሓላፍነት ዚሓትት ዕዮ እዩ ነይሩ። እተን ኣብ 1 ጴጥሮስ 3:10 ዚርከባ፡ ‘እቲ ህይወት ዚፈቱን ጽቡቕ መዓልትታት ኪርኢ ዚደልን፡ ከናፍሩ ተንኰል ከይዛረባ ይኸልክል’ ዚብላ ቓላትሲ ኣየ ኽንደይ ሓቂ ዀን እየን!
“ኣብታ መገዲ ሰናያት ተመላለስ”
እቲ ኣብ መጽሓፍ ቅዱስ ዚርከብ ስነ ምግባራዊ ስርዓታት፡ ነታ ዓማቝ ፍቕሪ ፈጣሪና እዩ ዜንጸባርቕ። ከመይሲ፡ እዚ ባህርያት እዚ፡ ‘ኣብታ መገዲ ሰናያት ንኽንመላለስ’ ይድግፈና እዩ። (ምሳሌ 2:20, 21፣ ኢሳይያስ 48:17-19) ነዚ መምርሒ እዚ እንተ ስዒብናዮ፡ ንኣምላኽ ዘሎና ፍቕሪ ነርኢ፡ ብዙሕ በረኸት ድማ ክንዓጽድ ኢና። መጽሓፍ ቅዱስ፡ “ንእግዚኣብሄር ተጸበዮ መገዱውን ሐሉ፡ ንሃገር ምእንቲ ኽትወርሳ ልዕል ኬብለካ እዩ፡ ረሲኣን ኪጸንቱ ኸለዉ ኽትርኢ ኢኻ” ብምባል ይመባጻዕ።—መዝሙር 37:34።
እወ፡ ነቶም ንስርዓታት መጽሓፍ ቅዱስ ዚስዕቡ ሰባት ብዙሕ በረኸት እዩ ዚጽበዮም ዘሎ። እዚ ኸኣ ኣብ ሓንቲ እከይ ዚብሃል ዘይብላ ሰላማዊት ምድሪ ምንባር እዩ። ነቲ ኣብ መጽሓፍ ቅዱስ ዚርከብ ስነ ምግባራዊ ስርዓታት ምምርማርና እምበኣር፡ ብሓቂ ኣገዳሲ እዩ።


text:
1ዬኖ ዎዶና ኮሺ ሚርጌ ዓሲ ቡኪንቴኔ፤ ዔያቶኮ ዺቡማፓ ዔቄያና ዎሊ ዓሳ ሂዒ ሂዒ ሄርቃኔ፤ ዬሱሴ ዒዛኮ ጊንጾ ሃንታ ናኣቶ ኮራ፦ “ፔርሴ ዓሶኮ ሙኑቆ ፃኣዛፓ ካፒንቱዋቴ፤ ዬይ፦ ዔያቶኮ ፔና ጌኤሺ ማሊሲፆፓ ሃኩዋቴ ታኣኮ ጌይጾኬ። 2ካንቂንቴ ባኣዚ ፔጋዹዋዖ፥ ዓኣሺንቴ ባኣዚ ዔርቱዋዖ ዓታዓኬ። 3ዬያሮ ዹሞይዳ ዒንሢ ኬኤዜ ባካ ቢያ ፖዒዳ ዋይዚንታንዳኔ፤ ካራ ዎዺንቴ ማኣሪዳ ካሽካሺ፥ ዋይካ ዒንሢ ጌስቴ ባካ ዼጌ ቤሲዳ ፔጌና ኬኤዚንታንዳኔ” ጌዔኔ። 4ሃሣ ዒንሢ፥ ታ ዒጊኖንሢም፦ “ዓሽኮ ዎዺሢዳፓ ዓታዛ ሜሌ ዓይጎ ባኣዚያ ማዻኒ ዳንዳዑዋዞንሢ ዒጊጪፖቴ፤ 5ጋዓንቴ ዖና ዒጊጫንዳያ ዒንሢ ኮይሳቴ ታ ዒንሢም ኬኤዛንዳኔ፤ ዬይያ፦ ዎዼሢኮ ጊንጻ ባይቁዋ ታሞይዳ ዓጋኒ ቢታንቶ ዓኣ፥ ፆዛሢኬ፤ ሂዮ! ዒዛ ሌሊ ዒጊጩዋቴ ታ ጋዓኔ። 6“ዶንጎ ሱኡታ ፔቴ ሳንቲፔም ሻንቺንታያቱዋይ? ዔያቶይዳፓ ፔቴታዖ ፆሲ ቤርቶይዳ ዋሊንቱዋሴ። 7ዬያ ጉዲ ዒንሢኮ ቶኦኮ ጋፓና ቢያ ፓይዲንቴያኬ፤ ዬያሮ ዒጊጪፖቴ፥ ዒንሢ ሚርጌ ሱኡቶይዳፓ ባሼታንቴሞ!” ጌዔኔ። 8ዬካፓ ዬሱሴ፦ “ቦርሲንቱዋዖ ዓሲ ቤርቲዳ ታ ዛሎ ማርካዺ ኬኤዛሢም፥ ታኣኒ ሃሣ ፆሲ ኪኢታንቾም ዒዛ ዛሎ ማርካዺ ኬኤዛንዳኔ፤ ታ ዒንሢም ጋዓኣኬ። 9ዓሲ ቤርቲዳ ታና ዔሩዋሴ ጋዓሢ፡ ታኣኒያ ሃሣ ፆዛሢ ኪኢታንቾም ዒዛ ዔሩዋሴ ጋዓንዳኔ። 10“ዓሲ ናዓሢ ጫሽካይ ዓኣቶ ዻቢንታ ዒዛም ዓቶም ጌይንታንዳኔ፤ ዓያኖ ጌኤዦ ጫሽካይ ዓኣቶ ጋዓንቴ ዻቢንታ ዒዛም ዓቶም ጌይንታዓኬ። 11“ዓሳ ዓይሁዶ ዓሶኮ ቡኪንቶ ቤዞ ቢያ ዒንሢ ዔኪ ዓኣዻኣና፥ ዎይሣ ዓሶንታ ቢታንታ ዓኣ ዓሶ ቤርታ ቢያ ዒንሢዳ ዎጊሳኒ ሺኢሻ ዎዶና ‘ዓይጎ ኑ ማሃንዳይ? ዎዚ ጌይ ኑ ኬኤዛንዳይ?’ ጌዒ ሜታዺፖቴ። 12ዓይጎሮ ጌዔቶ ዒንሢ ኬኤዛኒ ኮይሳ ባኮ ዬማና ዓያኖ ጌኤዣ ዒንሢም ኬኤዛንዳኔ” ጌዔኔ። 13ዴሮ ባኣኮይዳፓ ፔቴ ዓሲስኬይ ዬሱሴ ኮራ፦ “ዔርዛሢዮ! ኑ ዓዳሢ ኑም ዻካልሴ ቤዞ ታኣና ዎላ ጊሽታንዳጉዲ ታ ጌርሲንሢም ኬኤዜ” ጌዔኔ። 14ዬሱሴ ጋዓንቴ ማሃዖ፦ “ዔዛይ፥ ዒንሢ ባኣኮይዳ ታ ዎጋያ ማዓንዳጉዲና ዓጪ ታ ዒንሢም ጊሽካንዳጉዲ ዖ ታና ጌሤይ?” ጌዔኔ። 15ሄሊሳዖ ሃሣ ቢያሢም፦ “ዓሲኮ ሼምፓ ጴዻሢ ቆሎ ሚርጉሞፓቱዋኣሢሮ ቢያ ባኣዚ ናሽኪሢና ቢያ ባኣዚም ጎጋይቂሢዳፓ ዒንሢ ካፑዋቴ፤ ሃሣ ዔሩዋቴ” ጌዔኔ። 16ዬካፓ ዬሱሴ ኮኦኪንሢና፦ “ጎዣ ዒዛኮ ሚርጌ ሃኣኮ ካፄ፥ ፔቴ ዖርጎቺ ዓሲ ዓኣኔ፤ 17ዒዚያ ፔ ማሊጾና ‘ሃያ ቢያ ሃኣኮ ታ ዓርሣንዳ ቤሲ ታኣኮ ባኣሢሮ ታ ዎዳንዳይ?’ ጌዒ ማሌኔ። 18ዬካፓ ሃሣ ‘ታ ዓካሪ ሂዳንዳኔ፤ ቤርታ ታኣኮ ዓኣ ኮኖ ቢያ ሻሂጋፓ ሜሌ ዼኤፒ ዼኤፒ ኮና ታ ማዢ፥ ዒኢካ ታኣኮ ሃኣኮና ዓኣ ባኮና ቢያ ቡኩሲ ታ ዓርሣንዳኔ። 19ዬካፓ ታኣኒ ታኣም፦ ሃይሾ! ዓካሪ ኔም ሚርጌ ሌዔይዳ ጊዳ ሚርጌ ባኣዚ ኔኤኮ ዓኣኔ፤ ዬያሮ ሜታ ባኣያ ማዒ፥ ሃውሺጋፓ ሙዔ፤ ዑሽኬ፥ ዎዛዼ፥ ታ ጋዓንዳኔ’ ጌዔኔ። 20ፆሲ ጋዓንቴ ‘ዔዛይ፥ ኔ ዔኤያሢ! ሃኖ ዒባኒ ኔ ሃይቃንዳኔ፤ ዓካሪ ሃይ ኔ ቡኩሴ ባካ ቢያ ዖኦም ማዓንዳይ?’ ጌዔኔ። 21ዬያሮ ፔም ሳዖይዳ ቆሎ ቡኩሳ ዓሲ፥ ፆሲ ቤርቶይዳ ጋዓንቴ ማንቆ ማዔ ዓሲ ዬያጉዲ ማዓንዳኔ” ዔያቶም ጌዔኔ። 22ዬካፓ ዬሱሴ ዒዛኮ ጊንፆ ሃንታ ናኣቶም፦ “ዓካሪ ‘ዓይጎ ኑ ሙዒ፥ ዓይጎ ዑሽካንዳይ?’ ሂዚ ጌይሢና ዒንሢኮ ናንጎ ዛሎ ሜታዺፖቴ ታ ዒንሢም ጋዓኔ። 23ዓይጎሮ ጌዔቶ ሙኡዚዳፓ ሼምፓ፥ ማኣዖይዳፓ ዑሢ ባሼኬ። 24ሂንዳ ቁራኮ ዛጉዋቴ፦ ዔያታ ጎሽኪ ሃኣኮ ቡኩሱዋሴ፤ ሃሣ ዔያቶኮ ኮናኣ ባኣሴ፤ ማዔቶዋ ፆሲ ዔያቶ ሙኡዛኔ፤ ዒንሢ ዓካሪ ካፖይዳፓ ባሼቱዋዓዳ? 25ጎዖንቴ ዒንሢዳፓ ማሊ ሜታዺሢና ፔ ናንጎ ሌዖይዳ ፔቴ ኬሊ ቃሳኒ ዳንዳዓሢ ዖናዳይ? 26ዓካሪ ዬማ ዻኮ ባኮማታዖ ማዻኒ ዳንዳዑዋያታዖ ዓይጎሮ ሜሌ ባኮሮ ዒንሢ ሜታዻይ? 27ካዮ ቡና ዎይቲ ዑጋቴ ሂንዳ ዛጉዋቴ፦ ዔያታ ማዺ ላቡዋሴ፥ ሱኩዋሴ፥ ማዔቶዋ ካኣቲ ሴሎሞኔታዖ ፔ ቦንቾ ዎዶና ቢያ ዔያቶይዳፓ ፔቴማጉዲ ሚዛጳ ማኣዖ ማይንቲባኣሴ። 28ዓካሪ ፆሲ ሃኖ ጴዺ ዚሮ ታሞይዳ ዓጊንታንዳ ካዮ ማኣቶ ዬያይዲ ፓልሚሲ ማይሳያ ማዔቶ፥ ዒንሢ ጉሙርቂፃ ፓጬ ዓሳ፤ ዒንሢ ዒዚ ዎይቲ ዬያይዳፓ ባሼና ማይሲንዱዋይ? 29ዬያሮ ‘ዓይጎ ኑ ሙዒ ዑሽካንዳይ?’ ጌዒ ጌዒ ማሊሢና ሜታዺፖቴ። 30ዬያ ዴንቃኒ ሓያ ዓጮ ዓሳ ሜታዻኔ፤ ዒንሢም ጋዓንቴ ዬይ ቢያ ኮይሳሢ ዒንሢኮ ጫሪንጮ ዓዳሢ ዔራኔ። 31ዬያይዳፓ ባሼ ፆሲ ካኣቱሞ ዛሎም ኮይሳ ባኮ ቤርታሱዋቴ፤ ዒንሢም ኮይሳ ባካ ቢያ ቃሲንታንዳኔ” ጌዔኔ። 32ዬሱሴ ሓሣ ኬኤዛዖ፦ “ዒንሢ ሚርጌቱዋ፥ ዻኮ ታ ዒጊኖንሢዮቴ ዒጊጪፖቴ፤ ዓይጎሮ ጌዔቶ ዒንሢኮ ጫሪንጮ ዓዳሢ ዒዛ ካኣቱሞይዳ ዒንሢ ጌልዛኒ ኮዔኔ። 33ዒንሢኮ ዓኣ ባኮ ቢያ ሻንቺ፥ ሚኢሾ ማንቆ ዓሶም ዒንጉዋቴ፤ ጪንቁዋ ሚኢሾ ዓጎ ቡራሾይዳ፥ ዉዛ ሄሉዋ ቤዞይዳ፥ ቁንቁናሢያ ሙዒ ፑርቲሱዋ ቤዞና ፔቴታዖ ጋፑዋ ቤዞ፥ ጫሪንጮ ማኣራ ዒንሢኮ ሚኢሾ ጌሡዋቴ። 34ዓይጎሮ ጌዔቶ ሚኢሻ ዒንሢኮ ዓኣ ቤዛ ዒናኣ ሃሣ ዒንሢኮ ዒኢካ ማዓንዳኔ” ጌዔኔ። 35ሃሣ ዬሱሴ ኬኤዛዖ፦ “ጊኢጊንቲ ቱቲ፥ ቢያ ዎዴና ማዾም ጊኢጊንቱዋቴ፤ ፖዓኣ ዒንሢኮ ፖዓያ ማዖንጎ። 36ዬያይዲ ዔያቶ ጎዳሢኮ ዔፖ ቤዞይዳፓ ማዒ ሙኪፆ ካፓ፥ ማዻ ዓሶንሢ ማሉዋቴ፤ ዔያታ ፔኤኮ ጎዳሢ ሙኪ ካራ ዔቂ ዔኤላኣና ዑኬና ሩኡሪ ቡላኒ ጊኢጊንቴያኬ። 37ዬንሢ ዔያቶኮ ጎዳሢ ዔሩዋንቴ ሙኪ፥ ጴጪ ዔያታ ካፓንቴ ዔያቶ ዴንቆና ማዾ ማዻዞንሢ ዎዚ ጉዲ ጋላቲንቴያዳይ! ጎኔ ታ ዒንሢም ጋዓኔ፦ ዒዚያ ጊኢጊንቲ፥ ቱቲ ሙዖ ሙዎ ቤዛ ዔያቶ ዴይሣንዳኔ፤ ሙዖ ሙኡዚ፥ ዔያቶ ሾኦቺንሣንዳኔ። 38ዔያቶኮ ጎዳሢ፦ ሳዓ ጊዲሚሺ ሓሣ ጊዲሚሺፓ ዑሣ ዓኣዼም ሙኪ፥ ጴጪ ጊኢጊንቲ፥ ካፓንቴ ዴንቄ ማዻዞንሢ ጋላቲንቴያኬ! 39ኮሺ ዔሩዋቴ፤ ዉሲ ሙካ ዎዴ ዓሲ ዱማሲ ዔራያ ማዔቶ ጊንዑዋዖ ካፒ፥ ዉዞና ማኣሮ ቦኦኪሲንዱዋያታዖ፥ ዔሩዋ ዓቲፆና ዉዛ ማኣሪ ጌላሢጉዲ፥ 40ዓሲኮ ናዓሢ ዒንሢ ማሊባኣ ዎዴና ዔሩዋንቴ ሙካንዳኔ፤ ዬያሮ ዒንሢ ጊኢጊ ካፑዋቴ” ጌዔኔ። 41ዬማና ጴፂሮሴ፦ “ጎዳሢዮ! ሃያ ኮኦኪንሦ ኔ ኬኤዛሢ ኑምሞ? ቢያ ዓሲምዳይ?” ጌይ ዬሱሴ ኮራ ዖኦጬኔ። 42ጎዳ፥፥ ዬሱሴ ማሃዖ፦ “ዓካሪ ፔኤኮ ማኣሮ ዓሶ ዎይሣንዳጉዲና ማዻ ዓሶማኣ ሙዓ ኮይሳ ዎዶና ዒንጋንዳጉዲ፥ ጎዳ ዶኦሪ ጌሣ ጉሙርቂንታያና ጪንጫ ማዔሢ ዖናዳይ? 43ዒዛኮ ጎዳሢ ዓኣዼ ቤዛፓ ማዔ ዎዶና ዒዛም ዓይሢንቴማ ጉዴያ ማዺ ጴዻ ማዻ ዓሢ ዎዚ ጋላቲንቴያዳይ! 44ጎኔ ታ ዒንሢም ጋዓኔ፤ ጎዳሢ ዬያ ማዻ ዓሢ ፔኤኮ ማኣሮይዳ ዓኣ ባኮ ቢያኮ ዑጻ ማሂ ዶኦሪ ጌሣንዳኔ። 45ጋዓንቴ ዬይ ማዻ ዓሢ ‘ታ ጎዳሢ ዑኬ ሙካዓ፥ ኔጋንዳኔ’ ጌይ ማሊሢና ሙዒ ሙዒ ሃሣ ዑሽኪ ዑሽኪ፥ ማሢንቲ ማዾ ማዻ ዓቲንቆና ላኣሎና ጳዺ ዓርቄቶ፥ 46ጎዳሢ ዒዛኮ ዔርቲባኣ ዎዴይዳ ሙኪ፥ ዬያ ማዻሢ ኮሺ ጳርቃንዳኔ፤ ሓሣ ዒዛ ጉሙርቂንቱዋ ዓሲ ማሂ ፓይዳንዳኔ። 47“ዒዛኮ ጎዳሢ ማሊጾ ዔራያታዖ ጎዳሢ ማሊጾጉዲ ማዺባኣሢ ሃሣ ዬያጉዲ ጎዳሢኮ ዓይሢጾ ኩንሡዋ ማዻ ዓሢ ኮሺ ጳርቂንታንዳኔ። 48ጋዓንቴ ጎዳኮ ማሊጾ ዔሪባኣዖ ዒዛ ጳርቂሳ ባኣዚ ማዼቶዋ ዒዛ ጳርቆንዶ ጳዻ ሼሌዔኬ፤ ዓይጎሮ ጌዔቶ ሚርጌ ዒንጊንቴ ዓሲዳፓ ሚርጌ ኮይንታኔ፤ ሚርጌ ባኣዚዳ ቢታንቶ ዒንጊንቴ ዓሲዳፓ ሚርጌ ባኣዚ ካፒንታኔ” ጌዔኔ። 49ሄሊሳዖ ዬሱሴ፦ “ሃኣዛጉዋቴ፤ ታኣኒ ሳዖይዳ ታሚ ዔኪ ሙኬኔ፤ ዬይ ታማ ዑኬና ታኣም ዔኤቴቴ ዎዚ ታና ናሻንዳይ! 50ጋዓንቴ ታኣኒ ፑኡፒ ዔካንዳ ሜታ ዓኣሢሮ ዬይ ኩማንዳያ ሄላንዳኣና ሃውሺሢ ታኣኮ ባኣሴ። 51ታኣኒ ሳዖም ኮሹሞ ዔኪ ሙኬጉዲ ዒንሢም ማላ? ታኣኒ ዔኪ ሙኬሢ ፓቂንቲሢ ማዓንዳኣፓዓቴም ኮሹሞቱዋሴ። 52ሃሢፓ ዓርቃዖ ፔቴ ማኣሪዳ ዓኣ ዶንጎ ዓሲ ዎሊፓ ዱማዻንዳኔ፤ ሃይሦንሢ ላምዖንሢዳ ጊንሣ ሃሣ ላምዖንሢ ሃይሦንሢዳ ዔቂ ዎላ ዑራዻንዳኔ። 53ዓዴ ናዖ ዑጾይዳ፥ ናዓ ዓዶ ዑጾይዳ፥ ዒንዳ ናዎ ዑጾይዳ፥ ናኣ ዒንዶ ዑጾይዳ፥ ማዔ ናኣዚ ማቾ ዑጾይዳ ናኣዚ ማቻ ሃሣ ማዖ ዑጾይዳ ፑርቱሞና ዔቂ ዱማዻንዳኔ” ጌዔኔ። 54ላሚ ሃሣ ዬሱሴ ዴሮም፦ “ዓባ ጌላ ዛሎና ሻኣሬ ዒንሢ ዴንቃዖ ‘ሃይሾ፥ ሃኖ ዒርዚ ዋርቃንዳኔ!’ ዒንሢ ጋዓዛ፥ ዔርዚ ዋዋርቃኔ። 55ዬያጉዲ ሃሣ ዓባ ኬስኪ ጌላ ዛሎኮ ዾኦሎ ዛሎና ቱሮ ዢባርሼቶ ‘ሃኖ ዓቢኬ’ ዒንሢ ጋዓዛ፥ ጎኔ ዒማዺ ማዓኔ። 56ዒንሢ ሃይ ዒንሢና ጌኤሺ ማሊሳ ዓሳ ጫሪንጮና ሳዖና ዓኣ ጎይፆ ዛጊ ማዓንዳ ባኮ ዒንሢ ዔሪ ዔራኔ፤ ዓካሪ ሃሢ ሃያ ዎዶና ማዺንታ ባኮ ዓይጎሮ ዒንሢ ዔሩዋይ?” ጌዔኔ። 57ዬካፓ ዬሱሴ፦ “ዓካሪ ዒንሢ ዒንሢ ቶኦኪና ፒዜ ማዔ ባኣዚ ዔሪ ዓይጎሮ ዒንሢ ዎጉዋይ? 58ኔኤኮ ሞርኬ ኔና ዎጌና ዓይሢሲ ዎጎ ዎጎ ማኣሪ ዔኪ ዓኣዻ ዎዶና ጎይጻ ዓኣዖ ኔ ሞርካሢና ጊኢጋኒ ኮሺ ማሌ፤ ያዺ ማዒባኣያታቶ ዒዚ ኔና ዎጎ ዓሢ ኮይላ ዔኪ ዓኣዻንዳኔ፤ ዎጋሢ ሃሣ ፖኦሊሳሢም ዓኣሢ ዒንጋንዳኔ፤ ጋፒንፃ ፖኦሊሳሢ ኔና ቱዞ ማኣራ ቱካንዳኔ። 59ኔ ዻቤ ባኮ ዛሎ ቢያ ጋፒሲ ጪጉዋዖ ቱዞ ማኣራፓ ኬስካኒ ኔ ዳንዳዑዋኣሢ ታ ኔም ኬኤዛኔ” ጌዔኔ።
Copyright
Learn More


text:
‘ካብ ሓሳብካ ቐልጢፍካ ኸይትናወጽ’ ተጠንቀቕ
“ኣቱም ኣሕዋትና፡ . . . ካብ ሓሳብኩም ቀልጢፍኩም ኣይትናወጹ።”—2 ተሰ. 2:1, 2።
1, 2. ሎሚ ምትላል ኣስፋሕፊሑ ዘሎ ስለምንታይ እዩ፧ ብኸመይከ እዩ ዚንዛሕ፧ (ኣብ ገጽ 6 ዘላ ስእሊ ርአ።)
ኣብዚ ዘለናሉ ስርዓት፡ ምጥፍፋእን ምትላልን ቅጥፈትን ልሙድ ኰይኑ ኣሎ። እዚ ኸኣ ኬገርመና የብሉን። ከመይሲ፡ መጽሓፍ ቅዱስ፡ እቲ ገዛኢ እዚ ስርዓት እዚ ዝዀነ ሰይጣን ድያብሎስ፡ ዝወጸሉ መታለሊ ምዃኑ ይገልጽ እዩ። (1 ጢሞ. 2:14፣ 1 ዮሃ. 5:19) መወዳእታ እዚ እኩይ ስርዓት እዚ እናቐረበ ኺመጽእ ከሎ፡ ሰይጣን “ሓጺር እዋን” ጥራይ ከም ዘለዎ ስለ ዚፈልጥ፡ ቍጥዓኡ እናወሰኸ እዩ ዚኸይድ ዘሎ። (ራእ. 12:12) ስለዚ፡ እቶም ብድያብሎስ ዚጽለዉ ሰባት፡ ብፍላይ ነቶም ንናይ ሓቂ ኣምልኾ ኼደንፍዑ ዚጽዕሩ ንኼታልልዎም ዚገብርዎ ጻዕሪ ኸም ዚዛይድ እንጽበዮ ነገር እዩ።
2 ብዛዕባ ኣገልገልቲ የሆዋን ብዛዕባ እምነታቶምን ዚንዛሕ ዜጋጊ ሓሳባትን ውጹእ ሓሶትን፡ ሓድሓደ ግዜ ኣብ መራኸቢ ብዙሓን ይቐርብ እዩ። ነቲ ሓሶታት ብዝያዳ ንምንዛሕ ድማ፡ ኣርእስተ ዜና ጋዜጣታትን ብተለቪዥን ዚቐርብ ፊልምታትን ወብ ሳይታትን ኣብ ጥቕሚ ይውዕል እዩ። ከም ሳዕቤኑ ኸኣ፡ ገሊኦም ሰባት በቲ ሓሶታት ይርበሹን ብግርህነት ይኣምንዎን እዮም።
3. ምእንቲ ኸይንታለል፡ እንታይ ኪሕግዘና ይኽእል፧
3 ቃል ኣምላኽ “ንምቕናዕ . . . ዚጠቅም” ስለ ዝዀነ፡ ነቲ ጸላኢና ንኼጃጅወና ኢሉ ዚጥቀመሉ ሜላ ኽንቃወሞ ንኽእል ኢና። (2 ጢሞ. 3:16) ሃዋርያ ጳውሎስ፡ ኣብ ቀዳማይ ዘመን ኣብ ተሰሎንቄ ዝነበሩ ገሊኦም ክርስትያናት ተታሊሎም ከም ዝነበሩ ዚሕብር ሓሳብ ጽሒፉ ነይሩ እዩ። “ካብ ሓሳብኩም ቀልጢፍኩም ኣይትናወጹ” ብምባል ድማ ኣተባብዖም። (2 ተሰ. 2:1, 2) ካብዚ ጳውሎስ ዝሃቦ ፍቕራዊ ማዕዳ፡ እንታይ ኢና ኽንመሃር እንኽእል፧ ክንትግብሮ እንኽእልከ ብኸመይ ኢና፧
እዋናዊ መጠንቀቕታ
4. ነቶም ኣብ ተሰሎንቄ ዝነበሩ ክርስትያናት፡ ብዛዕባ ምምጻእ “መዓልቲ የሆዋ” መጠንቀቕታ እተዋህቦም ብኸመይ እዩ፧ ንዓናኸ ብኸመይ እዩ ዚውሃበና ዘሎ፧
4 ጳውሎስ ኣብታ ናብ ሰብ ተሰሎንቄ ዝጸሓፋ ናይ መጀመርታ መልእኽቱ፡ ብዛዕባ ምምጻእ “መዓልቲ የሆዋ” ገለጸ። ከምኡ ዝገበረሉ ምኽንያት፡ ኣሕዋቱ ብዛዕባ መዓልቲ የሆዋ ኣብ ጸልማት ከይኰኑ፡ ወይ ከኣ ተዳልዮም ኪጸንሑ ስለ ዝደለየ እዩ። በዚ ምኽንያት እዚ ድማ እዩ፡ ከም “ደቂ ብርሃን” መጠን ‘ኪነቕሑን ኪጥንቀቑን’ እተማሕጸኖም። (1 ተሰሎንቄ 5:1-6 ኣንብብ።) ሎሚ ንጥፍኣት እታ ሃጸያዊት ግዝኣት ናይ ሓሶት ሃይማኖት ዝዀነት ዓባይ ባቢሎን ኢና እንጽበ ዘለና። እዚ ኸኣ፡ እታ ዓባይ መዓልቲ የሆዋ ኸም ዝጀመረት ዚሕብር ምልክት እዩ። እቲ ዜሐጕስ፡ ብዛዕባ እቲ ዕላማ የሆዋ ዚፍጸመሉ መገዲ ዝሓሸ ምርዳእ ኣሎና። ብዘይካዚ፡ ብክርስትያናዊት ጉባኤ ኣቢልና፡ ንቑሓት ንኽንከውን ዚሕግዘና መዘኻኸሪታት ብዘይምቍራጽ ንረክብ ኢና። ነቲ ብተደጋጋሚ ዚውሃበና መጠንቀቕታታት እንተ ኣቕሊብናሉ፡ ነቲ ንኣምላኽ ‘ብኣእምሮና ጌርና ንኸነገልግሎ’ ዝገበርናዮ ቘራጽነት ኬደልድሎ እዩ።—ሮሜ 12:1።
5, 6. (ሀ) ጳውሎስ ኣብታ ናብ ሰብ ተሰሎንቄ ዝጸሓፋ ኻልአይቲ መልእኽቲ፡ ብዛዕባ እንታይ እዩ ገሊጹ፧ (ለ) ኣምላኽ ድሕሪ ቐረባ እዋን ብየሱስ ኣቢሉ እንታይ እዩ ኺገብር፧ ንሕናኸ ንርእስና እንታይ ኢልና ኢና ኽንሓትታ ዘሎና፧
5 ጳውሎስ ንሰብ ተሰሎንቄ ቐዳመይቲ መልእኽቲ ኻብ ዚልእከሎም ነዊሕ ከይጸንሐ፡ ካልአይቲ መልእኽቲ እውን ሰደደሎም። ብዛዕባ እቲ ጐይታ የሱስ ኣብ ልዕሊ እቶም “ንኣምላኽ ዘይፈልጥዎን ንብስራት ጐይታና የሱስ ዘይእዘዝዎን” ሰባት መለኮታዊ ፍርዲ ዜውርደሉ እዋን ጸበባ ድማ ኣጕልሐ። (2 ተሰ. 1:6-8) እታ ሕጂ ምዕራፍ 2 ዀይና ዘላ ኽፋል እታ መልእኽቲ ኸም እትሕብሮ፡ ገሊኦም ኣብ ጉባኤ ተሰሎንቄ ዝነበሩ ክርስትያናት፡ ‘መዓልቲ የሆዋ መጺኣ’ ኢሎም ኣዝዮም ‘ተሸቢሮም’ ነይሮም እዮም። (2 ተሰሎንቄ 2:1, 2 ኣንብብ።) ኰይኑ ግና፡ እቶም ቀዳሞት ክርስትያናት፡ ብዛዕባ እቲ ዕላማ የሆዋ ዚፍጸመሉ መገዲ እተወሰነ ምርዳእ እዩ ነይርዎም፣ ጳውሎስ ጸኒሑ ብዛዕባ ትንቢት ኪገልጽ ከሎ፡ “ብኸፊል ንፈልጥን ብኸፊል ንንበን ኣለና፣ እቲ ምልኣት ምስ መጸ ግና፡ እቲ ኸፊል ኪሰዓር እዩ” በለ። (1 ቈረ. 13:9, 10) ይኹን እምበር፡ እቲ ሃዋርያ ጳውሎስን ሃዋርያ ጴጥሮስን ካልኦት እሙናት ቅቡኣት ኣሕዋትን ዝጸሓፍዎ መንፈስ ኣምላኽ ዝነፈሶ መጠንቀቕታ፡ እምነት ዜደልድል እዩ ነይሩ።
6 ጳውሎስ ነቲ ዝነበረ ግጉይ ኣረኣእያ ንምዕራይ፡ ብመንፈስ ኣምላኽ ተደሪኹ፡ መዓልቲ የሆዋ ቕድሚ ምጅማራ፡ ዓብዪ ኽሕደት ኪኸውንን ‘እቲ ጠሓስ ሕጊ ዝዀነ ሰብ’ ኪግለጽን ከም ዘለዎ ሓበረ። * ድሕሪኡ፡ ኣብቲ ግቡእ እዋን፡ ጐይታ የሱስ ነቲ ‘ጠሓስ ሕጊ ዝዀነ ሰብን’ ንዅሎም እቶም ብእኡ እተታለሉ ሰባትን ‘ከንቱ ኺገብሮም’ እዩ። ሃዋርያ ጳውሎስ፡ እቶም እተታለሉ ሰባት “ፍቕሪ ሓቂ ስለ ዘይተቐበሉ” ኸም ዚፍረዱ ገለጸ። (2 ተሰ. 2:3, 8-10) ስለዚ እምበኣር፡ ‘ንሓቂ ኽሳዕ ክንደይ እየ ዘፍቅራ፧ ምስቲ በዛ መጽሔት እዚኣን በቲ ኣብ መጽሓፍ ቅዱስ እተመስረተ ኻልእ ጽሑፋትን ኣቢሉ ንዓለምለኻዊት ጉባኤ ህዝቢ ኣምላኽ ዚውሃባ እዋናዊ ምርዳእ፡ ማዕረ ማዕረ እስጕምዶ ኣለኹ፧’ ኢልና ንገዛእ ርእስና ኽንሓትታ ኣሎና።
ፈተውትኻ ብጥበብ ምረጽ
7, 8. (ሀ) ቀዳሞት ክርስትያናት ምስ ከመይ ዝበለ ሓደጋ እዮም ዚቃለሱ ነይሮም፧ (ለ) ሎሚ ንክርስትያናት ብፍላይ ሓደገኛ ኪዀኖም ዚኽእል እንታይ እዩ፧
7 ክርስትያናት ካብ ከሓድትን ካብ ትምህርትታቶምን ጥራይ ኣይኰነን ሓደጋ ዜጋጥሞም። ጳውሎስ ንጢሞቴዎስ፡ “ፍቕሪ ገንዘብ፡ ሱር ኵሉ ዓይነት ክፍኣት እዩ” ኢሉ ጽሒፉሉ ነይሩ እዩ። ኣስዕብ ኣቢሉ ድማ፡ “ገሊኦም ነዚ እናተመጣጠሩ ኻብ እምነት ዘምበሉ፡ ንርእሶም እውን ብብዙሕ ስቓይ ወጋግኡ” በለ። (1 ጢሞ. 6:10) “ግብሪ ስጋ” እውን እንተ ዀነ፡ ኵሉ ሳዕ ሓደገኛ እዩ።—ገላ. 5:19-21።
8 ይኹን እምበር፡ ጳውሎስ ንሰብ ተሰሎንቄ፡ እቶም ኣብ ካልእ ቦታ “ናይ ሓሶት ሃዋርያት” ኢሉ ዝጸውዖም ሰባት ኬስዕብዎ ብዛዕባ ዚኽእሉ ኸቢድ ሓደጋ ብዕቱብ ኣጠንቂቕዎም እዩ። ኣብ መንጎ ሰብ ተሰሎንቄ ዝነበሩ ገሊኦም ሰባት፡ “ንደቀ መዛሙርቲ ደድሕሪኦም ምእንቲ ኺስሕቡ፡ ቄናን ነገር ዚዛረቡ” እዮም ነይሮም። (2 ቈረ. 11:4, 13፣ ግብ. 20:30) የሱስ ጸኒሑ ንጉባኤ ኤፌሶን፡ ‘ነቶም እኩያት ክትጻወሮም ስለ ዘይከኣለት’ ንኢድዋ እዩ። ሰብ ኤፌሶን ነቶም ናይ ሓሶት ሃዋርያት ‘ፈቲኖምዎምን’ ሓሰውቲ ውልቀ ሰባት ምዃኖም ፈሊጦምን እዮም። (ራእ. 2:2) ጳውሎስ ኣብታ ናብ ሰብ ተሰሎንቄ ዝለኣኻ ኻልአይቲ መልእኽቲ፡ “ኣቱም ኣሕዋትና፡ ካብቲ . . . ብዘይ ስርዓት ዚመላለስ ዘበለ ሓው ክትርሕቑ ብስም ጐይታና የሱስ ክርስቶስ ንእዝዘኩም ኣለና” ኢሉ ነበረ። ድሕሪኡ፡ ብዛዕባ እቶም ‘ኪዓይዩ ዘይደልዩ’ ክርስትያናት ብንጹር ገለጸ። (2 ተሰ. 3:6, 10) እዞም ሰባት እዚኦም ብዘይ ስርዓት ከም ዚመላለሱ ጌርካ እንተ ተራእዮም፡ ናይቶም ናብ ክሕደት ገጾም ዝዘንበሉ እሞ ኸኣ ዝገደደ እዩ። ምስ ከምዚኣቶም ዝበሉ ሰባት ምቅርራብ፡ ሽዑ ዀነ ሎሚ ሓደገኛ እዩ።—ምሳ. 13:20።
9. ሓደ ሰብ ግምታዊ ወይ ነቐፌታዊ ዘረባ ኺዛረብ እንተ ሰሚዕና፡ ክንጥንቀቕ ዘሎና ስለምንታይ ኢና፧
9 ናብቲ ብርቱዕ ጸበባ ዚጅምረሉን እዚ ዘለናሉ እኩይ ስርዓት ዚጠፍኣሉን እዋን ንቐርብ ስለ ዘለና፡ እቲ ኣብ ቀዳማይ ዘመን እተዋህበ መንፈስ ኣምላኽ ዝነፈሶ መጠንቀቕታ፡ ብዝያዳ የገድሰና እዩ። ንጸጋ የሆዋ ‘ኸንቱ’ ኸይንገብሮን ነቲ ኣብ ሰማይ ወይ ኣብ ምድሪ ንዘለኣለም ናይ ምንባር ተስፋና ኸይነጥፍኦን ክንጥንቀቕ ኣሎና። (2 ቈረ. 6:1) ኣብ ኣኼባታት ጉባኤ ዚእከብ ዝዀነ ይኹን ሰብ፡ ኣብ መጽሓፍ ቅዱስ ብዛዕባ ዘይተገልጸ ነገራት ንኽንግምት ወይ ከኣ ንኻልኦት ኣገልገልቲ የሆዋ ንኽንነቕፎም ኪደፋፍኣና እንተ ፈቲኑ፡ ክንጥንቀቕ ኣሎና።—2 ተሰ. 3:13-15።
‘ነቲ ስርዓታት ኣጽኒዕካ ሓዞ’
10. ኣብ ተሰሎንቄ ዝነበሩ ክርስትያናት፡ ነየናይ ስርዓታት እዮም ኣጥቢቖም ኪሕዝዎ ተተባቢዖም፧
10 ጳውሎስ ነቶም ኣብ ተሰሎንቄ ዝነበሩ ኣሕዋቱ፡ ‘ንኺጸንዑን’ ነቲ እተማህርዎ ኣጥቢቖም ንኺሕዝዎን ኣተባብዖም። (2 ተሰሎንቄ 2:15 ኣንብብ።) እቲ እተማህርዎ “ስርዓታት” እንታይ እዩ ነይሩ፧ ንስርዓታት ናይ ሓሶት ሃይማኖት ኣይኰነን ዜመልክት ነይሩ። ኣብ ክንዳኡስ፡ ጳውሎስ ነቲ ንሱን ካልኦት ክርስትያናትን ካብ የሱስ እተቐበልዎን ኣምላኽ ንኼመሓላልፍዎ ዝደረኾምን ትምህርትታት እዩ ዜመልክት ነይሩ፣ እዚ ኸኣ ጸኒሑ ኽፋል እቲ መንፈስ ኣምላኽ ዝነፈሶ ቕዱሳት ጽሑፋት ኰነ። ጳውሎስ ብዛዕባ እቶም ኣብ ቈረንቶስ ዝነበሩ ኣሕዋቱ ኺገልጽ ከሎ፡ “ብዅሉ ስለ ዝዘከርኩምንን ከምቲ ዘመሓላለፍኩልኩም ጌርኩም ነቲ ስርዓታት ኣጽኒዕኩም ስለ ዝሓዝኩምዎን፡ እንእደኩም ኣለኹ” በለ። (1 ቈረ. 11:2) እወ፡ እቲ ትምህርትታት ካብ ዜተኣማምን ምንጪ ስለ ዝመጸ፡ ትውክልቲ ኺግበሮ ይከኣል ነበረ።
11. ገሊኦም ሰባት ብኸመይ እዮም ኪታለሉ ዚኽእሉ፧
11 ጳውሎስ ንእብራውያን ኪጽሕፈሎም ከሎ፡ ብዛዕባ እቲ ሓደ ክርስትያን እምነቱ ኸም ዜጥፍእን ከም ዚወድቕን ኪገብሮ ዚኽእል ክልተ መገድታት ገሊጹ ነይሩ እዩ። (እብራውያን 2:1፣ 3:12 ኣንብብ።) ‘ከይንውሰድ’ ከምኡውን ‘ከይንርሕቕ’ ዚብል ቃላት ድማ ተጠቕመ። ካብ ገምገም ፈለግ እናተወስደት ወይ እናረሓቐት እትኸይድ ጃልባ፡ ትርሕቕ ከም ዘላ ኣብ ፈለማ ኸይፍለጥ ይኽእል እዩ። ቀስ ብቐስ ግና፡ ብዝያዳ ኣርሒቓ ኽትከይድ ትኽእል እያ። ብኣንጻሩ ግና፡ እናፈለጠ ንጃልባኡ ኻብቲ ገምገም ዚደፍኣ ሰብ፡ ደይመደይ ኢሉ እዩ ኸም እትርሕቕ ዚገብራ። ክልቲኡ ተግባራት፡ ነቶም ብገርሆም ተታሊሎም ኣብ ሓቂ ዘለዎም ምትእምማን ንኺጠፍእ ዚፈቕዱ ሰባት ብዚግባእ ዚገልጽ እዩ።
12. እንታይ ኣብዚ እዋን እዚ ዚግበር ነገራት እዩ ንመንፈሳውነትና ኺጐድኦ ዚኽእል፧
12 ንገሊኦም ሰብ ተሰሎንቄ ኸምኡ ኣጋጢምዎም ኪኸውን ይኽእል እዩ። ሎሚኸ፧ ግዜ ዜባኽን ብዙሕ ነገራት እዩ ዘሎ። ብዛዕባ እቲ ኣብ ማሕበራዊ መራኸቢ፡ ማለት ኤለክትሮኒካዊ መልእኽትታት ንምንባብን ንምምላስን ዚጠፍእ ግዜ፡ ከምኡውን ብዛዕባ እቲ ንመሕለፍ ግዜ ኣብ ዚግበር ንጥፈታትን ብዛዕባ ስፖርታዊ ፍጻመታት ንኽትፈልጥ ኣብ ዚግበር ጻዕርን ዚባኽን ግዜ እሞ ሕሰብ! እዚ ንጥፈታት እዚ ንሓደ ክርስትያን ኣቓልቦኡ ኺሰርቆን ንቕንኣቱ ኼዳኽሞን ይኽእል እዩ። ሳዕቤኑኸ እንታይ እዩ፧ ንልባዊ ጸሎት፡ ንመጽናዕቲ ቓል ኣምላኽ፡ ንኣኼባታት ጉባኤ፡ ንስብከት ብስራት መንግስቲ ኣምላኽ ዚኸውን ግዜ ኸም እትስእን እዩ ዚገብር። እሞኸ ኻብ ሓሳብና ቐልጢፍና ንኸይንናወጽ ክንጥንቀቕ እንኽእል ብኸመይ ኢና፧
ንኸይትናወጽ ዚሕግዘካ ዕቝባ
13. ከምቲ ብትንቢት እተነግረ፡ ብዙሓት ሰባት እንታይ ኣረኣእያ እዩ ዘለዎም፧ እምነትና ንኸይትደክም ኪሕግዘና ዚኽእልከ እንታይ እዩ፧
13 ኣበየናይ እዋን ንነብር ከም ዘለና ኽንርዳእን ኣብ “ዳሕሮት መዓልትታት” ንነብር ከም ዘለና ምስ ዘይኣምኑ ሰባት ምቅርራብ ጐዳኢ ምዃኑ ኽንፈልጥን ኣዝዩ ኣገዳሲ እዩ። ሃዋርያ ጴጥሮስ ብዛዕባ እዚ ግዜና ኺገልጽ ከሎ፡ “ከም ትምኒቶም ዚመላለሱ መላገጽቲ ምስ ላግጾም ከም ዚመጹ፡ ቅድሚ ዅሉ እዚ ፍለጡ። ንሳቶም ከኣ፡ ‘እቲ ንሱ ኣብዚ ኸም ዚህሉ እተተስፈወ ደኣ ኣበይ ኣሎ፧ ካብታ ኣቦታትና ዝዓረፉላ መዓልቲ፡ ኵሉ ኸምቲ ኻብ መጀመርታ ፍጥረት ዝነበሮ እዩ ዘሎ’ ኺብሉ እዮም” በለ። (2 ጴጥ. 3:3, 4) በብመዓልቱ ቓል ኣምላኽ ነንብብን ኣዘውቲርና ነጽንዖን እንተ ዄንና፡ ኣበየናይ እዋን ከም ዘለና፡ ማለት ኣብተን “ዳሕሮት መዓልትታት” ንነብር ከም ዘለና ንኽንዝክር ኪሕግዘና እዩ። እቲ ኣቐዲሙ እተነግረሉ ኽሕደት ካብ ዚግለጽ ነዊሕ ኰይኑ ኣሎ፣ ክሳዕ ሕጂ እውን ይቕጽል ኣሎ። “እቲ ጠሓስ ሕጊ ዝዀነ ሰብ” ሕጂ እውን ኣሎ፣ ንኣገልገልቲ ኣምላኽ ድማ ይጻረሮም እዩ ዘሎ። ስለዚ፡ ንምቕራብ መዓልቲ የሆዋ ብንቕሓት ክንጽበዮ ኣሎና።—ጸፎ. 1:7።
14. ኣብ ኣገልግሎት ኣምላኽ ትሑዝ ምዃን፡ ኬዕቍበና ዚኽእል ብኸመይ እዩ፧
14 ካብ ተመክሮ ኸም እተራእየ፡ ንቑሕ ንኽትከውንን ካብ ሓሳብካ ቐልጢፍካ ንኸይትናወጽን ዚሕግዝ ቀንዲ መገዲ፡ ኣዘውቲርካ ኣብ ስብከት ብስራት መንግስቲ ኣምላኽ ምክፋል እዩ። ስለዚ፡ እቲ ርእሲ ክርስትያናዊት ጉባኤ ዝዀነ ክርስቶስ የሱስ ንሰዓብቱ፡ “ካብ ኵሎም ኣህዛብ . . . ደቀ መዛሙርቲ ግበሩ፣ ዝኣዘዝኩኹም ኵሉ ኺሕልዉ ኸኣ ምሃርዎም” ኪብሎም ከሎ፡ ዜዕቍቦም ምኽሪ እዩ ዚህቦም ነይሩ። (ማቴ. 28:19, 20) ነቲ የሱስ ዝሃቦ መምርሒ ምእንቲ ኽንስዕቦ፡ ኣብ ዕዮ ስብከት ብቕንኣት ክንካፈል ኣሎና። ሰብ ተሰሎንቄ፡ ኣብቲ ናይ ምስባኽን ናይ ምምሃርን ዕዮ ግዲ ዀይንዎም ንማለቱ ጥራይ ዚካፈሉ ዝነበሩዶ ይመስለካ፧ ጳውሎስ፡ “ሓዊ መንፈስ ኣይተጥፍኡ። ትንቢት ኣይትንዓቑ” ኸም ዝበሎም ዘክር። (1 ተሰ. 5:19, 20) ብሓቂ ድማ፡ እቲ እነጽንዖን ንኻልኦት ሰባት እነካፍሎን ትንቢት ኣዝዩ ዜደንቕ እዩ።
15. ኣብ ኣምልኾ ስድራ ቤት ብዛዕባ እንታይ ሓጋዚ ነገራት ኢና ኽንመያየጥ እንኽእል፧
15 ንኣባላት ስድራ ቤትና እውን፡ ኣብ ኣገልግሎት ወፍሪ ዘለዎም ክእለት ንኼመሓይሹ ኽንሕግዞም ኣሎና። ብዙሓት ኣሕዋትን ኣሓትን፡ ንእተወሰነ ኽፋል ኣምልኾ ስድራ ቤቶም ንኣገልግሎት ኣብ ምድላው የውዕልዎ። ኣባላት ስድራ ቤትካ፡ ነቶም ኣብ ኣገልግሎት ዝረኸብዎም ተገዳስነት ዘርኣዩ ሰባት ብኸመይ ኪከታተልዎም ከም ዚኽእሉ ኽትመያየጡ ትኽእሉ ኢኹም። ኣባላት ስድራ ቤትካ ተመላሊስካ ምብጻሕ ኪገብሩ ኸለዉ እንታይ ኪብሉ ሓሲቦም ኣለዉ፧ ንተገዳስነት እቲ ብዓል ቤት ንምልዕዓልከ ብዛዕባ ኣየናይ ጕዳያት ክትዘራረብ ትኽእል፧ ኣበየናይ እዋን እንተ ኸድካ እዩ ዝሓሸ ዚኸውን፧ ብዙሓት ስድራ ቤታት፡ ንገሊኡ ኽፋል ኣምልኾ ስድራ ቤተን፡ ንኣኼባታት ጉባኤ ንምድላው እውን ይጥቀማሉ እየን። ንስኻኸ ንኣኼባታት ንኽትዳሎን ኣብኡ ንኽትሳተፍን ብዝያዳ ኽትጽዕር ትኽእልዶ፧ ከምኡ ምግባርካ፡ ንእምነትካ ኼደልድላን ካብ ሓሳብካ ቐልጢፍካ ንኸይትናወጽ ኪሕግዘካን እዩ። (መዝ. 35:18) እወ፡ ኣምልኾ ስድራ ቤት ካብ ግምታትን ጥርጣረታትን ኬዕቍበካ እዩ።
16. ቅቡኣት ክርስትያናት ንኣእምሮኦም ንኺሕልውዎ ዚድርኾም እንታይ እዩ፧
16 ኣብዚ ዝሓለፈ ዓመታት፡ የሆዋ ንህዝቡ ብዛዕባ ትንቢት መጽሓፍ ቅዱስ ዝሓሸ ምርዳእ ብምሃብ ባሪኽዎም እዩ፣ ብዛዕባ እዚ ኽንሓስብ ከለና፡ ነቲ ዚጽበየና ዘሎ ዜደንቕ ዓስቢ ብምትእምማን ከም እንጽበዮ እዩ ዚገብረና። ቅቡኣት ምስ ክርስቶስ ኣብ ሰማይ ናይ ምዃን ተስፋ እዩ ዘለዎም። እዚ ኸኣ ንኣእምሮኦም ንኺሕልውዎ ይድርኾም እዩ። እቲ ጳውሎስ ንሰብ ተሰሎንቄ ዝጸሓፈሎም ሓሳባት፡ ንቕቡኣት እውን ይምልከት እዩ፣ ከምዚ በሎም፦ “ኣቱም ብየሆዋ እተፈቐርኩም ኣሕዋትና፡ ኣምላኽ . . . ብመንፈሱ ብምቕዳስን በታ ኣብ ሓቂ ዘላትኩም እምነትን . . . ስለ ዝሓረየኩም፡ ብዛዕባኹም ኵሉ ሳዕ ንኣምላኽ ከነመስግኖ ይግብኣና እዩ።”—2 ተሰ. 2:13።
17. ኣብ 2 ተሰሎንቄ 3:1-5 እንታይ ዜተባብዕ ቃላት ኢና ኽንረክብ እንኽእል፧
17 እቶም ኣብ ምድሪ ንዘለኣለም ናይ ምንባር ተስፋ ዘለዎም እውን፡ ካብ ሓሳቦም ቀልጢፎም ከይናወጹ ኺጥንቀቑ ኣለዎም። ምድራዊ ተስፋ እንተ ኣልዩካ፡ ነቲ ጳውሎስ ነቶም ኣብ ተሰሎንቄ ዝነበሩ ቕቡኣት ብጾቱ ዝጸሓፎ ፍቕራዊ መተባብዒ ኣብ ልብኻ ኣሕድሮ። (2 ተሰሎንቄ 3:1-5 ኣንብብ።) ነፍሲ ወከፍና ንኸምዚ ዝበለ ፍቕራዊ ሓሳባት ከነማስወሉ ኣሎና። እወ፡ እተን ናብ ሰብ ተሰሎንቄ እተላእካ መልእኽትታት፡ ንግምታት ወይ ከኣ ንዜተሓታትት ሓሳባት ዚምልከት ኣገዳሲ መጠንቀቕታ ዝሓዘት እያ። ናብ መወዳእታ ኣዚና ስለ ዝቐረብና፡ ነቲ መጠንቀቕታ ኣዚና ኢና እነማስወሉ።
^ ሕ.ጽ. 6 ጳውሎስ ኣብ ግብሪ ሃዋርያት 20:29, 30፡ ካብ ውሽጢ እታ ክርስትያናዊት ጉባኤ፡ ‘ንደቀ መዛሙርቲ ደድሕሪኦም ምእንቲ ኺስሕቡ፡ ቄናን ነገር ዚዛረቡ ኸም ዚትንስኡ’ ገሊጹ ነይሩ እዩ። ታሪኽ ከም ዚሕብሮ፡ ድሕሪ ግዜ፡ ኣብ መንጎ ኣቕሽሽትን ምእመናንን ምክፍፋል ተላዒሉ እዩ። ኣብ ሳልሳይ ዘመን ድ.ክ. ድማ፡ “እቲ ጠሓስ ሕጊ ዝዀነ ሰብ” ተገልጸ፣ እዚ ኸኣ ንጕጅለ ኣቕሽሽቲ ህዝበ ክርስትያን ዜመልክት እዩ።—ኣብ w 3/2/111 ገጽ 1-9 (ወይ፡ w90-E 2/1 ገጽ 10-14) ርአ።


text:
1ካብቲ ብፍቓድ እግዚኣብሔር ሓዋርያ ኢየሱስ ክርስቶስ ክኸውን ዝተጸውዐ ጳውሎስን ኃውና ሶስቴኔስን፦ 2ኣብታ ኣብ ቆሮንቶስ ዘላ ቤተ ክርስቲያን እግዚኣብሔር ናብቶም ብኢየሱስ ክርስቶስ ዝተቐደሱ ምስቶም ኣብ ኲሉ ስፍራ ስም እቲ ጐይታኦምን ጐይታናን ዝኾነ ኢየሱስ ክርስቶስ ዝጽውዑ ዂሎም ቅዱሳን ንምዃን ዝተጸውዑ ፦ 3ካብ እግዚኣብሔር ኣቦናን ካብ ጐይታና ኢየሱስ ክርስቶስን ጸጋን ሰላምን ንኣኻትኩም ይኹን። 4ስለቲ ብክርስቶስ ኢየሱስ ዝተውሃበኩም ጸጋ እግዚኣብሔር ብዛዕባኹም ዂሉ ጊዜ ንኣምላኸይ አመስግን ኣለኹ። 5- 6ዘመስግኖ ዘለኹ ኸዓ እቲ ብዛዕባ ክርስቶስ ዝመስከርናልኩም ኣባኻትኩም ጸኒዑ ስለ ዝተረኽበ ብዂሉ ቓልን ብዂሉ ፍልጠትን ብእኡ ስለ ዝሃብተምኩም እዩ። 7ስለዙይውን ናይ ጐይታና ኢየሱስ ክርስቶስ ምምጻእ ኣብ እትጽበዩሉ ዝጐድለኩም ውህብቶ ጸጋ የለን። 8ብመዓልቲ ጐይታና ኢየሱስ ክርስቶስ ብዘይ ነውሪ ንኽትርከቡ ንሱ ኽሳዕ መወዳእታ ኸጽንዐኩም እዩ። 9እቲ ምስ ወዱ ምስ ጐይታና ኢየሱስ ክርስቶስ ኅብረት ምእንቲ ኽህልወኩም ዝጸውዐኩም እግዚኣብሔር እሙን እዩ። 10ኣኅዋተይ! ኲልኻትኩም ክትሰማምዑ ብሓደ ልብን ብሓደ ሓሳብን ክትኃብሩ እምበር ምፍልላይ ከይህልወኩም ብስም ጐይታና ኢየሱስ ክርስቶስ ኣማኅፅነኩም ኣለኹ። 11ኣኅዋተይ! ኣብ ማእኸልኩም ባእሲ ኸም ዘሎ ሰብ ቀሎኤ ነጊሮምኒ ኣለዉ። 12እወ! ነፍስ ወከፍኩም ኣነ ናይ ጳውሎስ እየ! ኣነስ እባ ናይ ኣጵሎስ እየ! ኣነ ናይ ኬፋ እየ! ኣነስ እባ ናይ ክርስቶስ! ከም እትብሉ ነጊሮምኒ ኣለው። 13ክርስቶስዶ ተመቓቒሉ እዩ? ወይ ጳውሎስ ዲዩ ምእንታኻትኩም ዝተሰቐለ? ወይ ብስም ጳውሎስ ዲኹም ዝተጠመቕኩም? 14ካባኻትኩም ብዘይ ንክርስጶስን ንጋይዮስን ንሓደኳ ስለ ዘየጥመቕኩ ንእግዚኣብሔር አመስግኖ ኣለኹ። 15ስለዙይ ካባኻትኩም ሓደኳ ብስም ጳውሎስ ተጠሚቐ ክብል ኣይኽእልን እዩ። 16ንስድራ እስጢፋኖስ እባ ኣጥሚቐ ኣለኹ፤ ብዝተረፈ ግና ካልእ ከም ዘጥመቕኩ ኣይፍለጠንን። 17ክርስቶስ ወንጌል ክሰብኽ እምበር ከጥምቕ ኣይለኣኸንንሞ። እንተኾነ መስቀል ክርስቶስ ከንቱ ምእንቲ ኸይኸውን ዝሰብኮ ወንጌል ኣብ ክእለት ዘረባ ዝተመሥረተ ኣይነበረን። 18ናይ መስቀሉ ነገር ንዝጠፍኡ ሰባት ዕሽነት እዩ፤ ንኣና ንእንድኅን ግና ኃይሊ እግዚኣብሔር እዩ። 19እቲ ጽሑፍ ኣነ ጥበብ ጠቢባን ከጥፍእ እየ፤ ፍልጠት ፈላጣት ከፍርስ እየ እዩ ዝብልሞ። 20ጥበበኛ ደኣ ኣበይ ኣሎ? መምህር ሕጊኸ ኣበይ ኣሎ? ፈላስፋ እዛ ዓለም እዚኣኸ ኣበይ ኣሎ? ኣምላኽዶ ንጥበብ እዛ ዓለም እዚኣ ዕሽነት ኣይገበሮን እዩ? 21ሰባት ንእግዚኣብሔር ብጥበቦም ከይፈልጥዎ እግዚኣብሔር ብጥበቡ ኸልከሎም። ንቶም ዝኣምኑ ግና በቲ ኸም ዕሽነት ዝቊጸር ንሕና እንሰብኮ ወንጌል ከድኅኖም ደለየ። 22ኣይሁድ ምልክት ክርእዩ ይጥይቑ፤ ግሪካውያን ድማ ጥበብ ይደልዩ እዮምሞ፤ 23ንሕና ግና ነቲ ንኣይሁድ ዕንቅፋት ንኣሕዛብ ከዓ ዕሽነት ዝኾነ ዝተሰቐለ ክርስቶስ ንሰብኽ ኣለና። 24ነቶም ጽዉዓት ኣይሁድ ኮኑ ግሪካውያን ክርስቶስ ኃይሊ እግዚኣብሔር እዩ፤ ጥበብ እግዚኣብሔርውን እዩ። 25ዕሽነት እግዚኣብሔር መሲሉ ዝርአ ካብ ፍልጠት ሰብ ይበልጽ እዩ፤ ድኻም እግዚኣብሔር መሲሉ ዝርአ ኸዓ ካብ ኃይሊ ሰብ ይብርትዕ እዩ። 26ኣኅዋተይ! ከመይ ከም ዝተመረጽኩም እሞ ተመልከቱ፤ ብዙኃት ካባኻትኩም በተሓሳስባ ሰብ ፈላጣት ወይ ኃያላት ወይ ብትውልዲ ዝኸበርኩም ኣይነበርኩምን። 27እግዚኣብሔር ንጥበበኛታት ምእንቲ ኸኅፍር በዛ ዓለም ከም ዓሻታት ዝቝጸሩ ሰባት መረጸ፤ ንኃያላት ምእንቲ ኸኅፍር ከዓ በዛ ዓለም እዚኣ ኸም ድኹማት ዝቊጸሩ መረጸ። 28ነቲ ዘሎ ኸንቱ ምእንቲ ኽገብር ከዓ ነቲ ብዓለም ሕሱርን ንዑ ቕን ነቲ ዘየሎን መረጸ። 29እዙይ ከዓ ዂሉ ሰብ ኣብ ቅድሚ እግዚኣብሔር ምእንቲ ኸይምካሕ ኢሉ እዩ። 30ንስኻትኩም ግና በቲ እግዚኣብሔር ጥበብናን ጽድቅናን ቅድስናናን ቤዛናን ክኸውን ብዝሃበና ኢየሱስ ክርስቶስ ካብኡ ሕይወት ኣለኩም። 31እምበኣር መጽሓፍ ከም ዝብሎ እቲ ዝምካሕ ብእግዚኣብሔር ይመካሕ።
Copyright
Learn More


text:
1እምበኣር ብዛዕባ ክርስቶስ እቲ ናይ መጀመርታ ትምህርቲ ኃዲግና ዕሙቕ ናብ ዝበለ ትምህርቲ ንኅለፍ። ብዛዕባ ኻብቲ ናብ ሞት ዘብጽሕ ግብሪ ብንስሓ ምምላስ ብዛዕባ ብእግዚኣብሔር ምእማን 2ብዛዕባ ጥምቀት ብዛዕባ ኢድ ኣንቢርካ ምጽላይ ብዛዕባ ትንሣኤ ምውታን ብዛዕባ ናይ ዘለዓለም ፍርዲ ዝምልከት መሊስና መሠረት ክንምሥርት ኣየድልን። 3እግዚኣብሔር እንተፈቒዱስ እዙይ ክንገብር ኢና። 4እቶም ሓደ ጊዜ ብርሃን ዝበርሀሎም ሰማያዊ ውህብቶ ዝጠዓሙ ተሳተፍቲ መንፈስ ቅዱስ ዝኾኑ 5ነቲ ሠናይ ዝኾነ ቃል እግዚኣብሔርን ኃይሊ ናይታ እትመጽእ ዓለምን ዝጠዓሙ 6ዝኣመንዎ እንተኽሒዶም ንወዲ እግዚኣብሔር ብፍቓዶም መሊሶም ስለ ዝሰቕልዎን ብገሃድ ስለ ዘላግጽሉን ብንስሓ ኽምለሱ ኣይከኣልን እዩ። 7እታ ብዙኅ ጊዜ ነቲ ኣብኣ ዝወረደ ዝናም ዝሰተየት ምድሪ ነቶም ዝሓርስዋ ዝጠቅም ፍረ እንተሃበቶም ካብ እግዚኣብሔር በረኸት ትረክብ። 8እሾዅን ዳንዴርን እንተብቈለት ግና ንመርገም ዝቐረበት ጥቕሚ ዘይብላ ምድሪ እያ፤ መወዳእታኣ ኸዓ ብሓዊ ምንዳድ እዩ። 9ኣቱም ፍቑራተይ ከምዙይ ኢልና እንተተዛረብና እኳ ብዛዕባኻትኩምስ ዘጠራጥር የብልናን። ነቲ ሠናይን ናብ ድኅነት ዘብጽሐኩም ነገርን ትፈልጥዎ ኢኹም። 10እግዚኣብሔር ቅኑዕ ፈራዲ ስለዝኾነ ነቲ ምእንቲ ፍቕሩ ኢልኩም ብስሙ ነቶም ቅዱሳን ዘገልገልኩምዎምን እተገልግልዎም ዘለኹምን ሥራሕኹም ዝርስዕ ኣይኮነን። 11ነፍስ ወከፍኩም እቲ ተስፋኹም ምእንቲ ኽፍጸመልኩም ክሳዕ መወዳእታ ኸምዙይ ዝዓይነቱ ትግሃት ክተርእዩ ንደሊ ኣለና። 12ነቶም ብእምነትን ብትዕግሥትን ነታ ተስፋ ዝወርሱ ምእንቲ ኽትመስልዎም እምበር ሃካያት ክትኮኑ ኣይንደልን ኢና። 13- 14እግዚኣብሔር ንኣብርሃም ተስፋ ኽህቦ እንተሎ ካብ ስሙ ዝዓቢ ዝምሕለሉ ኻልእ ስለ ዘየለ ብሓቂ ኽባርኸካን ከብዝኀካን እየ ኢሉ ብርእሱ መሓለሉ። 15ኣብርሃም ድማ ብትዕግሥቲ ተጸብዩ ነታ ተስፋ ረኸባ። 16ሰባት ካብኣቶም ብዝዓቢ ይምሕሉ፤ እቲ ማሕላ ኸዓ ነቲ ዝተብሃለ የጽንዖ፤ ንዅሉ ክርክር ከዓ ይውድኦ። 17ስለዙይውን እግዚኣብሔር እቲ ምኽሩ ኸም ዘይልወጥ ነቶም ወረስቲ ተስፋ ብገሃድ ከርእዮም ምስ ደለየ ብማሕላ ኣረጋገጸሎም። 18እምበኣር ንሕና በዘን ክልተ ዘይልወጣ ነገራት ማለት ተስፋኡን ማሕላኡን እግዚኣብሔር ከዓ ብኣኣተን ክሕሱ ዘይከኣሎ ነታ ኣብ ቅድሜና ዘላ ተስፋ ንምውራስ ናብኡ ተማዕቝብና ዘለና ጥንኩር ምጽንናዕ ኽንረክብ ኢና። 19እዛ ተስፋ እዚኣ ድልድልትን ጽንዕትን ዝኾነት ናይ ሕይወትና መልህቅ እያ። ብመጋረጃ ኃሊፋ ናብታ ውሽጣዊት መቕደስ እትበጽሕውን እያ። 20ኢየሱስ ድማ ከም መዓርግ መልከጸዴቅ ናይ ዘለዓለም ሊቀ ካህናት ኮይኑ ምእንታና ቅድሜና ናብኣ ኣትዩ እዩ።
Copyright
Learn More


text:
1ኢየሱስ ድኅሪ ሽዱሽተ መዓልቲ ንጴጥሮስን ንያዕቆብን ንኃዉ ዮሓንስን ወሲዱ ንበይኖም ናብ ነዊኅ እምባ ኣደየቦም። 2ኣብ ቅድሚኦም ድማ ትርኢቱ ተለወጠ፤ ገጹ ኸም ፀሓይ በርሀ፤ ክዳኑውን ከም በረድ ፃዕደወ። 3እንሆ ኸዓ ሙሴን ኤልያስን ምስኡ እንትዘራረቡ ተርኣዩ። 4ጴጥሮስ ድማ ንኢየሱስ ጐይታይ! ንኣና ኣብዙይ ምንባር ጽቡቕ እዩ፤ ፍቓድካ እንተ ደኣ ኾይኑስ ኣብዙይ ሠለስተ ዳስ ክሠርሕ፤ ሓደ ንኣኻ ሓደ ንሙሴ ሓደውን ንኤልያስ በሎ። 5ገና ጴጥሮስ እዙይ እናተዛረበ እንተሎ ደመና ኸወሎም፤ እንሆ ድማ ኻብቲ ደመና ዘፍቅሮ ብእኡ ዝተሓጐስኩ ወደይ እዙይ እዩ፤ ንእኡ ስምዕዎ! ዝብል ድምፂ ተሰምዐ። 6ደቀ መዛሙርቱ እዙይ ሰሚዖም እምብዛ ስለ ዝፈርሑ ብግምባሮም ተደፍኡ። 7ኢየሱስ ቅርብ ኢሉ ነኽኦምሞ ተሥኡ፤ ኣይትፍርኁ! በሎም። 8ኣዒንቶም ንላዕሊ ቈላሕ እንተበሉ ድማ እንትርፊ ኢየሱስ በይኑ ሓደ እኳ ኣይረአዩን። 9ካብ እምባ ኽወርዱ እንተለዉ ኢየሱስ ወዲ ሰብ ካብ ምዉታን ክሳዕ ዝትሥእ ነዝ ዝረአኹምዎ ንሓደ እኳ ኣይትንገሩ! ኢሉ ኣዘዞም። 10ደቀ መዛሙርቱ ኸዓ ንምንታይ ደኣ መምህራን ሕጊ ቅድም ኤልያስ ክመጽእ ኣለዎ› ዝብሉ? ኢሎም ጠየቕዎ። 11ንሱ ድማ መሊሱ እወ፤ ኣቐዲሙ ኤልያስ ክመጽእ እዩ፤ ንዂሉ ድማ ኸቃንዕ እዩ። 12ኣነ ግና ኤልያስ ድሮ መጺኡ እዩ እብለኩም ኣለኹ፤ ንሳቶም ግና ኣብ ልዕሊኡ ኸም ዝደለዩ ገበሩ እምበር ኣይፈለጥዎን። ከምኡ ድማ ወዲ ሰብ ብኣኣቶም መከራ ኽቕበል ከም ዘለዎ እብለኩም ኣለኹ በሎም። 13ሽዑ ደቀ መዛሙርቱ ብዛዕባ ዮሓንስ መጥምቕ ከም ዝበሎም ኣስተውዓሉ። 14ናብቲ ሕዝቢ ምስ በጽሑ ሓደ ሰብኣይ ናብኡ ቐረበሞ ተንበርኪኹ፦ 15 ጐይታይ! ንወደይ መሓረለይ፤ በብወርኁ ዘውድቕ ሕማም እናተልዓሎ የመና ይሳቐ፤ ብዙኅ ጊዜውን ኣብ ማይን ሓውን የውድቖ እዩ እሞ ራህርህለይ፤ 16ናብ ደቀ መዛሙርትኻውን ኣምጺአዮስ ከሕውይዎ ኣይከኣሉን በሎ። 17ኢየሱስ መሊሱ ኣታ ዘይትኣምን ቀይናን ትውልዲ! ኽሳዕ መኣዝ ምሳኻትኩም ክነብር እየ? ክሳዕ መኣዝከ ኽዕገሠኩም እየ? ናብዙይ ናባይ ኣምጽእዎ! በሎም። 18ሽዑ ኢየሱስ ገሰጾ፤ እቲ ጋኔን ከዓ ኻብኡ ወፀ፤ እቲ ቖልዓ ድማ በታ ሰዓት እቲኣ ሓወየ። 19ድኅርዙይ ደቀ መዛሙርቱ ንበይንቶም ናብ ኢየሱስ ቀሪቦም ስለምንታይ ደኣ ንሕና ምውፅኡ ዝሰኣንና? በልዎ። 20ኢየሱስ ከዓ ብጕድለት እምነትኩም እዩ፤ እማን እብለኩም ኣለኹ፤ ክንዲ ፍረ ኣድሪ እትኣክል እምነት እንተልያትኩም ነዝ እምባ እዙይ ካብዙይ ናብቱይ ተልዓል!› እንተ በልኩምዎ ይልዓል፤ ዘይከኣለኩም ነገርውን የለን። 21እዝ ኸምዙይ ዝዓይነቱ ግና ብጾምን ብጸሎትን እንተ ዘይኮይኑ ኣይወፅእን እዩ በሎም። 22ደቀ መዛሙርቱ ኣብ ገሊላ ተኣኪቦም እንተለዉ ኢየሱስ ንወዲ ሰብ ናብ ኢድ ሰብ ኣኅሊፎም ክህብዎ እዮም፤ 23ንሳቶም ከዓ ኽቐትልዎ እዮም፤ ብሣልሰይቲ መዓልቲ ድማ ኽትሥእ እዩ በሎም፤ ደቀ መዛሙርቱ እዙይ ሰሚዖም ኃዘኑ። 24ናብ ቅፍርናሆም ምስ መጹ እቶም ግብሪ ቤተ መቕደስ ዝቕበሉ ናብ ጴጥሮስ መጺኦም መምህርኩምስ ግብሪዶ ኣይኸፍልን እዩ? በልዎ። 25ንሱ ድማ ይኸፍል እባ ኢሉ መለሰ። ናብ ገዛ ምስ ኣተወ ኢየሱስ ኣቐዲሙ ስምዖን! እንታይ ይመስለካ? ነገሥታት ምድሪ ግብርን ቀረጽን ካብ መን ይቕበሉ? ካብ ደቆምዶ ወይ ካብ ካልኦት? በሎ። 26ጴጥሮስ ከዓ ካብ ካልኦት እባ በለ። ኢየሱስ ድማ እምበኣር ደቆምስ ናፃ እዮም? 27ግና ምእንቲ ኸይነዕንቅፎም ናብ ባሕሪ ኼድካ መቝለብ ዓሣ ደርቢ፤ ነቲ ቕድም እትኅዞ ዓሣ ውሰድ፤ ኣፉ ምስ ከፈትካ ኣብኡ ሓደ ኣስታቴር ክትረክብ ኢኻ፤ ንእኡ ወሲድካ ኽንዳይን ክንዳኻን ሃቦም በሎ።
Copyright
Learn More


text:
ኣስኣሰር እምነቶም ስዓብ
ምጕዳል ፍትሒ እናሃለወ ኽነሱ፡ ጸንዐ
ኤልያስ ብስንጭሮ ዮርዳኖስ ኣቢሉ ይጓዓዝ ነበረ። ካብቲ ኣብ ርሑቕ ቦታ ዚርከብ ከረን ሆሬብ ጀሚሩ፡ ንሸነኽ ሰሜን ኣቢሉ ንነዊሕ ሰሙናት እዩ ተጓዒዙ። ኣብ መወዳእታኡ ኣብ ምድሪ እስራኤል ምስ በጽሐ፡ ለውጢ ኺርኢ ጀመረ። እቲ ንነዊሕ እዋን ዝጸንሐ ድርቂ ዘሕደሮ ጽልዋ በብቝሩብ ኪሃስስ፡ ዝናም ቀውዒ እውን ቀስ ኢሉ ኺዘንም ጀሚሩ ኣሎ። ሓረስቶት ከኣ ንግራቶም ኪሓርስዎ ጀሚሮም ኣለዉ። ነብዪ ኤልያስ፡ እታ መሬት እንደገና ኸተፍሪ ኸም ዝጀመረት ብምርኣዩ ተጸናኒዑ ኪኸውን ዚኽእል እኳ እንተ ዀነ፡ ብቐንዱ ዜተሓሳስቦ ዝነበረ ግና፡ ጕዳይ እቶም ህዝቢ እዩ ነይሩ። ብመንፈሳዊ መዳይ ገና ብዙሕ እዩ ዚተርፎም ነይሩ። እቲ ኸም ለበዳ ዝዀነ ኣምልኾ በዓል፡ ገና ምሉእ ብምሉእ ስለ ዘይጠፍአ፡ ኤልያስ ብዙሕ ስራሕ እዩ ዚጽበዮ ነይሩ። *
ኤልያስ ኣብ ጥቓ ኸተማ ኣቤል-ሜሖላ ምስ በጽሐ፡ ብዙሓት ዚሓርሱ ሰባት ረኣየ። ዓሰርተው ክልተ ጽምዲ ብዕራይ፡ ኣብቲ ጠሊ ዘለዎ ሓመድ፡ ነግሒ እናኣውጽኡ ጐድኒ ጐድኒ ዀይኖም ይሓርሱ ነበሩ። ኤልያስ ግና ነቲ ኣብ መበል 12 ጽምዲ ዝነበረ ሰብ እዩ ደልይዎ ነይሩ። ንሱ ኸኣ እቲ የሆዋ ንኤልያስ ኪትክኦ ዝሓረዮ ኤልሳእ እዩ ነይሩ። ኤልያስ ንበይኑ ንኣምላኽ እሙን ኰይኑ የገልግል ከም ዝነበረ ስለ ዝሓሰበ፡ ንኤልሳእ ኪረኽቦ ተሃንጥዩ ኪኸውን ኣለዎ።—1 ነገስት 18:22፣ 19:14-19።
ይኹን እምበር፡ ኤልያስ፡ ንእተወሰነ ሓላፍነቱ ንኻልእ ብመዝነት ኪህብ፡ ነቲ ዝነበሮ ፍሉይ መሰል ንኻልእ ኬካፍል፡ ወይ ከኣ ሓደ መዓልቲ ብኻልእ ሰብ ኪትካእ ምዃኑ ብምፍላጡ፡ ሰጋእ መጋእ ከም ዚብል ገይርዎ ድዩ፧ ኣፍና መሊእና ኸምኡ ኽንብል ዘይንኽእል እኳ እንተ ዀንና፡ ምናልባት ግና ከምኡ ኢሉ ሓሲቡ ነይሩ ኪኸውን ይኽእል እዩ። ከመይሲ፡ ንሱ እውን እንተ ዀነ፡ “ከማና ዝስምዒቱ ሰብ እዩ ዝነበረ።” (ያእቆብ 5:17) ዝዀነ ዀይኑ፡ ጸብጻብ መጽሓፍ ቅዱስ፡ “ኤልያስ ድማ ናብኡ ሐሊፉ ባርኖሱ [ንኤልሳእ] ኣውደቐሉ” ይብል። (1 ነገስት 19:19) እቲ ኻብ ጸምሪ በጊዕ ወይ ጤል ተሰሪሑ ኪኸውን ዚኽእል ባርኖስ ኤልያስ፡ ከም ካባ ጌርካ እዩ ዚኽደን ነይሩ፣ ካብ የሆዋ ዝመጸ ፍሉይ ሽመት ድማ እዩ ዜመልክት ነይሩ። ስለዚ፡ ኤልያስ ነቲ ባርኖስ ኣብ ልዕሊ ኤልሳእ ምድርባዩ፡ ዓብዪ ትርጕም እዩ ነይርዎ። ኤልያስ ነቲ የሆዋ ንኤልሳእ ከም ተካኢኡ መጠን ኪሸሞ ዝሃቦ ትእዛዝ፡ ብፍታው ተኣዘዞ። እወ፡ ኤልያስ ኣብ ኣምላኽ ተወኪሉን ንዕኡ ተኣዚዝዎን እዩ።
እቲ መንእሰይ ዝነበረ ኤልሳእ እውን፡ ነቲ ብዕድመ ዚዓብዮ ነብዪ ኤልያስ ኪሕግዞ ተሃንጥዩ እዩ ነይሩ። ብኡብኡ ኣይኰነን ንኤልያስ ተኪእዎ። ኣብ ክንዳኡስ፡ ንኣስታት ሽዱሽተ ዓመት፡ ነቲ ብዕድመ ዚዓብዮ ነብዪ የሰንዮን ይሕግዞን ነይሩ እዩ፣ ጸኒሑ ድማ፡ “እቲ ናብ ኣእዳው ኤልያስ ማይ ዜፍስስ ዝነበረ” ተባሂሉ እዩ ዚፍለጥ ነይሩ። (2 ነገስት 3:11) ኤልያስ፡ ክኢላን ንፉዕን ሓጋዚ ብምርካቡ ተጸናኒዑ ኪኸውን ኣለዎ። ክልቲኦም ናይ ቀረባ ኣዕሩኽ ኰይኖም ኪዀኑ ኣለዎም። ንሓድሕዶም ይተባብዑ ምንባሮም፡ ነቲ ኣብታ ሃገር ሰፊኑ ዝነበረ መሪር ግፍዒ ብጽንዓት ንኺሰግርዎ ሓጊዝዎም ኪኸውን ይኽእል እዩ። ብፍላይ እቲ ንጉስ ኣከኣብ ዚፍጽሞ ዝነበረ እከይ፡ እናሓደረ እዩ ዚገድድ ነይሩ።
ንዓኻኸ ምጕዳል ፍትሒ ኣጋጢሙካዶ ይፈልጥ፧ ኣብዛ ብልሽውቲ ዓለም ንነብር ስለ ዘለና፡ ንመብዛሕትና ኸምኡ የጋጥመና እዩ። ንኣምላኽ ዜፍቅሮ ዓርኪ ምርካብ፡ ንኽንጸንዕ ኪሕግዘና ይኽእል እዩ። ብዘይካዚ፡ ግፍዒ ኼጋጥመካ ኸሎ፡ ካብ እምነት ኤልያስ ብዙሕ ክትመሃር ትኽእል ኢኻ።
‘ተንስእ እሞ ናብ ኣከኣብ ውረድ’
ኤልያስን ኤልሳእን ነቶም ህዝቢ ብመንፈሳዊ መዳይ ንምህናጽ ብዙሕ ጽዒሮም እዮም። ነቶም ብደረጃ ቤት ትምህርቲ ተወዲቦም ነይሮም ኪዀኑ ዚኽእሉ ኻልኦት ነብያት ኣብ ምስልጣን እውን መሪሕ ግደ ነይርዎም ኪኸውን ኣለዎ። ድሕሪ ግዜ ግና፡ ኤልያስ ካብ የሆዋ ሓድሽ ዕዮ ተዋህቦ፣ የሆዋ ድማ፡ “ተንስእ እሞ ናብቲ ኣብ ሰማርያ ዚነብር ኣከኣብ ንጉስ እስራኤል ውረድ” በሎ። (1 ነገስት 21:18) ኣከኣብ እንታይ ኰን እዩ ገይሩ፧
ንጉስ ኣከኣብ ካብቶም ቅድሚኡ ዝነበሩ ነገስታት ዝገደደ ኸሓዲ እዩ ነይሩ። ንኢዛቤል ተመርዒዋ፡ ኣብ እስራኤል ከኣ ኣምልኾ በዓል ከም ዜስፋሕፍሕ ገይሩ እዩ፣ ኣብቲ ኣምልኾ እውን ኢድ ነይርዎ እዩ። (1 ነገስት 16:31-33) ኣምልኾ በዓል፡ ናይ ምፍራይን ናይ ምንዝርን ጽምብላት፡ ሕሉፍ ሓሊፉ እውን መስዋእቲ ቘልዑ ዜጠቓልል እዩ ነይሩ። ብዘይካዚ፡ የሆዋ ንኣከኣብ፡ ነቲ እኩይ ዝነበረ ቤን-ሃዳድ ንጉስ ሶርያ ኼጥፍኦ እኳ እንተ ኣዘዞ፡ ኣከኣብ ግና ኣይተኣዘዘን። ከምኡ ዝገበረሉ ምኽንያት ድማ፡ ገንዘብ ንኺረክብ ኢሉ ኪኸውን ይኽእል እዩ። (1 ነገስት ምዕራፍ 20) እቲ ኣከኣብን ኢዛቤልን ዝነበሮም ስስዐን ፍቕረ ንዋይን፡ ከምኡውን እቲ ዚገብርዎ ዝነበሩ ዓመጻ፡ ኣብ ዝኸፍአ ደረጃ እዩ በጺሑ ነይሩ።
ኣከኣብ ኣብ ሰማርያ፡ ኣዝዩ ዜደንቕ ቤተ መንግስቲ ነበሮ። ኣብቲ ኻብ ሰማርያ ኣስታት 37 ኪሎ ሜተር ርሒቑ ዚርከብ ይዝርኤል እውን እንተ ዀነ፡ ቤተ መንግስቲ ነበሮ። ኣብ ጥቓ እዚ ቤተ መንግስቲ እዚ ድማ፡ ኣታኽልቲ ወይኒ ነበረ። ኣከኣብ ነዚ ናቦት ዚብሃል ሰብኣይ ዚውንኖ ኣታኽልቲ ወይኒ ተመነዮ። ንናቦት ጸዊዑ ኸኣ፡ ነቲ ቦታ ብገንዘብ ኪዕድጎ ወይ ኣብ ክንዳኡ ኻልእ ኣታኽልቲ ወይኒ ኺህቦ ኸም ዚደሊ ነገሮ። ናቦት ግና፡ “እቲ ርስቲ ኣቦታተይ ክህበካስ፡ እግዚኣብሄር ካባይ የርሕቆ” በሎ። (1 ነገስት 21:3) ናቦት፡ ነቓጽ ወይ ግዲ ዘይብሉ ድዩ ነይሩ፧ ብዙሓት ሰባት ከምኡ እዩ ዚመስሎም። ከምኡ ግና ኣይኰነን፣ ሕጊ የሆዋ እዩ ዚእዘዝ ነይሩ፣ ከመይሲ፡ እቲ ሕጊ ንእስራኤላውያን፡ ርስቲ ስድራ ቤቶም ንሓዋሩ ኺሸጡ ኸም ዘይብሎም እዩ ዚእዝዝ ነይሩ። (ዘሌዋውያን 25:23-28) ስለዚ፡ ንናቦት፡ ሕጊ ኣምላኽ ምፍራስ ዘይሕሰብ እዩ ነይሩ። ንኣከኣብ ምቅዋም ሓደገኛ ምዃኑ እናፈለጠ ምእባዩ፡ እምነትን ትብዓትን ከም ዝነበሮ እዩ ዚሕብር።
ይኹን እምበር፡ ኣከኣብ ብዛዕባ ሕጊ የሆዋ ኸበር ኣይነበሮን። ከምቲ ዝሓሰቦ ስለ ዘይኰነሉ ድማ፡ “ጕህዩን ተቘጢዑን” ናብ ቤቱ ኸደ። “ገጹ ንንየው መሊሱ ኸኣ ኣብ ዓራት በጥ በለ፡ እንጌራውን ምብላዕ አበየ።” (1 ነገስት 21:4) ኢዛቤል፡ ሰብኣያ ልክዕ ከም ሓደ በሽቃጥ ቈልዓ ሻንፎቱ ጀሊዑ ምስ ረኣየቶ፡ ዝደለዮ ምእንቲ ኸተውህቦ፡ እግረ መገዳ ኸኣ ንሓንቲ ጻድቕ ስድራ ቤት ምእንቲ ኸተጥፍኣ፡ ውዲት ኣለመት።
ክፍኣት እቲ ኢዛቤል ዝኣለመቶ ውዲት፡ ዜገርም እዩ። ንግስቲ ኢዛቤል፡ ብመሰረት ሕጊ ኣምላኽ፡ ሓደ ኽሲ ኺጸንዕ ዚኽእል ብምስክርነት ክልተ መሰኻኽር ምዃኑ ትፈልጥ ነበረት። (ዘዳግም 19:15) ስለዚ፡ ነቶም ኣብ ይዝርኤል ዝነበሩ ዓበይቲ ዓዲ፡ ናቦት ንኣምላኽ ከም ዝጸረፈ ኣምሲሎም ብሓሶት ኪምስክሩ ዚኽእሉ ኽልተ ሰባት ኬዳልዉ እትገልጽ ደብዳበ፡ ብስም ኣከኣብ ጸሓፈትሎም፣ ንኣምላኽ ምጽራፍ ከኣ ብሞት ዜቕጽዕ እዩ ነይሩ። እቲ ዜሕዝን፡ ውዲት ኢዛቤል ተዓወተ። ክልተ “ደቂ ብልያል” ወይ ዘይጠቕሙ ሰባት፡ ኣንጻር ናቦት ብሓሶት መስከሩ፣ ብዳርባ እምኒ ኸኣ ተቐትለ። እዚ ኸይኣክል ከኣ፡ ደቂ ናቦት እውን እንተ ዀኑ ተቐትሉ። * (1 ነገስት 21:5-14፣ ዘሌዋውያን 24:16፣ 2 ነገስት 9:26) በዚ ኸምዚ፡ ኣከኣብ፡ ሰበይቱ ድላያ ኽትገብርን ንጹሃት ሰባት ከተጥፍእን ከላ ስቕ ኢሉ ብምርኣይ፡ ንርእስነቱ ጠንጠኖ።
የሆዋ ንኤልያስ፡ ብዛዕባ እቲ ንጉስ ኣከኣብን ንግስቲ ኢዛቤልን ዝገበርዎ ነገራት ምስ ሓበሮ፡ ኤልያስ እንታይ ተሰሚዕዎ ኪኸውን ከም ዚኽእል እሞ ኣብ ኣእምሮኻ ስኣሎ! እኩያት ንንጹሃት ኪገፍዕዎም ከለዉ ኽትርኢ ኸለኻ፡ ኣመና ተስፋ ዜቝርጽ እዩ። (መዝሙር 73:3-5, 12, 13) ሎሚ እውን እንተ ዀነ፡ ብዙሕ ግፍዒ ንርኢ ኢና፣ አረ ሓድሓደ ግዜስ እቶም ወኪላት ኣምላኽ ከም ዝዀኑ ዚዛረቡ እውን እንተ ዀነ፡ ብዙሕ ግፍዒ ይፍጽሙ እዮም። እዚ ታሪኽ መጽሓፍ ቅዱስ ግና ኬጸናንዓና ይኽእል እዩ። ከመይሲ፡ ካብ የሆዋ ዚሕባእ ነገር ከም ዘየልቦ እዩ ዚሕብረና። የሆዋ ንዅሉ ነገራት ይርእዮ እዩ። (እብራውያን 4:13) እሞኸ ነቲ እኩይ ተግባራት እንታይ ስጕምቲ እዩ ዚወስደሉ፧
“ኣታ ጸላእየይ፡ ረኸብካኒዶ፧”
የሆዋ ንኤልያስ ናብ ኣከኣብ ለኣኾ። ብንጹር ድማ፡ “እንሆ፡ ኣብቲ . . . ኣታኽልቲ ወይኒ ናቦት አሎ” በሎ። (1 ነገስት 21:18) ኢዛቤል ንኣከኣብ፡ እቲ ኣታኽልቲ ወይኒ ናቱ ኸም ዝዀነ ምስ ነገረቶ፡ ብኡብኡ ነቲ ሓድሽ ንብረቱ ንኺርእዮ ኸደ። የሆዋ ንዅሉ ነገራት ይርእዮ ኸም ዝነበረ ግና ኣይተገንዘበን። ኣብቲ ኣታኽልቲ ወይኒ ሸናዕ ኪብል ከሎን ነቲ ቦታ ብኸመይ ብዜደንቕ መገዲ ኸም ዚጥቀመሉ ኺሓልም ከሎን እሞ ኣብ ኣእምሮኻ ስኣሎ! ኰይኑ ግና፡ ብሃንደበት ኤልያስ መጸ። እቲ ሓጐስ ዚንበቦ ዝነበረ ገጽ ኣከኣብ ድማ ብሓንሳእ ተለወጠ፣ ብነድርን ጽልእን ተመሊኡ ኸኣ ንኤልያስ፡ “ኣታ ጸላእየይ፡ ረኸብካኒዶ፧” በሎ።—1 ነገስት 21:20።
ቃላት ኣከኣብ ክልተ ዓይነት ዕሽነት ዜንጸባረቕ እዩ ነይሩ። ቀዳማይ፡ ንኤልያስ “ረኸብካኒዶ፧” ኺብሎ ኸሎ፡ ብመንፈሳዊ መዳይ ዓዊሩ ኸም ዝነበረ ዚሕብር እዩ። ከመይሲ፡ ድሮ የሆዋ ‘ረኺብዎ’ ነይሩ እዩ። የሆዋ ንኣከኣብ፡ ነቲ ናይ ምምራጽ ናጽነቱ ብዘይ ግቡእ ኪጥቀመሉ ኸሎን በቲ እከይ ዝመልኦ ውዲት ኢዛቤል ኪሕጐስ ከሎን ይርእዮ ነይሩ እዩ። ብዘይካዚ፡ ነቲ ምሕረት፡ ፍትሒ፡ ወይ ርሕራሐ ዘይነበሮ፡ ግናኸ ብፍቕረ ንዋይ እተዓብለለ ልቢ ኣከኣብ ርእይዎ እዩ። ካልኣይ፡ ኣከኣብ ንኤልያስ “ኣታ ጸላእየይ” ኪብሎ ኸሎ፡ ነቲ ዓርኪ የሆዋ ኣምላኽን ካብ ሓደገኛ ጐደና ንኺምለስ ኪሕግዞ ዚኽእልን ዝነበረ ሰብ ከም ዚጸልኦ ዜርኢ እዩ ነይሩ።
ካብ ዕሽነት ኣከኣብ፡ ኣገዳሲ መለበሚ ኽንረክብ ንኽእል ኢና። ወትሩ፡ የሆዋ ኣምላኽ ንዅሉ ነገራት ከም ዚርእዮ ኽንዝክር ኣሎና። ፈቃር ኣምላኽ ከም ምዃኑ መጠን፡ መዓስ ካብ ቅኑዕ መገዲ ኸም እንወጽእ ስለ ዚፈልጥ፡ መገድና ንኸነተዓራሪ ብሃንቀውታ እዩ ዚጽበየና። ንኺሕግዘና ኢሉ ድማ፡ ከም ኤልያስ ዝኣመሰሉ ንብጾቶም ብዛዕባ ቓል ኣምላኽ ዚነግርዎም እሙናት ኣዕሩኹ ይጥቀም እዩ። ንኣዕሩኽ ኣምላኽ ከም ጸላእትና ጌርና ኽንርእዮምሲ፡ ከመይ ዝኣመሰለ ጌጋ ዀን እዩ!—መዝሙር 141:5።
ኤልያስ ንኣከኣብ፡ “እወ ረኺበካ” ኢሉ ኺምልሰሉ ኸሎ እሞ ኣብ ኣእምሮኻ ስኣሎ! እወ፡ ኤልያስ ንኣከኣብ፡ ሰራቕን ቀታልን ዓለወኛን ኰይኑ እዩ ረኺብዎ። ኣብ ቅድሚ እቲ እኩይ ንጉስ ደው ንኺብል፡ ብዙሕ ትብዓት እዩ ዜድልዮ ነይሩ። ኣስዒቡ ኸኣ ንኣከኣብ፡ ፍርዲ ኣምላኽ ነገሮ። የሆዋ ነቲ ዜጋጥም ዝነበረ ነገራት ይፈልጦ ነይሩ እዩ፣ ካብ ቤት ኣከኣብ ዚምንጭው ዝነበረ እከይ፡ ነቲ ህዝቢ ኣበላሽይዎ ነበረ። ስለዚ፡ ኤልያስ ንኣከኣብ፡ ኣምላኽ ንብምሉኡ እቲ ስርወ ንግስነት ‘ኪዅስትሮ’ ምዃኑ ሓበሮ። ኢዛቤል እውን እንተ ዀነት፡ ኣብ ፍርዲ ምቕራባ ዘይተርፍ እዩ ነይሩ።—1 ነገስት 21:20-26።
ኤልያስ፡ እከይን ግፍዕን ዚፍጽሙ ሰባት ናይ ኢዶም ከም ዚረኽቡ ይፈልጥ ነይሩ እዩ። ሎሚ ዘለዉ ሰባት ግና፡ ከምኡ ኣይመስሎምን እዩ። ይኹን እምበር፡ እቲ ብዛዕባ ኣከኣብ ዚገልጽ ጸብጻብ መጽሓፍ ቅዱስ፡ የሆዋ ኣምላኽ ነቲ ዚፍጸም ዘሎ ነገራት ከም ዚርእዮ ጥራይ ዘይኰነስ፡ ኣብ ግቡእ እዋኑ ፍትሒ ኸም ዚፍጽም እውን ዜረጋግጽ እዩ። እቲ ቓሉ ዝዀነ መጽሓፍ ቅዱስ፡ ንብምሉኡ ግፍዒ ዜጥፍኣሉ ግዜ ኸም ዚመጽእ የረጋግጸልና እዩ። (መዝሙር 37:10, 11) ኰይኑ ግና፡ ‘ፍርዲ ኣምላኽ፡ መቕጻዕቲ ጥራይ ድዩ ዜጠቓልል፧ ምሕረትከ ይገብር ደዀን ይኸውን፧’ ኢልካ ትሓስብ ትኸውን።
“ኣከኣብ ኣብ ቅድመይ ርእሱ ኸም ዘትሐተስ ርኢኻዶ፧”
ኤልያስ በቲ ኣከኣብ ንፍርዲ ኣምላኽ ምስ ሰምዐ ዝሃቦ ምላሽ ተገሪሙ ኪኸውን ይኽእል እዩ። እቲ ጸብጻብ፡ “ኣከኣብ እዚ ዘረባ ምስ ሰምዔ፡ ክዳውንቱ ቐደደ፡ ስጋኡ ማቕ ከዲኑ ጾመ፡ ኣብ ማቕ ድማ ደቀሰ፡ ቀስ ኢሉውን ይኸይድ ነበረ” ይብል። (1 ነገስት 21:27) ኣከኣብ ካብ ግጉይ መገድታቱ ይንሳሕ ድዩ ነይሩ፧
እንተ ወሓደ፡ ብእተወሰነ ደረጃ ጽቡቕ ለውጢ ገይሩ ኺብሃል ይከኣል እዩ። ትሕትና ኼርኢ ጀሚሩ እዩ፣ እዚ ኸኣ ንሓደ ኵሩዕን ዕቡይን ሰብ ኪኸብዶ ይኽእል እዩ። ኰይኑ ግና፡ ናይ ሓቂ ንስሓ ድዩ ነይሩ፧ ንኣከኣብ ምስቲ ጸኒሑ ንጉስ ዝዀነን ካብ ኣከኣብ ዚገድድ እከይ ዝፈጸመን ምናሴ እስከ ነነጻጽሮ። የሆዋ ንምናሴ ምስ ቀጽዖ፡ ትሕት ኢሉን ሓገዝ የሆዋ ሓቲቱን እዩ። ይኹን እምበር፡ ዝያዳ እውን ገይሩ እዩ። ነቲ ዘቘሞ ጣኦታት ብምውጋድ ኣነባብራኡ ቐዪሩን ንየሆዋ ኼገልግሎ ጽዒሩን ንህዝቡ ኸምኡ ኺገብሩ ኣተባቢዑን እዩ። (2 ዜና መዋእል 33:1-17) እሞኸ ኣከኣብ ከምኡ ገይሩዶ፧ ኣይገበረን።
የሆዋ ነቲ ኣከኣብ ኣብ ቅድሚ ዅሉ ሰብ ዘርኣዮ ንስሓ ኣስተብሂሉሉዶ፧ ብዛዕባ እዚ ንኤልያስ፡ “ኣከኣብ ኣብ ቅድመይ ርእሱ ኸም ዘትሐተስ ርኢኻዶ፧ ኣብ ቅድመይ ርእሱ ስለ ዘትሐተ፡ ነቲ ኽፉእ ብዘመኑ ኣየምጽኦን፡ ነቲ ኽፉእስ ብዘመን ወዱ ኣብ ልዕሊ ቤቱ ኸምጽኦ እየ” በሎ። (1 ነገስት 21:29) የሆዋ ንኣከኣብ ይቕረ ኢሉሉ ማለት ድዩ፧ ኣይፋልን፣ ናይ ሓቂ ንስሓ ዜርኢ ሰብ ጥራይ እዩ መለኮታዊ ምሕረት ዚረክብ። (ህዝቅኤል 33:14-16) ኰይኑ ግና፡ ኣከኣብ ብእተወሰነ ደረጃ ስለ እተጣዕሰ፡ የሆዋ ኸኣ ብእተወሰነ ደረጃ ምሕረት ገበረሉ። ኣከኣብ፡ ምሉእ ስድራ ቤቱ ኺጠፍእ ከሎ ኻብ ምርኣይ ተሰቲሩ እዩ።
ይኹን እምበር፡ የሆዋ ኣብ ልዕሊ ኣከኣብ ዚፍጽሞ ፍርዲ ኣይተቐየረን። የሆዋ ጸኒሑ፡ ኣከኣብ ኣብ ውግእ ምእንቲ ኺመውት፡ ብምንታይ ተሓባቢሉ ናብቲ ውግእ ኪኣቱ ኸም ዚኽእል ምስ መላእኽቱ ተመያይጡ እዩ። ድሕርዚ ነዊሕ ከይጸንሐ፡ ፍርዲ የሆዋ ኣብ ልዕሊ ኣከኣብ ተፈጸመ። ኣብ ውግእ ምስ ቈሰለ፡ ደሙ ወዲኡ ሞተ። እቲ ጸብጻብ ኣስዕብ ኣቢሉ፡ ሰረገላ ኣከኣብ ኪሕጸብ ከሎ፡ ነቲ ደሙ ኣኽላባት ከም ዝለሓስዎ ይገልጽ እዩ። በዚ ኸምዚ፡ እተን፡ “ኣብታ ኣኽላባትስ ደም ናቦት ዝለሐሱላ ቦታ፡ ንኣኻ ድማ ደምካ ኣብኣ ኣኽላባት ኪልሕሱ እዮም” ዚብላ፡ የሆዋ ብኤልያስ ኣቢሉ ንኣከኣብ እተዛረበን ቃላት ተፈጸማ።—1 ነገስት 21:19፣ 22:19-22, 34-38።
ሞት ኣከኣብ፡ ንኤልያስን ንኤልሳእን ንኻልኦት እሙናት ህዝቢ ኣምላኽን፡ የሆዋ ንትብዓትን ንእምነትን ናቦት ከም ዘይረስዖ ዜረጋግጸሎም እዩ ነይሩ። እቲ ፍትሒ ዚፈቱ ኣምላኽ፡ ውዒሉ ሓዲሩ ንእኩያት ከይቀጽዐ ኣይሓድጎምን እዩ፣ ምሕረት ንኺገብር ዜኽእሎ መሰረት እንተ ረኺቡ ድማ፡ ካብ ምምሓር ዓዲ ኣይውዕልን እዩ። (ዘሁልቍ 14:18) እዚ ፍጻመ እዚ፡ ነቲ ንብዙሕ ዓመታት ኣብ ትሕቲ ግዝኣት እቲ እኩይ ንጉስ ጸኒዑ ዚነብር ዝነበረ ኤልያስ፡ ሓያል ትምህርቲ እዩ ምሂርዎ። ንስኻኸ ግዳይ ግፍዒ ዄንካዶ ትፈልጥ፧ ኣምላኽ ንዅሉ ነገራት ኬተዓራርዮ ትህንጠዶ፧ ኣስኣሰር እምነት ኤልያስ ክትስዕብ ትኽእል ኢኻ። ኤልያስ ምስቲ እሙን ብጻዩ ዝነበረ ኤልሳእ ኰይኑ፡ መልእኽቲ ኣምላኽ ካብ ምእዋጅ ኣየቋረጸን፣ ምጕዳል ፍትሒ እናሃለወ ኽነሱ፡ ጸኒዑ እዩ።
^ ሕ.ጽ. 3 የሆዋ፡ እቲ ኸም ምንጪ ዝናምን ፍርያትን ጌርካ ዚምለኽ ዝነበረ በዓል ሓይሊ ኸም ዘይብሉ ንምርኣይ፡ ንሰለስተ ዓመትን መንፈቕን ዝጸንሐ ድርቂ ተጠቒሙ እዩ። (1 ነገስት ምዕራፍ 18) ኣብ ናይ 1 ጥርን 1 ሚያዝያን 2008 ሕታም ግምቢ ዘብዐኛ፡ ኣብ ትሕቲ “ኣስኣሰር እምነቶም ስዓብ” እትብል ዓምዲ ዝወጻ ዓንቀጻት ርአ።
^ ሕ.ጽ. 13 ኢዛቤል፡ ደቂ ናቦት እውን ከም ዚቕተሉ ዝገበረት፡ ነቲ ኣታኽልቲ ወይኒ ኺወርስዎ ኸም ዚኽእሉ ስለ ዝሓሰበት ኪኸውን ይኽእል እዩ። ኣምላኽ፡ ከምዚ ዝኣመሰለ ግፍዒ ንኼጋጥም ስለምንታይ ከም ዝፈቐደ ኽትፈልጥ እንተ ደሊኻ፡ ኣብታ ኣብዛ ሕታም እዚኣ እትርከብ “ሕቶታት ኣንበብትና” እትብል ዓንቀጽ ርአ።


text:
ገበር | መጽሓፍ ቅዱስ እንታይ መልእኽቲ ሒዙ ኣሎ፧
መጽሓፍ ቅዱስ ኬገድሰካ ዘለዎ ስለምንታይ እዩ፧
መጽሓፍ ቅዱስ ኣብ ዓለም እቲ ኣዝዩ ህቡብ ዝዀነ መጽሓፍ እዩ። ስለምንታይ፧ ቀዳማይ፡ ንኽትርድኦ ቐሊል እዩ። ከመይሲ፡ ብዛዕባ ታሪኽ ናይ ሓቂ ሰባት፡ ኣብ ንሓድሕዶምን ምስ ኣምላኽን ብዛዕባ ዝነበሮም ርክብ ዚገልጽ ጸብጻብ ዝሓዘ መጽሓፍ እዩ። እዚ ታሪኽ እዚ፡ ብቐሊልን ብዘይተሓላለኸን ቃላት ገይሩ ግብራዊ ትምህርቲ ይምህር፣ ከምኡ ብምዃኑ ድማ ብኣማእታት ቋንቋታት ኪትርጐምን ኣብ ዝዀነ ይኹን ቦታ ወይ እዋን ዚነብሩ ሰባት ኪርድእዎ ዚኽእሉን መጽሓፍ እዩ። ስርዓታት መጽሓፍ ቅዱስ ድማ ወትሩ ዚዓዪ እዩ።
ብዝያዳ ድማ፡ መጽሓፍ ቅዱስ ብዛዕባ ኣምላኽ ዚገልጽ መጽሓፍ ጥራይ ዘይኰነስ፡ ካብ ኣምላኽ ዝመጸ መጽሓፍ ምዃኑ እውን ባዕሉ ይነግረና እዩ። ከምኡውን፡ ብዛዕባ ስም ኣምላኽን ባህርያቱን ብዛዕባ እቲ ንምድርን ንደቂ ሰብን ዝፈጠረሉ ዘይቅየር ዕላማኡን ይገልጸልና እዩ። ብዘይካዚ፡ ብዛዕባ እቲ ኣብ መንጎ ጽቡቕን ክፉእን እተገብረ ቓልሲ፡ ማለት ብዛዕባ እቲ ማራኺ ዝዀነ ዩኒቨርሳዊ ታሪኽን ብዛዕባ እቲ ባህ ዜብል መደምደምታኡን ይገልጽ እዩ። ስለዚ እምበኣር፡ ንመጽሓፍ ቅዱስ ብኽፉት ኣእምሮ ምንባቡ፡ እምነትን ተስፋን ንምጥራይ መሰረት ዜንብር እዩ።
መጽሓፍ ቅዱስ ኣብ ካልእ ክንረኽቦ ዘይንኽእል ሓበሬታ ሒዙ ኣሎ። ንኣብነት፡ ብዛዕባ እዚ ዚስዕብ ርእሰ ነገራት እቲ ሓቂ እንታይ ምዃኑ ይነግረና እዩ፦
ካበይ ከም ዝመጻእናን ስለምንታይ ከም እንሳቐን
ኣምላኽ ንደቂ ሰብ ንምብጃው ዝገበሮ መሰናድዎ
የሱስ ዝገበረልና ነገር
መጻኢ ምድርን ደቂ ሰብን
ኣብዚ ቐጺሉ ዘሎ ገጻት ብምንባብ፡ መጽሓፍ ቅዱስ እንታይ መልእኽቲ ሒዙ ኸም ዘሎ ኽትፈልጥ ነተባብዓካ።


text:
ትፈልጥዶ፧
ዮሴፍ ናብ ፈርኦን ቅድሚ ምእታዉ እተላጸየ ስለምንታይ እዩ፧
ብመሰረት እቲ ኣብ ዘፍጥረት ዚርከብ ጸብጻብ፡ ፈርኦን፡ እቲ ዮሴፍ ዚብሃል እብራዊ እሱር ነቲ ዚርብሽ ሕልምታቱ ምእንቲ ኺፈትሓሉ፡ ብቕልጡፍ ኣብ ቅድሚኡ ኪቐርብ ኣዘዘ። ኣብዚ ግዜ እዚ፡ ዮሴፍ ድሮ ንሓያሎ ዓመታት ተኣሲሩ ነበረ። መጸዋዕታ ፈርኦን ህጹጽ እኳ እንተ ነበረ፡ ዮሴፍ ግና ግዜ ወሲዱ ተላጸየ። (ዘፍጥረት 39:20-23፣ 41:1, 14) እቲ ጸሓፊ፡ ነዚ ዘይረብሕ ዚመስል ዝርዝራት እውን ከይተረፈ ምጽሓፉ፡ ንልምድታት ግብጺ ኣጸቢቑ ይፈልጦ ኸም ዝነበረ እዩ ዜርኢ።
ንእብራውያን ሓዊስካ ኣብ ብዙሓት ጥንታውያን ህዝብታት፡ ምንዋሕ ጭሕሚ ልሙድ እዩ ነይሩ። ብኣንጻሩ ግና፡ ከምቲ ብማክሊንቶክን ስትሮንግን እተዳለወት ሳይክሎፔድያ ኦቭ ቢብሊካል፡ ቲኦሎጂካል፡ ኤንድ ኤክለሲያስቲካል ሊትረቸር ዘርእስታ መጽሓፍ ዝገለጸቶ፡ “ካብ ምብራቓውያን ህዝብታት፡ ጭሕሞም ዘየንውሑ ዝነበሩ ጥንታውያን ግብጻውያን ጥራይ እዮም።”
ጭሕሞም ጥራይ ድዮም ዚላጸዩ ነይሮም፧ እታ ቢብሊካል ኣርኪዮሎጂ ረቪው እትብሃል መጽሔት፡ ኣብ ገሊኡ ጽምብላት ግብጻውያን፡ ሓደ ሰብ ኣብ ቅድሚ ፈርኦን ንኪቐርብ፡ ልክዕ ከምቲ ናብ ቤተ መቕደስ ኪኣቱ ኸሎ ዚገብሮ ልምድታት ኪገብር ከም ዜድልዮ ሓበረት። በዚ ምኽንያት እዚ እዩ፡ ዮሴፍ ንዅሉ እቲ ኣብ ርእሱን ሰብነቱን ዝነበረ ጸጕሪ ኺላጸዮ ዝነበሮ።
እቲ ኣብ ግብሪ ሃዋርያት ዚርከብ ጸብጻብ፡ ኣቦ ጢሞቴዎስ ግሪኻዊ ኸም ዝነበረ እዩ ዚገልጽ፣ እሞ፡ ግሪኻዊ መበቈል እዩ ነይርዎ ማለት ድዩ፧
ናይ ግድን ከምኡ ማለት ኣይኰነን። ሃዋርያ ጳውሎስ፡ ኣብቲ ብመንፈስ ኣምላኽ ተደሪኹ ዝጸሓፎ ጽሑፋቱ፡ ሓድሓደ ግዜ ንኣይሁዳውያን ምስ ግሪኻውያን ወይ ሄለናውያን ኬነጻጽሮም ከሎ፡ ንዅሎም ኣይሁዳውያን ዘይኰኑ ሰባት ከም ግሪኻውያን ገይሩ ይገልጾም ነበረ። (ሮሜ 1:16፣ 10:12) ሓደ ኻብቲ ኸምኡ ዝገበረሉ ምኽንያታት፡ ኣብቲ ጳውሎስ ዚሰብከሉ ዝነበረ ኸባቢታት፡ ቋንቋን ባህልን ግሪኽ ኣስፋሕፊሑ ስለ ዝነበረ ምዃኑ ኣየጠራጥርን እዩ።
ብግዜ ጥንቲ ዝነበሩ ሰባት፡ ንመን እዮም ከም ግሪኻውያን ዚርእይዎም ነይሮም፧ ኣብ ራብዓይ ዘመን ቅ.ክ. ኣብ ኣቴና ዝነበረ ሶቅራጦስ ዚብሃል መዳሪ፡ ነቲ ባህሊ ግሪኽ ኣብ ዓለም ዜስፋሕፍሓሉ ዝነበረ መገዲ ኣመልኪቱ ብሓበን፡ “እቶም ግሪኻውያን ተባሂሎም ዚጽውዑ፡ ግሪኻዊ መበቈል ዘለዎም ዘይኰኑስ ትምህርትና ኺመሃሩ ኣጋጣሚ ዝረኸቡ እዮም” በለ። ስለዚ እምበኣር፡ ርግጸኛታት እኳ እንተ ዘይኰንና፡ እቲ ጳውሎስ ከም ግሪኻዊ ዝጠቐሶ ኣይሁዳዊ ዘይኰነ ኣቦ ጢሞቴዎስ ኰነ ኻልኦት፡ ብትውልዲ ዘይኰነስ ብባህሊ እዮም ግሪኻውያን ነይሮም ኪዀኑ ዚኽእሉ።—ግብሪ ሃዋርያት 16:1።
ብዝያዳ ፍለጥ
“ዝሐለምክዎ ሕልሚ እማ ስምዑ”
ዮሴፍ ኣብ ስድራ ቤቱ ዘሕለፎ ኣጸጋሚ ኣተዓባብያ፡ ነተን ሎሚ ሰብኣይ ኣደ ወይ ሰበይቲ ኣቦ ዘለወን ስድራ ቤታት፡ መለበሚ ኪዀነን ይኽእል እዩ።
“ብጐይታ ፍቑረይን እሙን ውሉደይን”
ጢሞቴዎስ ካብ ሓፋር መንእሰይ ናብ ዜደንቕ ክርስትያን ሓላዊ ኺልወጥ ዝሓገዞ እንታይ እዩ፧ እቲ ሓፋር መንእሰይ ዝነበረ ጢሞቴዎስ፡ ንፉዕ ክርስትያን ሓላዊ ኪኸውን ዝሓገዞ እንታይ እዩ፧


text:
ተነዲፉ ድዩ፧
ነዳዲ ዘይቲ ዜሕቅቑ ደቀቕቲ ተህዋስያን
ብ2010 ሓንቲ ኣብ ትሕቲ መሬት ንዚርከብ ነዳዲ ዘይቲ ንምውጻእ ጕድጓድ እትፍሕር ማሽን ተፈንጂራ ብምጥሓላ፡ ዳርጋ ሓሙሽተ ሚልዮን በርሚል (800 ሚልዮን ሊትሮ) ዚኸውን ዘይተጻረየ ነዳዲ ዘይቲ ናብ ወሽመጥ መክሲኮ ፈሰሰ። ኣብ ውሽጢ ሒደት ኣዋርሕ ግና መብዛሕትኡ እቲ ዝፈሰሰ ነዳዲ ዘይቲ ጠፍአ። እዚ ኪኸውን ዝኸኣለ ብኸመይ እዩ፧
ነዚ ዚስዕብ ሕሰበሉ፦ ስነ ፍልጠታዊ ምርምር ከም ዚሕብሮ፡ እተፈላለዩ ዓይነት ባክተርያ ባሕሪ፡ ነቲ ኣብ ነዳዲ ዘይቲ ዚርከብ ነዊሕ ሰንሰለት ካርቦን ሞለክዩላት ኬሕቅቕዎ ይኽእሉ እዮም። ክኢላ ኣከባብያዊ ማይክሮባዮሎጂ ዝዀነ ፕሮፌሰር ቴሪ ሃዜን፡ ነዞም ተህዋስያን ከም “ነዳዲ ዘይቲ ዜናድዩ ሚሳይላት” ገይሩ ገሊጽዎም ኣሎ። ከምዚኦም ዝኣመሰሉ ተህዋስያን ነቲ ኣብ ወሽመጥ መክሲኮ ዝፈሰሰ ነዳዲ ዘይቲ ኣብ ምጽራይ ተራ ነይርዎም እዩ።
ቢቢሲ ብዛዕባ እዞም ተህዋስያን እዚኦም ከምዚ ዚብል ጸብጻብ ኣቕረበ፦ “ነዳዲ ዘይቲ ዚምገቡ ደቀቕቲ ተህዋስያን ኣብ ባሕሪ ኺህልዉ ዜገርም ኣይኰነን። ምኽንያቱ፡ ነዳዲ ዘይቲ ኻብ ባይታ ውቅያኖስ ናብ ማያት ዓለምና ንማእለያ ዘይብሉ ዓመታት ልሒኹ እዩ።”
ሰባት ንዝፈሰሰ ነዳዲ ዘይቲ ንምጽራይ ዚገብርዎ ጻዕርታት ውጽኢታዊ ምዃኑ ዚከሓድ እኳ እንተ ዘይኰነ፡ ካብ ጥቕሙ ጕድኣቱ ዚዛይድ ኪኸውን እውን ይኽእል እዩ። ንዝፈሰሰ ነዳዲ ዘይቲ ዜጽሪ ሰብ ዝሰርሖ ቐመማት፡ ንባህርያዊ መስርሕ ምሕቃቕ ነዳዲ ዘይቲ ኺዓናቕፍ ይኽእል እዩ። ኣብ ርእሲ እዚ፡ ከምዚ ዝኣመሰለ ቐመማት መርዛምን ኣብ ኣከባቢ ነባሪ ዝዀነ ጐዳኢ ሳዕቤናት ዘለዎን እዩ። ይኹን እምበር፡ እቲ ተፈጥሮ ዘለዎ ንዝፈሰሰ ነዳዲ ዘይቲ ናይ ምሕቃቕ ዓቕሚ፡ እንተላይ ነቶም ነዳዲ ዘይቲ ዚምገቡ ደቀቕቲ ተህዋስያን ሓዊስካ፡ ብዘይ እቲ ሰብ ዝሰርሖ ኣገባብን ንሱ ዜምጽኦ ኣሉታዊ ሳዕቤናትን፡ ባሕሪ ባዕሉ ንባዕሉ ናይ ምጽራይ መስርሕ ንኼካይድ ይሕግዞ። *
እንታይ ይመስለካ፧ እቲ ደቀቕቲ ተህዋስያን ባሕሪ ዘለዎም ነዳዲ ዘይቲ ናይ ምሕቃቕ ክእለት ብፍልቀት ድዩ መጺኡ፡ ወይስ ተነዲፉ እዩ፧
^ ሕ.ጽ. 6 እቲ ኣብ ወሽመጥ መክሲኮ ዘጋጠመ ሓደጋ፡ ኣብቶም ኣብ ባሕሪ ዚነብሩ ህይወታውያን ኪህልዎ ዚኽእል ነባሪ ዝዀነ ሳዕቤናት፡ ኣብዚ ግዜ እዚ ኺፍለጥ ኣይከኣልን እዩ።


text:
መራኸቢ ቦታታት
ኣብ ኤንገልሆልም ኮሙን ሰባት ክራኸቡን ክፋለጡን ዕድል ንምፍጣር ዕላምኡ፡ ዝተፈላለየ ናይ መራኸቢ ቦታታት ኣሎ። እዞም ናይ መራኸቢ ቦታታት ንኵሉ ሰብ ክፉታት እዮም። ሓድሽ መጻኢ፣ ሽወደናዊ፣ ጥሮተኛ፣ መንእሰይ ወይ ብዙሕ ዓመታተ ኣብ ሽወደን ዝተቐመጥካ ወጻእተኛ ምዃንካ ብዘየገድስ።
ኣብ’ቲ ብክሮንሄክተት ዝፍለጥ ገዛ ባህላዊ ንጥፈታት ከም ዓውደ-ምርኢት፣ ናይ ሙዚቃ ትምህርቲን ናይ ኢደ-ጥበብን ስእልን መዓልታትን ኣሎ። ንኣርባዕተ ሓሙሳት ቅድሚ ክፍላ ክረምቲ ዘላ ሓሙስ ጀሚሩ ኣብ እቲ ኣብ ጥቓ ሮነ ኦ ትርከብ ንእሽተይ መድረኽ ናይ ሙዚቃ ምርኢት ኣሎ።
ኣብ ኮማዊ ማእከል (ፎልከትስሁስ)፡ ቬርልድስ-ካፈት ክሎተት፡ ኣብ ውሽጢ ሓደ ዓመት ትምህርቲ፣ ምርኢትን በጻሕቲ ደረስትን ወዘተን ትሕዝትኡ ዳርጋ ሸሞንተ ዝተሓዋወሰ ንጥፈታትን ባህላዊ ተሞኵሮታትን ኣሎ። መእተዊ ብነጻ እዩ። ኵሉ ሰብ ድማ ቅቡል እዩ።
ክፉት መዋእለ ህጻናት ንወለድን ቆልዑን ሓደ መራኸቢ ቦታ እዩ። ኣብ ናይ’ቲ ክፉት መዋእለ ህጻናት ናይ ስራሕ ሰዓታት ኣብ ዝደለካዮ ትመጽእን ትኸይድን። ኣብ’ዚ ሓደሽቲ ርክባት ክትገብር፣ መሃዝቲ ንጥፈታት ክትድህስስ፣ ክትጻወት፣ ክትደርፍ ወይ ኣብኡ ጥራይ ክትህሉ ትኽእል ኢኻ።
መራኸቢ ቦታ ኩልቱርሁሰት (MK-huset) ንዓኻ ካብ ሻብዓይ ክፍሊ ንላዕሊ ክሳብ 20 ዓመት ትመልእ ውሑስን ካብ ዕጸ-ፋርስ (ድሮጋ) ነጻ ዝኾነን ከባቢ ይቕርበልካ። ብጀካ ኮምፕዩተር ምጥቃም፣ ጸወታ ተለቪዥን ናይ ሓባር ጸወታ ምጽዋት፣ቡን ምስታይን ምስ የዕሩኽትካ ምዝናይን MK-Huset ምሸታዊ ቴማታትን ዝተፈላለዩ ንጥፈታትን የዳሉ። ካብ ናይ ዝሓለፈ ቴማታት፡ ስፖርት፣ ናትካ ፊልም ባዕልካ ምስራሕ፣ ብራድዮ ዝንቀሳቐሳ መኻይን ምዕራይን ናይ ምህዞ ምሸትን እዩ። ካብ 7 ክሳብ 9 ክፍሊ ትምሃር እንተ ኲንካ፡ ናብ ናይ’ዚ ኮሙን ዝተፈላለዩ መዘናግዒ ማእከላት እውን ክትበጽሕ ትኽእል ኢኻ።
ናይ ኤንገልሆልም ቤት ንባብ ኣብ ናይ 2016 ጽድያ ክፋለ-ዓመት ኵሉ ግዜ ሰኑይን ረቡዕን ካብ ሰዓት 15-17 ስፕሮክካፈ(ልምምድ ቋንቋ) ኣለዎ። ኣብኡ ተራኺብካ ብቋንቋ ሽወደን ክትዛረብን ቡን ክትሰትን ትክእል። ሰብ እንተ ደልዩ ኣብ እቲ ቤት ንባብ ዘሎ ክፍልታት ኣብ ካልእ ሰዓታት ቋንቋ ንምልምማድ ናይ ምልቃሕ ተኽእሎ እውን ኣሎ።
ኮሙን መራኸብቲ ቦታታት ብደሓን ምጻእ!
ካልኦት ናይ መራኸቢ ቦታታት፦
- ናይ ዕዮ ገዛ ሓገዝ ምስ ሬዳ ባርነን ኣብ ጋስቨርክስጋተን
- ናይ ኤንገልሆልም ናይ ሕበር(ቬንስካፕስፎረኒንግ) ኣብ ቫክትጋታን 21
- ናይ ህጻውንቲ መሓምበስን ናይ ስድራ መሓምበስን ኣብ ሶድራ ሽዩክሁሰት። ናብ ገለ ናይ’ዚ
Sidan uppdaterad den 25 maj 2016.


text:
Erena on Facebook
Articles
ብህድማ ተጻወቲ ኩዕሶ እግሪ ዝሰክሐት ኤርትራ፣ ኣብ ደንማርክ ኣብ ዝካየድ ዘሎ ግጥማት ዳና ካፕ፣ ኣብ ሽወደን ብዝርከቡ ቆልዑ ትሳተፍ ኣላ
Radio Erena: 25 July, 2014
ብህድማ ተጻወቲ ኩዕሶ እግሪ፣ ዝሰክሐ መንግስቲ ኤርትራ፣ ኣብ ደንማርክ ኣብ ዝካየድ ዘሎ ግጥማት ዳና ካፕ ናይ ክሊ ዕድመ 12ን 13 ዓመት ትሕቲ ዕደመ ቆልዑ፣ ካብ ሽወደን ካብ ዝርከቡ ኤርትራውያን ቆልዑ ሓንቲ ጋንታ ብምውጻእ ይሳተፍ ኣሎ።
እቶም ኣብ ስካንዲናቭያ ዝውቱር ዝኾነ ግጥማት ዳና ካፕ ናይ ትሕቲ ዕድመ ቆልዑ ንኤርትራ ወኪሎም ዝሳተፉ ዘለዉ ኣብ ሽወደን ዝምቕማጦም ትሕቲ ዕድመ ቆልዑ፣ ናይ መብዛሕቶም ስድራቤታት ናይ ሽወደንን ኤርትራን ድርብ ዜግነት ዝሓዙ'ዮም።
ከምዚ ዝኣመሰለ ዕድላት፣ ኣብ ኤርትራ ንዝቕመጡን ሓንቲ ዜግነት ንሳ ድማ ኤርትራውያንት ጥራይ ዘላቶም ቆልዑ ክወሃብ ዝግብኦ ክነሱ፣ ብሰንኪ ህድማን ሕጽረት ባጀትን ተመኻንዩ፣ ካብ ኤርትራ ዝተላእከት ናይ ትሕቲ ዕድመ ቆልዑ የላን።
ኣብዚ ካብ 21 ክሳብ 26 ሓምለ ዝካየድ ዘሎ ናይዚ ዓመት'ዚ ግጥማት ዳና ካፕ፣ እታ ካብ ሽወደን ብዝብተዋጽኡ ቆልዑ ዝተወከለት ኤርትራ እትርከበን 46 ሃገራትን ልዕሊ ሓደ ሽሕ ጋንታታትን ይሳተፋ ኣለዋ።
ሓንቲ ሃገር ክንዲ ዘለዋ ብቕዓትንት ዓቕምን በብዝተፈላለየ ዕድመ ኣብዚ ናይ ዳና ካፕ ግጥማት ብዝሒ ጋንታታ ከተሳትፍ ከምእትኽእል ይፍለጥ።
ኤርትራ ካብ 1994 ኣትሒዛ ኣብዚ ናይ ዳና ካፕን ግጥማት ስካንዲኒቭያን ክትወዳደር ከምዝጀመረት ዝዝከር ኮይኑ፣ ኣብቲ ግጥም ዝሳተፋ ዝነበራ ናይ ኤርትራ ትሕቲ ዕድመ ቆልዑ ጋንታታት ዝንኣድ ውጺእት የመዝግባ ምንባረን ኣይርሳዕን።
ኣብ ኤርትራ ብሰንኪ እናንቖልቖለ ዝመጽእ ዘሎ ብቕዓት ኩዕሶ እግሪ፣ ኣብ ደረጃ ፊፋ ካብ 209 ሃገራት ኣብ መበል 202 ተሰሪዓ ትርከብ።
==============================


text:
بســــــــــم الله الرحمـــــن الرحيـــــــــم
الكلمة الافتتاحية
إن الحمد لله نحمده ونستعينه ونستغفره ، ونعوذ بالله من شرور أنفسنا ومن سيئات أعمالنا، من يهده الله فلا مضل له ومن يضلل فلا هادي له ، وأشهد أن لا إله إلا الله وحده لا شريك له وأشهد أن محمدًا عبده ورسوله .
(يا أيها الذين آمنوا اتقوا الله حق تقاته ولا تموتن إلا وأنتم مسلمون)
(يا أيها الناس اتقوا ربكم الذي خلقكم من نفس واحدة وخلق منها زوجها وبث منهما رجالا كثيرًا ونساءًا واتقوا الله اللذي تساءلون به والأرحام إن الله كان عليكم رقيبًا)
(يا أيها الذين آمنوا اتقوا الله وقولوا قولا سديدًا يصلح لكم أعمالكم ويغفر لكم ذنوبكم ومن يطع الله ورسوله فقد فاز فوزًا عظيمًا)
أما بعد:-
فإن أصدق الحديث كلام الله وخير الهدي هدي محمد صلى الله عليه وسلم وشر الأمور محدثاتها وكل محدثة بدعة وكل بدعة ضلالة وكل ضلالة في النار. أما بعد:-
ካብ’ዚ ብምቕጻል ድማ ነቲ ለጋስን ኩሉ ምስጋና ዝግብኦን ኣላሁ ሱብሓነሁ ወተዓላ ነዚ መርበብ ሓበሬታ’ዚ (ራየት-ሰለፍ ኣብ ሱዳን) ኣቚምና ኣብ መኽፈቲ ዘብቐዓና ልዑል ምስጋናይ ከቕርብ እፈቱ። ከምኡ ድማ ዓቢ ተስፋ እገብር ካብ ረቢ እዚ መርበብ’ዚ (ራየት-ሰለፍ ኣብ ሱዳን) ከም ስሙ ኣርማን ምልክትን ናይ ሓቂ ፍልጠት (ዕልሚ) ከምኡ’ውን ኩሉ ረቢ ዝፈትዎ ጽቡቕ ነገራት ብኣካይዳ (መንሃጅ) ናይ ነብይና ሙሓመድ (ሰለላሁ ዓለይሂ ወሰለም) ከምኡ’ ውን ኣካይዳን ርድኢትን ናይቶም ቀዳሞት ሰዓብቲ ናይ ነቢይና ሙሓመድ ማለት ሰሓባ ረዲየላሁ ዓንሁም ክገብረልና። ረቢ ምስ ነብይናን ሰሓባን ይጸንብረና ዮውመል ቅያማ ኣሚን። ብሕጽር ዝበለ ናይ’ዚ መርበብ’ዚ ሓዚልዎ ዘሎ ትርጉም ድማ ከምዚ ይመስል። (ራያ) ማለት ኣርማ ማለት እዩ። (ሰለፍ) ድማ እቶም ቀዳሞት ሰዓብቲ ናይ ነብይና ሙሓመድ (ሰለላሁ ዓለይሂ ወሰለም) ስሓባ ማለት እዩ። ኩሉ ናቶም መንገዲ ተኸቲሉ ዝኸይድ ኣብ ዝኾነ ቦታን ግዜን ድማ ሰለፊይብሃል። ኩሎም ሙስሊሚን ደቂ ተባዕትዮን ደቂ ኣንስትዮን ዓበይቲን መንእሰያትን ኣብ ሱዳን ይኹን ኣብ ኤርትራን ካልኦት ሃገራትን ዝርከቡ ዝጥቀሙሉ መርበብ ክኸውን ንኣላህ እልምኖ። ብድሌትን ፍቓድን ናይ ኣላህ ድማ፣ ኣነን ደለይቲ ጽቡቕ ኣሕዋተይን ማለት ተማሃሮ ናይ እስልምና (ጠለበት-ኣልዒልም) ኣብ’ዚ መርበብ’ዚ ዝነጥፉን ብመንገዲ’ዚ መርበብ ንእስላማዊ ሕብረተሰብና፣ ቀንዲ መሰረታዊ ናይ ዲኑ ፍልጠት ካብ ቃል ናይ ኣላህ ማለት ቁርኣንን ቃል ነቢይና ሙሓመድ (ሰለላሁ ዓለይሂ ወሰለም) ማለት ሱናን ብርድኢት ናይ ቀዳሞት ሰዓብቲ ናይ ነብይና ሰሓባ (ረዲየ ላሁ ዓንሁም)ክርድኦን ክወስዶን ከም ዘለዎ ብዘለና ዓቅሚ ክንጽዕር ኢና። እዚ ድማ ማንም ሰብ ክፈልጦ ስለ ዘይክእል እንታይ ድኣ ዑለማእ (ምሁራት) ሰለፊይን ማለት ብቁርኣንን ሱናን ብርድኢት ናይ ሰሓባ ቀጥ ኢሎም ዝኸዱን ንዘይፈልጥ ‘ውን እዚ መንገዲ (መንሃጅ)’ዚ ዝምህሩን ጥራይ ኢዮም ነዚ ሓላፍነት’ዚ ተሰኪሞም ናብ ሕብረተሰብ ናይ እስልምና ከሕልፍዎ ዝኽእሉ። ስለዚ ሓደ ካብቲ ናይ’ዚ መርበብ’ዚ ዕላማታት ድማ ንሕብረተሰብና ምስ’ዞም ዑለማእ ’ዚኦም ሸርዓዊ ዝኾነ ርክብ ከም ዝህልዎ ምግባር ኢዩ ኢንሻኣላህ ። ዘለዉ ረቢ ይሕፈዞም ዝሞቱ ድማ ረቢ ይርሓመሎም። ነዚ ኣርማ’ዚ ንምዕዋትን ከምቲ ዝግባእ ረቢ ዝፈትዎ ጌርና ከነገልግሎን ድማ ንኣላህ ሱብሓነሁ ወተዓላ በቲ ብሉጽን ንጹሁን ኣስማቱ ልዑልን ሙሉእን መግለጺታቱን እልምኖ። ከምኡ ‘ውን ነቶም ነዚ ስራሕ’ዚ ዕውት ንኽኸውን ግቡኦም ዘበርከቱን ዝሳተፉን ዘለዉ ረቢ ጻምኦም ብጽቡቕ ክፈድዮም እልምኖ። እቲ ረሒም ሓሊም ዝኾነ ኣላህ ካብ’ቲ ብዙሑን ዘይውዳእን ልግሱን ሽሻዩን ክውስኸና እናሓተትኩ ናይ ልቢ ንጽህናን ትግሃትን ክህበና እና ተማሕጸንኩ ሓገዙ ወላ ውን ንኻልኢት ትኹን ከይፍለየና እልምኖ።
وأخر دعوانا أن الحمد لله رب العالمين
نزار بن هاشم العباس
خريج الجامعة الإسلامية بالمدينة النبوية
والمشرف على موقع راية السلف بالسودان
13/محرم/1434 هــ


text:
ትዝክሮዶ፧
ነቲ ኣብዚ ቐረባ እዋን ዝወጸ ሕታማት ግምቢ ዘብዐኛ ብጥንቃቐ ኣንቢብካዮዶ፧ እስከ ነዚ ዚስዕብ ሕቶታት ክትምልሶ ትኽእል እንተ ዄንካ ርአ፦
ክርስትያናት፡ ሬሳ ኼንድዱ ይግባእ ድዩ፧
ሬሳ ኸተንድድ ወይ ከይተንድድ ብሕታዊ ውሳነ እዩ። ዋላ እኳ መጽሓፍ ቅዱስ ብዛዕባ እዚ ተግባር እዚ ብቐጥታ ዘይዛረብ እንተ ዀነ፡ ንጉስ ሳኦልን ወዱ ዮናታንን ሬሳኦም ነዲዱ ኸም እተቐብሩ ምፍላጥና ኣገዳሲ እዩ። (1 ሳሙ. 31:2, 8-13)—15/6፡ ገጽ 7።
ኣምላኽ ጠንቂ ሕማቕ ነገራት ከም ዘይኰነ፡ ብኸመይ ርግጸኛታት ክንከውን ንኽእል፧
ኣምላኽ ብዅሉ መገዱ ጻድቕ እዩ። ንሱ ቕኑዕን እሙንን ጻድቕን እዩ። ብዘይካዚ፡ ፈቃርን ርሕሩሕን እዩ። (ዘዳ. 32:4፣ መዝ. 145:17፣ ያእ. 5:11)—1/7፡ ገጽ 4።
ሓደ ሰብ ናብቲ ዝያዳ ዓየይቲ ዜድልዩሉ ወጻኢ ሃገር ከይዱ ኼገልግል ከሎ፡ እንታይ ጸገማት ኬጋጥሞ ይኽእል፧
ኬጋጥሞ ዚኽእል ሰለስተ ጸገማት፡ (1) ንእተፈላለየ ናብራ ምልማድ፡ (2) ምስ ናፍቖት ምቅላስ፡ (3) ምስቶም ኣብቲ ኸባቢ ዘለዉ ኣሕዋት ዕርክነት ምምስራት። ብዙሓት ነዚ ጸገማት እዚ ሳላ እተዋጽኡሉ፡ ብዙሕ ተባሪኾም እዮም።—15/7፡ ገጽ 4-5።
ንዮሴፍ ኣሕዋቱ ዚጸልእዎ ስለምንታይ እዮም፧
ቅድም ቀዳድም፡ ያዕቆብ ንዮሴፍ ሓለፋ ዅሎም ይፈትዎ ነበረ፡ ፍሉይ ክዳን ድማ ከደኖ። በዚ ኸምዚ፡ ኣሕዋት ዮሴፍ ቀንኡሉ፣ ንባርነት ከኣ ሸጥዎ።—1/8፡ ገጽ 11-13።
እተን ሓደስቲ ትራክትታት ኣዝየን ውጽኢታውያንን ንኽትጥቀመለን ቀለልትን ዝዀና ስለምንታይ እየን፧
ኵለን እተን ሓደስቲ ትራክትታት ሕደ ኣቀራርባ እዩ ዘለወን። ነፍሲ ወከፍ ትራክት፡ ብጥንቃቐ እተመርጸ ጥቕሲ ንኸነንብብን ነቲ ብዓል ቤት ሕቶ ንኽንሓትቶን ተተባብዓና። እቲ ብዓል ቤት ዚምልሶ መልሲ ብዘየገድስ፡ ናብ ውሽጢ እታ ትራክት ብምግንጻል፡ መጽሓፍ ቅዱስ እንታይ ከም ዚብል ከነርእዮ ንኽእል ኢና። ብዘይካዚ፡ ንተመላሊስካ ምብጻሕ ዚኸውን ሕቶ ኽንሕብሮ ንኽእል ኢና።—15/8፡ ገጽ 13-14።
ፐሺታ ሱርስት እንታይ እዩ፧
ሱርስት፡ ኣብ ካልኣይ ወይ ሳልሳይ ዘመን ድ.ክ ብሰፊሑ ኣብ ጥቕሚ ኺውዕል ዝጀመረ ላህጃ ኣረማይስጢ እዩ። ናይ ክርስትያን ቅዱሳት ጽሑፋት ግሪኽኛ እተወሰነ ኽፋሉ፡ ፈለማ ብቛንቋ ሱርስት እተተርጐመ እዩ ዚመስል። እቲ ብቛንቋ ሱርስት ዚርከብ መጽሓፍ ቅዱስ፡ ፐሺታ ተባሂሉ ይፍለጥ።—1/9፡ ገጽ 13-14።
ክርስትያን ወለዲ ንደቆም ብጽቡቕ ምእንቲ ኺጓስይዎም፡ እንታይ ኪገብሩ ይኽእሉ፧
ንውሉዳት ንኽትፈልጦም ጽን ኢልካ ኽትሰምዖም ኣገዳሲ እዩ። ብመንፈስ ንኽትምግቦም ጻዕሪ ግበር። ንኣብነት፡ ንመንፈሳዊ ነገራት ብዚምልከት ጥርጣረታት እንተ ተሰሚዕዎም፡ ብፍቕሪ ምርሓዮም።—15/9፡ ገጽ 18-21።
ኣብ ትሕቲ መንግስቲ ኣምላኽ፡ ኣየናይ ነገራት እዩ ዘይህሉ፧
ጸገም ጥዕናን ሞትን ሽቕለት ኣልቦነትን ውግእን ሕጽረት ምግብን ድኽነትን ኣይኪህሉን እዩ።—1/10፡ ገጽ 6-7።
ካልኦት ምስ የሱስ ምእንቲ ኺገዝኡ መገዲ ዝኸፈተ ኣየናይ ኣብ መጽሓፍ ቅዱስ ዚርከብ ኪዳን እዩ፧
የሱስ ምስ ሃዋርያቱ ንመወዳእታ እዋን ፋስጋ ድሕሪ ምብዓሉ፡ ምስቶም እሙናት ደቀ መዛሙርቱ ኺዳን ኣተወ፣ እዚ ኺዳን እዚ፡ ኪዳን መንግስቲ ይብሃል። (ሉቃ. 22:28-30) እዚ ድማ፡ ኣብ ሰማይ ምስ የሱስ ኰይኖም ከም ዚገዝኡ ኣረጋገጸሎም።—15/10፡ ገጽ 16-17።
ሰይጣን ከም ዘሎ ዜረጋግጽ ኣብ መጽሓፍ ቅዱስ ዚርከብ ክልተ ኣብነት ሃብ።
ሰይጣን ንየሱስ ምእንቲ ኺፍትኖ ምስኡ ኸም እተዘራረበ መጽሓፍ ቅዱስ ይገልጽ እዩ። ብዘይካዚ፡ ብግዜ እዮብ፡ ሰይጣን ምስ ኣምላኽ ተዘራሪቡ ነይሩ እዩ። እዚ ጸብጻብ እዚ፡ ሰይጣን ብርእሱ ሓሲቡ ኺዓዪ ዚኽእል ናይ ሓቂ ኣካል ከም ዝዀነ የረጋግጽ።—1/11፡ ገጽ 4-5።
ከምቲ ኣብ ግብሪ ሃዋርያት 15:14 ተገሊጹ ዘሎ፡ እቶም ያእቆብ ብዛዕባኦም እተዛረበ ‘ንስሙ ዚዀኑ ህዝቢ’ እተባህሉ መን እዮም፧
እዚኣቶም ንኣይሁድን ኣይሁድ ንዘይኰኑ ኣመንትን ዜጠቓልሉ ዀይኖም፡ ናይቲ ዚጸውዖም ‘ብሉጽነት ምእንቲ ኺእውጁ፡’ ኣምላኽ ሕሩይ ዓሌት ገይሩ ዝመረጾም እዮም። (1 ጴጥ. 2:9, 10)—15/11፡ ገጽ 24-25።
ቲምጋድ ኣበይ እያ ነይራ፧ ገሊኦም ኣብኡ ዚነብሩ ዝነበሩ ሰባትከ እንታይ ኣመለኻኽታ ነበሮም፧
ቲምጋድ ኣብ ሰሜን ኣፍሪቃ (ሎሚ ኣልጀርያ) እትርከብ ዓባይ ከተማ ሮሜ እያ ነይራ። እቲ ኣብኡ ብዅዕታ እተረኽበ ቕርጺ ኸም ዚሕብሮ፡ ገሊኦም ሰባት፡ “ሃድን ምህዳን፡ ነብስኻ ምሕጻብ፡ ምጽዋት፡ ምስሓቕ—ህይወት ማለት እዚ እዩ!” ኢሎም ይኣምኑ ነበሩ። እዚ ኸኣ ምስቲ ኣብ 1 ቈረንቶስ 15:32 ተጠቒሱ ዘሎ ኣረኣእያ ዚመሳሰል እዩ።—1/12፡ ገጽ 8-10።


text:
1ኣቱም ኣኅዋተይ! በቲ ናይ ክብሪ ጐይታ ዝኾነ ጐይታና ኢየሱስ ክርስቶስ እትኣምኑ ስለ ዝኾንኩም ኣድልዎ ኣይትግበሩ። 2ኣብ መንፈሳዊ ኣኼባኹም ሓደ በዓል ወርቂ ቐለበት ጽቡቕ ኽዳን ዝተኸድነ ሰብን ሓደ ድኻ ረሳሕ ክዳን ዝተኸድነ ሰብን እንተ ኣተዉ 3እሞ ነቲ ጽቡቕ ኽዳን ዝተኸድነ ብምድላው ንስኻ ኣብዝ ጽቡቕ ሥፍራ ተቐመጥ እንተ በልኩምዎ ነቲ ድኻ ግና ንስኻ ኣብቱይ ደው በል፤ ወይ ኣብዙይ ኣብ ትሕቲ እግረይ ተቐመጥ እንተ በልኩምዎ 4ብኽፉእ ሓሳብ ተመሪሕኹም ኣብ ንስንሳትኩም ብኣድልዎ ትፈርዱዶ የለኹምን? 5ኣቱም ፍቑራት ኣኅዋተይ! እስኪ ስምዑ ! እግዚኣብሔር ነቶም ዘፍቅርዎ ዘተስፈዎም መንግሥቲ ምእንቲ ኽወርሱ ብእምነት ሃብታማት ክኾኑ ነቶም ድኻታት እዛ ዓለምዶ ኣይኃረዮምን እዩ? 6ንስኻትኩም ግና ነቲ ድኻ ኣዋረድኩምዎ። እቶም ሃብታማትዶ ኣይኮኑን ዝገፍዑ ኹምን ናብ ቤት ፍርዲ ዝጐትኹምን? 7ንሳቶምዶ ኣይኮኑን ነቲ እትጽውዑ ሉ ኽቡር ስም ዝጸርፉ ዘለዉ? 8ነቲ ኣብ መጽሓፍ ዝርከብ ንብጻይካ ኸም ነፍስኻ ኣፍቅር ዝብል ክቡር ሕጊ እንተ ድኣ ብሓቂ ፈጺምኩምዎ ሠናይ ትገብሩ ኣለኹም። 9ኣድልዎ እንተ ገበርኩም ግና ኃጢኣት ትገብሩ ኣለኹም፤ እቲ ሕጊ ኸዓ ጠሓስቲ ሕጊ ኸም ዝኾንኩም ይፈርደኩም ኣሎ። 10ንዂሉ እቲ ሕጊ ፈጺሙ ብሓንቲ ዝብድል ግና ብዂሉ እዩ በደለኛ ዝኸውን። 11እቲ ኣይትዘሙ ዝበለ ኣይትቕተል ድማ በለ። ስለዙይ እንተ ዘይዘሞኻ እኳ ግና እንተቐቲልካስ ጠሓስ ሕጊ ኢኻ። 12እምበኣር ከምቶም ሓራ ብዘውፅእ ሕጊ ዝፍረዶም ተዛረቡን ግበሩን። 13እቲ ምሕረት ዘይገበረ ብዘይ ምሕረት ክፍረድ እዩሞ፤ ይኹን እምበር ምሕረት ንፍርዲ ትሥዕራ እያ። 14ኣኅዋተይ! ሓደ ሰብ እምነት ኣላትኒ እንተ በለ ተግባር ግና እንተዘይሃልይዎ እንታይ ትጠቕሞ? እዛ እምነት እዚኣዶ ኽተድኅኖ ትኽእል እያ? 15ኃው ወይ ኃፍቲ እንተ ዓረቑ ናይ ዕለት ምግቢውን እንተ ሰኣኑ 16እሞ ሓደ ኻባኻትኩም ንሥጋኦም ዘድሊ እንተይሃበ ብሰላም ኪዱ፤ ሓዊ ሰሓኑ፤ ጽገቡ እንተ በሎም እንታይ ይጠቕሞም? 17ከምኡ ኸዓ እምነት በይና ተግባር እንተ ዘይብላ ምውትቲ እያ። 18ሓደ ሰብ ንስኻ እምነት ኣላትካ ኣነ ኸዓ ተግባር ኣለኒ ዝብል እንተልዩ እምበኣር እምነትካ ብዘይ ተግባር ኣርእየኒ፤ ኣነውን እምነተይ ብተግባረይ ከርእየካ እየ። 19ንስኻስ ሓደ እግዚኣብሔር ከም ዘሎ ተኣምን ኢኻ፤ ጽቡቕ ገበርካ፤ ኣጋንንቲውን የኣምኑን ብፍርኂ ይንቅጥቐጡን እዮም። 20ግና ኣታ ዓሻ ሰብ እምነት ብዘይ ተግባር ፍረ ዘይብላ ምዃና ኽትፈልጥዶ ትደሊ ኢኻ? 21ኣቦና ኣብርሃም ንወዱ ይስሓቅ ኣብ መሠውዒ ምስ ኣቕረቦ ብተግባሩዶ ኣይጸደቐን? 22እምነት ምስ ተግባር ኮይና ኸም ዝሠርሐት ከምኡውን ብተግባር ምልኣት ከም ዝረኸበት ትርኢዶ ኣለኻ? 23 ኣብርሃም ብእግዚኣብሔር ኣመነ፤ ጽድቂ ኾይኑውን ተቖጸረሉ ዝብል ቃል መጽሓፍ ተፈጸመ። በዙይውን ዓርኪ እግዚኣብሔር ተብሃለ። 24ሰብ ብእምነት ጥራሕ ዘይኮነስ ብተግባር ከም ዝጸድቕዶ ትርኢ ኣለኻ? 25ከምኡ ኸዓ እታ ኣመንዝራ ረኣብ ነቶም ልኡኻት ምስ ተቐበለቶም ብኻልእ መንገዲውን ምስ ኣውፅአቶም ብተግባርዶ ኣይጸደቐትን? 26እምበኣር ሥጋ ብዘይ መንፈስ ምዉት ከም ዝኾነ እምነትውን ብዘይ ተግባር ምውትቲ እያ።
Copyright
Learn More


text:
ምንስቴር ወፃኢ ኣሜሪካ መጠንቀቂ መገሻ ናብ ኤርትራ ሂቡ!
ምንስቴር ወፃኢ ኣሜሪካ ዓሚ ሕዳር ኣውፂእዎ ንዝነበረ መጠንቀቂ መገሻ ናብ ኤርትራ እንደገና ሓዲስዎ።ኣሜሪካውያን ናብ ኤርትራ ንከይኸዱ‘ውን ምዒዱ‘ሎ።ሰበ-ስልጣን ኤርትራ ናይ መውፅኢ ቪዛ ክህብዎም ሰለይኽእሉ፣ኣሜሪካውያን ናብ ኤርትራ ንከይኣትው ምንስቴር ወፃኢ ኣሜሪካ መጠንቀቂ መገሻ ኣውፂኡ።
መንግስቲ ኤርትራ፣ንምንቅስቃስ ወፃእተኛታት ደሪቱዎ‘ሎ።ካብ ኣስመራ 25 ኪ/ሜ ርሒቁ ዝጓዓዝ ዝኾነ ወፃእተኛ፣ቅድሚ ዓሰርተ መዓልቲ ሕቶ ከቅርብ ኣለዎ።ናብ ምፅዋዕን ከረንን መብዛሕትኡ ጊዜ ፈቃድ ይዋሃብ‘ዩ።ናብ ጥቃ ዶብን ብዲፕሎማታት ዘይዝውተሩን ከባቢታት ግና ፈቃድ ኣይርከብን።
ስለዚ ኤምባሲ ኣሜሪካ፣ካብ ኣስመራ ወፃኢ ቆንፅላዊ ኣገልግሎት ንምሃብ ኣይኽእልን።
ቆንፅላዊ ቤት ፅሕፈት ኣሜሪካ፣ኣብ ኣሜሪካ ዝተወለዱ ፓስፖርት ኣሜሪካ ዝሓዙ ዜጋታት‘ውን እንተኾኑ ናብ ኤርትራ መእተዊ ቪዛ ድሕሪ ምርካቦን ናብ ኤርትራ ምስኣተውን ካብ ኤርትራ ክንወፅእ ደሊና ኣለና ኢሎም ቪዛ ምስሓተቱ ከምዝተከልከሉ ኣረጋጊፁ‘ሎ።
መንግስቲ ኤርትራ ንኣሜሪካውያን ክኣስር ከሎ ንመንግስቲ ኣሜሪካ ዜጋታቱ ከምዝኣሰረ ኣይገልፅን።ብሕልፊ‘ቶም ድርብ ዜግነት ዝሓዙ።
ኣሜሪካውያን ኣብ ወደባትን ደሴታትን ኤርትራ ንከይኣትው ይምከሩ።ኣብ ቀይሕ ባሕሪ ፀገም ክትራን ባሕሪ ምስ ቀፀለ‘ዩ።
ነዚ መጠንቀቂ መገሻ‘ዚ ዕሽሽ ኢሎም ናብ ኤርትራ ክገይሹ ዝወሰኑ ኣሜሪካውያን፣ቅድሚ ኩሉ ቪዛ ካብ ኤርትራ ክረኽቡ ይግባእ።ገየሽቲ ካብ‘ቲ ዝተፈቀደሎም ጊዜ ንላዕሊ ኣብ ኤርትራ ንከይፀንሑ‘ውን ነዘኻኽር።
*****
VOA – Sept. 15, 2014.


text:
ኩሎም’ታ ተመርመርቲ ስነ ቁጠባ መሰረት ዕቤት ቁጠባ ሓንቲ ሃገር ትሕተ ቅርጺ ከም ዝኾነ ዝተሰማምዕሉ ጉዳይ’ዩ፡ ኩለን ሃገራት ዓለም’ውን ነዚ ነገር ከም ማእዘን ልምዓት ገይረን ስለ ዝወስዶኦ ዘይተኣደነ በጀት ይምድባሉ ትሕቲ ቅርጺ ወይ ከኣ infsastructure ተባሂሎም ካብ ዝጽውዑ ጸዓት፣ መንገዲ፣ ርክብ ወይ’ከኣ communication እቶም ቀንድን ወስንትን ከም ዝኾነ ይግለጽ።
መላኺ ኢሳይያስ በታ ብሕታዊትን ሓሶት ክትዘረብን ቅሩብ ዘይትሓንኽ ኢሪ ቲቪ ኣቢሉ ኣብ ዘወጽአ መግለጺ ሓድሽ ዓመት፡ ኣብቲ ዝተወደኣ ዓመተ 2016 እቲ ስርዓት ምሉእ ኣድህቦ ገይሩ ካብ ዝስርሐሉ ትሕተ ቅርጺ ጽዓት ከም ዝኾነ ይዛረብ እንታይ ገይራስ እንተትሓንከለይ ድዩ ዝብሉ ወለድና፡ እቲ ዓመት መጸ መብጽዓን ታህዲናን እምበር ቁሩብ እኳ ትኹን ወጽኢት ዘይርኢ ህዝቢ ኤርትራ ከኣ ኣፋ ጠውዩ ሓሊፉዎ፡ ከመይ እታ ቤቱ ኣይተለወጠን ሕጂ’ውን ጸልማት ይፈታተና’ዩ ዘሎ።
መብዛሐቲኣን ዓበይቲ ከተማታት ኤርትራ ካብተን ኣብ ኣፍሪቃ ኣቀዲሙ ልቺ ዝኣተወን ከተማ ታት’የን ቅድሚ 25 ዓመታት ማለት ብዘበን ደርጊ እኳ ናይ ሕርጊጎ 132 ናይ በለዛ ከኣ 17 ሜጋ ዋት ደሚርካ ናብ ከባቢ 150 ሜጋዋት ዘምጭው ማእከላት ከም ዝነበሩ Eritrean power Africa shelet መርበብ ሓበሬታ ዝተባሃለ ይጠቅስ፡ እቲ ሓበሬታ ብተወሳኺ ሓፈሻዊ ሃገራዊ ሽፋን ዝርገሓ ኤልክትሪክ 32 ሚኢታዊ ከም ዝኾነን ኣብ ከተማታት ዘሎ ዝርገሓ ከኣ 86 ሚኢታዊ ከምኡ’ውን 17 ሚኢታዊ ገጠራት ኤርትራ ብጽዓት ከም ዝተሸፈነ ይግለጽ እዚ ከምዚ ኢሉ እንከሎ ገለ ገለ ግዱሳት ኤርትራውያን ኣብ መርበብ ሓበሬታ ካብ ዝስፈርዎ ድማ ኣብ ኤርትራ ማለት ኣብ በለዛን ሓርጊጎን ኣስታት 120 ሜጋዊት ካብ ነዳዲ ዝምጩ ኤሌክትሪካዊ ጽዓት ከም ዘሎን እንተኾነ ግን ካብ ብዝሒ ግዜ ኣገልግሎት ዝተላዕለ እተን ጀነሬተር ስለ ዝኣረጋ ካብ 50 ሜጋ ዋት ንላዕሊ ከመንጭዋ ብዘይምኽኣሉን ከተማታትና ጭልምልም ክብለ ከም ዝተገደደ የረድኡ።
ቅድም ክብል ከም ዝገለጽናዮ ጽዓት ወሳኒ ትሕተ ቅርጺ’ዩ ብዘይጽዓት ልምዓት ዝብሃል የለን ኣወፈርቲ ርእሰማል ናብ ሃገር ክኣትውን ብጸጋ ታ’ሃገር ክሰሓቡን ዝኽእሉ ዘተኣማምን ጽዓት ከም ዘሎ ርግጸዊ ምስዝኾ’ዩ እዚ ኮይኑ ከብቅዕ ኣብ ሃገርና ግን እቲ መሰረታዊ ዝብሃል ናይ ገዛ ብርሃን ልቺ እኳስ ንጋዶ’ዩ መረረት ህዝቢ ካብ ክልዕ ሓሊፎ’ዩ፡ ሐድሽ መስመር ጎረባብቲ ሃገርና እንተን ጸጋ ጽዓት ዘለውን ጸጋታተን ኣብ ምጥቃም ይነጥፉ ኣለዋ፡እታ ብብዝሒ ህዝቢ ብዓጸፌታ ካብ ኤርትራ እትበልጽ ኢትዮጵያ ቅድሚ 25 ዓመይ ኣስታት 360 ሜጋ ዋት ተመንጩ ነይራ ሕጂ ድሕሪ 25 ዓመት ከኣ ከባቢ 4650 ሜጋ ዋት ተምርት ኣላ ካልኦት’ውን ብተመሳሳሊ ኬንያ፣ ሱዳን፣ጁቡቲ ዘለወን ጸጋ ንምጥቃም ላዕልን ታሕትን ይብላ ኣለዋ ኣብ ጎደለኣን ንምምላእ ከኣ ጽቡቅ ዲፕሎማሲያዊ ርክብ ብምፍጣር ሕጽረታትን ንምሽፋን ጽዓት ይገዝኣ ኣለዋ።
እሞ ጉደይ ሃገርና ድኣ ምስ ምንታይ’ዩ ዝቁጸር ጽዓት የለን ዲፕሎማሲ የለን ዘይፈጽም መብጽዓ ዘይዓቅምኻ ተሃዲድን ጥራይ ኮይንና ኣሎ፡ ኣብ ውሽጢ 25 ዓመት ብዘይ ገለ ፍረ ንነብር ኣለና ጸላምና ካብ ግዜ ናብ ግዜ ድቅድቅ ጸልማት እናኾነ ይመጽእ ኣሎ፡ እዝስ ጽዓት ዶ ማዓት?